ങ്ങളിങ്ങനെ ഇടല്ലീ ടീച്ചർമാരേ...സങ്കടത്തോടെ പറയുകയാ ങ്ങളിങ്ങനെ ഇടല്ലീ | Southlive\nങ്ങളിങ്ങനെ ഇടല്ലീ ടീച്ചർമാരേ...സങ്കടത്തോടെ പറയുകയാ ങ്ങളിങ്ങനെ ഇടല്ലീ\nSunday, 4th July 2021, 8:59 am\nകോവിഡ് വ്യാപനത്തെ തുടർന്ന് കുട്ടികൾക്ക് സ്കൂളില് പോകാന് സാധിക്കാതെ ഇത് രണ്ടാമത്തെ അധ്യയന വർഷമാണ്. കോവിഡ് വ്യാപനവും അടച്ചുപ്പൂട്ടലും മുതിർന്നവർക്കെന്നപോലെ കുട്ടികൾക്കും വലിയ മാനസിക സമ്മർദ്ദം ഉണ്ടാക്കുന്നു എന്ന് പഠനങ്ങൾ പറയുന്നു. എന്നാൽ കുട്ടികൾ അനുഭവിക്കുന്ന ഈ പ്രതിസന്ധി നമ്മൾ പലപ്പോഴും ഗൗരവമായി എടുക്കാറില്ല. അതിന്റെ കൂടെ ഓണ്‍ലൈന് ക്ലാസ്സുകളും ഹോം വര്‍ക്കുകളുമെല്ലാം കുട്ടികൾക്ക് അമിതഭാരമായി മാറുന്നു എന്നാണ് റിപ്പോർട്ടുകൾ പറയുന്നത്. ഇപ്പോഴിതാ പഠിക്കാൻ തനിക്ക് വലിയ ഇഷ്ടമാണെന്നും എന്നാൽ ഓണ്‍ലൈന് ക്ലാസും ഹോംവർക്കും കാരണം പഠനം തന്നെ വെറുത്തുപോയെന്ന് ഉള്ളിൽ തട്ടി പറയുകയാണ് ഒരു ബാലന്. വിദ്യാർത്ഥികളുടെ കഷ്ടപ്പാട് തുറന്നുപറഞ്ഞ ബാലന്റെ വീഡിയോ സാമൂഹിക മാധ്യമങ്ങളിൽ വൈറൽ ആയിരിക്കുകയാണ്.\n“ഈ പഠിത്തം പഠിത്തം എന്നൊക്കെ പറയുന്നുണ്ടല്ലോ… പഠിത്തം എന്താ സാധനം ടീച്ചർമാരേ.. ഈ പഠിച്ചു പഠിച്ചു പഠിച്ച് എന്‍റെ തല കേടാവുന്നുണ്ട് കേട്ടോ… ടീച്ചർമാരേ ഇങ്ങള വിചാരം ഞങ്ങള് പഠിക്കുന്നില്ലെന്ന്… ഞങ്ങള വിചാരം ഇവരിങ്ങനെ ഇട്ടിട്ടിട്ട്… എനിക്ക് വെറുത്തു ടീച്ചര്‍മാരേ… സങ്കടത്തോടെ പറയുകയാ ങ്ങളിങ്ങനെ ഇടല്ലീ… ഈ ഗ്രൂപ്പും ഗ്രാഫും ഒക്കെ ഉണ്ടാക്കിയിട്ട്… ങ്ങളിതിതെന്തിനാണ്… ഇപ്പഴും ഞാൻ ഇന്നലത്തെ ഇത് എഴുതുകയാണ്… നോക്കി ഇങ്ങള്. ഇങ്ങളെത്തിനാണ് ഇങ്ങനെ ഇടാൻ നിക്കുന്നത്. എഴുതാൻ ഇടുകയാണെങ്കിൽ ഒരു ഇത്തിരി ഇടണം. അല്ലാണ്ട് ഇഷ്ടം പോലെ ഇടരുത് ടീച്ചർമാരെ. ഞാനങ്ങനെ പറയല്ല… ടീച്ചറേ എനിക്ക് വെറുത്ത്.. എനിക്ക് പഠിത്തന്ന് പറഞ്ഞാ ഭയങ്കര ഇഷ്ടാ… ങ്ങളിങ്ങനെ എനിക്ക് ഇട്ട് തരല്ലേ.\nഒന്നുമില്ലെങ്കിലും ഈ റൂമിലാ ഞങ്ങള് ജീവിക്കുന്നെ. ഇവിടെയല്ലട്ടോ, എന്‍റെ വീട് വയനാട്ടിലാണെ. അച്ഛന്‍റേം അമ്മേടേം ഒപ്പരം നില്‍ക്കാണേ. ഈ ഒരു സ്ഥലത്താ ഞാന് നില്‍ക്കുന്നെ. വയനാട്ടിലാണേല് ഇങ്ങക്ക് എത്ര വേണേലും ഇട്ട് തരാം. എന്റെ അമ്മാച്ചൻറേം അമ്മാമ്മേടേം ഒക്കെ അടുത്തുന്ന്.\nങ്ങളിങ്ങനെ ഇടല്ലേ, എനിക്ക് ഭയങ്കര സങ്കടാകുന്നുണ്ടുട്ടോ… ങ്ങളിങ്ങനെ ഇട്ടാല് എനിക്ക് ഭയങ്കര പ്രാന്താ. ഒരു ഫോട്ടോ ഒക്കെ ഇടുവാണെങ്കി പിന്നേണ്ട്. ഇതിപ്പോ മൂന്ന് പത്ത് പതിനഞ്ചെണ്ണം ഇടുമ്പോ ഒന്നാലോചിച്ചു നോക്കീ.. സങ്കടത്തോടെ പറയുകാ ടീച്ചർമാരേ ഇനി അങ്ങനെ ഒന്നും ഇടല്ലേ, കാല് പിടിച്ചു പറയുകാ ഇനിയങ്ങനൊന്നുമിടല്ലേ… മാപ്പ് മാപ്പേ മാപ്പ്…”


Wednesday 27 July 2011 1:13 pm IST\nന്യൂദല്‍ഹി: ഇന്ത്യ പാക് വിദേശകാര്യ മന്ത്രിമാരുടെ ചര്‍ച്ച ദല്‍ഹിയില് തുടങ്ങി. ഇരു രാജ്യങ്ങളുടെയും പുരോഗതിയാകണം ചര്‍ച്ചയില് ലക്ഷ്യമിടേണ്ടതെന്ന് പാക് വിദേശകാര്യ മന്ത്രി ഹിനാ റബ്ബാനി ഖാര് പറഞ്ഞു. ചര്‍ച്ചയ്ക്ക് മുമ്പ് മാധ്യമപ്രവര്‍ത്തകരോട് സംസാരിക്കുകയായിരുന്നു ഹിനാ റബ്ബാനി. ഇന്ത്യന് വിദേശകാര്യ മന്ത്രി എസ്.എം കൃഷ്ണയുമായി റബ്ബാനി ചര്‍ച്ച നടത്തുന്നത്.\nഇന്ത്യന് വിദേശകാര്യ മന്ത്രിയുമായി ചര്‍ച്ച നടത്തും മുമ്പേ കശ്മീര് വിഘടനവാദി നേതാക്കളുമായി പാക് വിദേശകാര്യമന്ത്രി കൂടിക്കാഴ്ച നടത്തി. വിദേശകാര്യ സെക്രട്ടറി നിരുപമ റാവുവും പാക് വിദേശകാര്യ സെക്രട്ടറി സല്‍മാന് ബഷീറും തമ്മില് ഇന്നലെ നടന്ന ചര്‍ച്ചയില് മന്ത്രിതല ചര്‍ച്ചയ്ക്കുള്ള വിഷയങ്ങള്‍ക്ക് അന്തിമരൂപം നല്‍കിയിരുന്നു.\nപാക്-അഫ്ഗാന് തന്ത്രപരമായ കൂട്ടുകെട്ട്; കരാര് ചര്‍ച്ച ആരംഭിച്ചു\nഇന്ത്യ-പാക് പ്രതിരോധ സെക്രട്ടറിതല ചര്‍ച്ച തുടങ്ങി


എന്‍ഡിഎക്ക് 275 സീറ്റ്!.മോദി വീണ്ടും അധികാരത്തിലെത്തും.കോണ്‍ഗ്രസിന് നൂറിനടുത്ത് സീറ്റ് മാത്രം.കേരളത്തില് യുഡിഎഫിന് 14 സീറ്റുകള്, തിരുവനന്തുപരത്ത് കുമ്മനം.ഇന്ത്യ ടിവി സര്‍വേ!! – Daily Indian Herald\nന്യുഡൽഹി:കോൺഗ്രസ് നേതൃത്ത്വത്തിനു കനത്ത ഷോക്കിങ് നൽകി പുതിയ സർവേ !ബിജെപി നേതൃത്വം നൽകുന്ന എൻഡിഎ വീണ്ടും അധികാരത്തിൽ എത്തുമെന്നാണ് പുതിയ സർവേ പ്രവചിക്കുന്നത് കോൺഗ്രസ് നിലവിലെ നില മെച്ചപ്പെടുത്തി നൂറിനടുത്ത് സീറ്റുമാത്രം നേടുകയുള്ളൂ എന്നും സർവേ റിപ്പോർട്ട് പുറത്ത് വന്നിരിക്കുന്നത് . 275സീറ്റുകൾ നേടി ബിജെപി നയിക്കുന്ന എന്‍ഡിഎ സഖ്യം വീണ്ടും അധികാരത്തിൽ എത്തുമെന്നാണ് ഇന്ത്യ ടിവി സിഎന്‍എക്‌സ് പ്രീ പോള് സര്‍വേ പറയുന്നത് .കോണ്‍ഗ്രസിന് കേവല ഭൂരിപക്ഷത്തിന് 272 സീറ്റുകളാണ് വേണ്ടത്. എന്‍ഡിഎ നേരിയ ഭൂരിപക്ഷത്തിന് ഭരണം നിലനിര്‍ത്തുമെന്നാണ് സര്‍വേ പ്രവചിക്കുന്നത്.\nനിലവില് 282 സീറ്റുണ്ടായിരുന്ന ബിജെപി 230 സീറ്റിലേക്ക് വഴുതിവീഴും. 52 സീറ്റിന്റെ കുറവ്. കോണ്‍ഗ്രസാകട്ടെ വലിയ കുതിപ്പ് നടത്തും. 44 സീറ്റില് നിന്ന് 97 സീറ്റിലേക്കാകും രാഹുല് ഗാന്ധിയുടെ കീഴില് കോണ്‍ഗ്രസ് കുതിക്കുക. യുപിഎയ്ക്ക് ആകെ ലഭിക്കുക 126 സീറ്റുകളാകും. കേരളം ഉള്‍പ്പെടുന്ന ദക്ഷിണേന്ത്യയാകും യുപിഎയ്ക്ക് കൂടുതല് സീറ്റുകള് സമ്മാനിക്കുക.\nകഴിഞ്ഞതവണ ബിജെപി തൂത്തുവാരിയ ഉത്തര്‍പ്രദേശിലാകും അവര്‍ക്ക് വലിയ തിരിച്ചടിയേക്കുക. 71 സീറ്റില് ജയിച്ച പാര്‍ട്ടിക്ക് ഇത്തവണ 40 സീറ്റില് ഒതുങ്ങേണ്ടിവരും. 80 സീറ്റുള്ള സംസ്ഥാനത്ത് 31 സീറ്റുകള് നഷ്ടം. കോണ്‍ഗ്രസിന് ഇവിടെ നേട്ടമുണ്ടാകും. രണ്ടില് നിന്ന് സീറ്റ് നാലാകും. ബിഎസ്പി 16, എസ്പി 18 എന്നിങ്ങനെയാണ് മറ്റു സീറ്റുനില.\nകടുത്ത പോരാട്ടം നടക്കുന്ന ബംഗാളില് തൃണമൂല് കോട്ടകളില് ബിജെപി കടുത്ത മത്സരം നടത്തും. 42 സീറ്റില് മമതയുടെ തൃണമൂല് 28 സീറ്റില് ജയിക്കുമ്പോള് ബിജെപിക്ക് 12 സീറ്റ് ലഭിക്കും. കോണ്‍ഗ്രസും ഇടതുപക്ഷവും ഓരോന്നില് തൃപ്തിപ്പെടും. കോണ്‍ഗ്രസും ഇടതുപക്ഷവും ഒറ്റയ്ക്ക് മത്സരിച്ചതിന്റെ ഗുണഫലം ഇവിടെ ബിജെപിക്ക് കിട്ടുമെന്നാണ് സര്‍വേ സമര്‍ത്ഥിക്കുന്നത്.\nലോക്‌സഭയ്‌ക്കൊപ്പം നിയമസഭയിലേക്ക് തെരഞ്ഞെടുപ്പ് നടക്കുന്ന ഒഡീഷയിലെയും ആന്ധ്രപ്രദേശിലെയും സര്‍വേയും പുറത്തുവന്നിട്ടുണ്ട്. വര്‍ഷങ്ങളായി അധികാരത്തിലുള്ള നവീന് പട്‌നായിക്ക് ഒഡീഷയില് ഭരണം നിലനിര്‍ത്തും. ആകെയുള്ള 147 ല് 100 സീറ്റുകളിലും ബിജു ജനതാദള് ജയിക്കും. ബിജെപി 31 സീറ്റിലും കോണ്‍ഗ്രസ്9സീറ്റിലും ജയിക്കുമ്പോള് 17 എണ്ണം സ്വതന്ത്രര്‍ക്കാണ്.\nആന്ധ്രപ്രദേശില് തെലുങ്കുദേശം പാര്‍ട്ടിയും ചന്ദ്രബാബു നായിഡുവും വീഴുമെന്ന് അര്‍ദ്ധശങ്കയ്ക്ക് ഇടയില്ലാതെ സര്‍വേ പറയുന്നു. ഒറ്റയ്ക്ക് മത്സരിക്കുന്ന നായിഡുവിന്റെ പാര്‍ട്ടിക്ക് 175ല് വെറും 45 സീറ്റേ ലഭിക്കുകയുള്ളൂ. ജഗന്‍മോഹന് റെഡ്ഡിയുടെ വൈഎസ്ആര് കോണ്‍ഗ്രസിന് 100 സീറ്റ് ലഭിക്കും.\nRelated Topics:2019 parliament election2019 parliament election bjp2019 parliament election KeralaIndia TV-CNX surveykummanam rajasekharanNDA may get 275 seats\nബെന്നി ബഹന്നാൻ പരാജയത്തിലേക്ക്!യാക്കോബായ സഭ എതിര്?കാൽലക്ഷത്തിനു മുകളിൽ വോട്ടുള്ള ട്വന്റി-ട്വന്റി ബെന്നിയെ പരാജയപ്പെടുത്താൻ അരയും തലയും മുറുക്കി രംഗത്ത്. യു.ഡി.എഫ്. പ്രചാരണത്തിന് നാഥനുമില്ല.


ഫേസ്ബുക്ക് മാര്‍ക്കറ്റ്‌പ്ലേസിന് പ്രതിമാസം ഒരു ബില്യണ് സജീവ ഉപയോക്താക്കള് | Future Kerala\nഫേസ്ബുക്ക് മാര്‍ക്കറ്റ്‌പ്ലേസിന് പ്രതിമാസം ഒരു ബില്യണ് സജീവ ഉപയോക്താക്കള്\nഫേസ്ബുക്ക് ഷോപ്‌സിന് പ്രതിമാസം 250 മില്യണിലധികം സന്ദര്‍ശകര് ഉണ്ടെന്നും മാര്‍ക്ക് സക്കര്‍ബര്‍ഗ്\nമെന്‍ലോ പാര്‍ക്ക്, കാലിഫോര്‍ണിയ: ഫേസ്ബുക്ക് മാര്‍ക്കറ്റ്‌പ്ലേസില് ഓരോ മാസവും ഒരു ബില്യണില് കൂടുതല് ആളുകള് സന്ദര്‍ശിക്കുന്നതായി സിഇഒ മാര്‍ക്ക് സക്കര്‍ബര്‍ഗ് പ്രഖ്യാപിച്ചു. കഴിഞ്ഞ വര്‍ഷം ഫേസ്ബുക്ക് ഷോപ്പ്‌സ് അവതരിപ്പിച്ചിരുന്നു. ഫേസ്ബുക്ക് ഷോപ്‌സിന് പ്രതിമാസം 250 മില്യണിലധികം സന്ദര്‍ശകര് ഉണ്ടെന്നും അദ്ദേഹം വ്യക്തമാക്കി. വാങ്ങുന്നതിനും വില്‍ക്കുന്നതിനും സൗകര്യമൊരുക്കി 2016 ലാണ് ഫേസ്ബുക്ക് മാര്‍ക്കറ്റ്‌പ്ലേസ് അവതരിപ്പിച്ചത്.\nഇതിനിടെ സ്വന്തമായി ഇന് ആപ്പ് പോഡ്കാസ്റ്റ് പ്ലേയര് നിര്‍മിക്കുന്ന കാര്യം ഫേസ്ബുക്ക് ഈയിടെ സ്ഥിരീകരിച്ചിരുന്നു. പുതിയ ഫീച്ചര് വരുന്നതോടെ പോഡ്കാസ്റ്റര്‍മാര്‍ക്ക് തങ്ങളുടെ ഷോകള് സ്വന്തം ഫേസ്ബുക്ക് പേജിലൂടെ പങ്കുവെയ്ക്കാന് സാധിക്കും. വിവിധ ഷോകളുടെയും ശ്രോതാക്കളുടെയും ഡാറ്റ ലഭിക്കുന്നതോടെ ഇവരെ ലക്ഷ്യമാക്കി സ്വന്തം പരസ്യങ്ങള് നല്‍കാന് ഫേസ്ബുക്കിന് കഴിയും.\nവരാനിരിക്കുന്ന ആപ്പിള് പോഡ്കാസ്റ്റ്സ് സബ്സ്‌ക്രിപ്ഷന്‍സ് പോലെ പോഡ്കാസ്റ്റ് സ്രഷ്ടാക്കള്‍ക്ക് സബ്സ്‌ക്രിപ്ഷന് പേവോള് സാധ്യത മുന്നില് തെളിയും. സ്പോട്ടിഫൈ, മറ്റ് ചെറിയ ആപ്പുകള് എന്നിവ കൂടാതെ, ആപ്പിള്, ഗൂഗിള്, ആമസോണ് തുടങ്ങി മിക്കവാറും എല്ലാ ടെക് ഭീമന്‍മാരും സ്വന്തം പോഡ്കാസ്റ്റ് ഉല്‍പ്പന്നങ്ങള് അവതരിപ്പിക്കുകയാണ്.\nPrevious മെയ് മുതല് ടെലഗ്രാമില് ഗ്രൂപ്പ് വീഡിയോ കോള്\nNext മേയ് 6ന് ആര്‍ബിഐ-യുടെ ഒഎംഒ


ശാസ്ത്രത്തിന് സമര്‍പ്പിച്ച ജീവിതം, ജീവനെടുത്തതും അതേ ശാസ്ത്രം; മേരി ക്യൂറിയുടെ ത്രസിപ്പിക്കുന്ന കഥ\nDec 20, 2021 • 7M\nമരിച്ച് വര്‍ഷങ്ങള്‍ക്കു ശേഷവും ശരീരത്തില് നിന്ന് റേഡിയോ ആക്റ്റീവ് വികിരണങ്ങള് പുറത്തുവരിക എന്നു പറഞ്ഞാല് ഒരു പക്ഷേ അവിശ്വസനീയം എന്ന് തോന്നിയേക്കാം. പക്ഷേ മേരി ക്യൂറി ഒരല്‍ഭുതമാണ് സമ്മാനിച്ചത്\nമേരി ക്യൂറി എന്ന ഇതിഹാസത്തിന്റെ കഥ: ഭാഗം 1\nജീവിതവും ജീവനും ശാസ്ത്രത്തിന് വേണ്ടി ഉഴിഞ്ഞു വയ്ക്കുക; ലോകത്തിന് ഉപകാരപ്പെടുന്ന തരത്തിലേക്ക് അവയെ മാറ്റുക; അവസാനം അതേ ശാസ്ത്രത്തിന്റെ രക്തസാക്ഷിയാവുക. അതിശയവും അത്ഭുതവും മാത്രമല്ല, ഏറെ പ്രചോദനവും നല്‍കുന്നതാണ് മേരി ക്യൂറിയെന്ന അസാമാന്യ പ്രതിഭയുടെ ജീവിതം\nമരിച്ച് വര്‍ഷങ്ങള്‍ക്കു ശേഷവും ശരീരത്തില് നിന്ന് റേഡിയോ ആക്റ്റീവ് വികിരണങ്ങള് പുറത്തുവരിക എന്നു പറഞ്ഞാല് ഒരു പക്ഷേ അവിശ്വസനീയം എന്ന് തോന്നിയേക്കാം. പക്ഷേ മേരി ക്യൂറി എന്ന ശാസ്ത്ര പ്രതിഭ തന്റെ ജീവിതം പോലെതന്നെ അതിശയങ്ങള് സമ്മാനിച്ചാണ് മരണശേഷവും ശാസ്ത്രജ്ഞരെ ഞെട്ടിച്ചത്. 1934ല് അന്തരിച്ച മേരി ക്യൂറിയുടെ ഭൗതീകശരീര അവശിഷ്ടങ്ങള് അറുപത് വര്‍ഷങ്ങള്‍ക്കു ശേഷം 1995ല് പുറത്തെടുത്തപ്പോഴും അതില് നിന്നും റേഡിയോ ആക്ടീവ് വികിരണങ്ങള് ശക്തമായിരുന്നു. തന്റെ ശരീരത്തില് നിന്നുവരെ അത്രയേറെ വികിരണങ്ങള് പുറത്തുവരണമെങ്കില് അവര് എത്രയേറെ സമയം തന്റെ ജീവിതകാലത്ത് ഗവേഷണങ്ങള്‍ക്കു വേണ്ടി ഈ മൂലകങ്ങളോട് പൊരുതിയിരുന്നു എന്ന് ഊഹിക്കാം.\nഊര്‍ജതന്ത്രത്തിലും രസതന്ത്രത്തിലും പ്രാവീണ്യം തെളിയിച്ച് രണ്ടു തവണ നൊബേല് സമ്മാനം ലഭിച്ച ആദ്യ വ്യക്തിയും ഏക വനിതയും മേരി ക്യൂറിയാണ്\nഅതെ, മേരി ക്യൂറി എന്ന മാഡം ക്യൂറിയുടെ ജീവിതവും മരണവും അത്രയേറെ ശാസ്ത്രവുമായി ബന്ധപ്പെട്ടായിരുന്നു. കുഞ്ഞുനാള് മുതല് പ്രതിസന്ധികളോട് പടവെട്ടി തന്റെ ലക്ഷ്യത്തിലേക്ക് കുതിച്ച പെണ്‍കരുത്ത്. ഊര്‍ജതന്ത്രത്തിലും രസതന്ത്രത്തിലും പ്രാവീണ്യം തെളിയിച്ച് രണ്ടു തവണ നൊബേല് സമ്മാനം ലഭിച്ച ആദ്യ വ്യക്തിയും ഏക വനിതയും. ആദ്യമായി നൊബേല് സമ്മാനം നേടിയ വനിത. മേരിയല്ലാതെ രണ്ട് വ്യത്യസ്ത ശാസ്ത്ര ശാഖകളില് നൊബേല് നേടിയ മറ്റൊരു വ്യക്തിയും ഇന്നേവരെ ചരിത്രത്തിലില്ല. ഭര്‍ത്താവ് പിയറി ക്യൂറിയും മേരിയും നൊബേല് സമ്മാനം പങ്കിടുന്ന ആദ്യത്തെ ഭാര്യാഭര്‍ത്താക്കന്മാരുമായി. ഇത്രയേറെ വിശേഷണങ്ങള് മേരി ക്യൂറിക്ക് ഉണ്ടെങ്കിലും ഇവയെല്ലാം ജീവിതത്തോട് പൊരുതി നേടിയതാണ് എന്നതാണ് അതിന്റെയെല്ലാം തിളക്കം വര്‍ദ്ധിപ്പിക്കുന്നത്.\nമരിയ സലോമിയ സ്‌ക്ലോഡോവ്സ്‌ക എന്നായിരുന്നു മേരി ക്യൂറിയുടെ യഥാര്‍ത്ഥ പേര്. 1867ല് റഷ്യയുടെ അധീനതയിലായിരുന്ന പോളണ്ടില് അധ്യാപക ദമ്പതികളായ വ്ളാഡിസ്ളാ സ്‌ക്ലോഡോവ്സ്‌കയുടെയും ബ്രോണിസ്ളാവയുടെയും അഞ്ചാമത്തെ കുട്ടിയായി നവംബര് ഏഴിനാണ് മരിയ ജനിച്ചത്. പോളണ്ട് വിമോചനകാലത്ത് സ്വത്തുക്കളെല്ലാം നഷ്ടപ്പെട്ട മേരിയുടെ കുടുംബം ഏറെ ഞെരുക്കത്തിലായി. കൂടാതെ ഒന്‍പതാം വയസ്സില് സഹോദരിയുടെ മരണവും പതിനൊന്നാം വയസ്സില് അമ്മയുടെ മരണവും മേരിയെയും സഹോദരങ്ങളെയുമെല്ലാം തളര്‍ത്തി. ക്രൈസ്തവ വിശ്വാസിയായിരുന്ന മേരി അതോടെ ദൈവവിശ്വാസം ഉപേക്ഷിച്ചു. പിന്നീട് അച്ഛനും സഹോദരങ്ങളും അടങ്ങിയ കുടുംബത്തില് സാമ്പത്തിക ഞെരുക്കത്തിന്റെ നാളുകളിലും പഠിക്കാനുള്ള ആവേശം മേരിക്കുണ്ടായിരുന്നു.\nഅക്കാലത്ത് പോളണ്ട് നിവാസികള്‍ക്ക് ഉന്നത വിദ്യാഭ്യാസം നിഷേധിക്കപ്പെട്ടിരുന്നു, പ്രത്യേകിച്ച് സ്ത്രീകള്‍ക്ക്. പ്രാഥമിക പഠനം സ്വര്‍ണ മെഡലോടെ പൂര്‍ത്തിയാക്കിയ മേരി സ്ത്രീകള്‍ക്ക് പഠിക്കാന് അവസരമില്ലാതിരുന്ന നാട്ടില് രഹസ്യമായി പഠിച്ചു. മേരിയുടെ സഹോദരി ബ്രോണിസ്ലാവയ്ക്കും പഠിക്കാന് അതിയായ ആഗ്രഹമായിരുന്നു. അങ്ങനെ ആദ്യം ബ്രോണിസ്ലാവ പാരീസിലേക്ക് പോയി. സഹോദരിയെ സഹായിക്കാന് മേരി ചെറിയ ജോലികള് ചെയ്തു. പക്ഷേ മേരിക്കും ഉന്നത പഠത്തിനായി ഫ്രാന്‍സിലേക്ക് പോകാതെ തരമില്ലെന്നായി. സാമ്പത്തികം വില്ലനായപ്പോള് പ്രതിസന്ധികളെ അതിജീവിക്കാന് വീടുകളില് പോയി കുട്ടികള്‍ക്ക് ട്യൂഷനെടുത്ത് പണം സ്വരുക്കൂട്ടി.\nഅങ്ങനെ എട്ടു വര്‍ഷം കാത്തിരുന്ന് മേരിയും ഫ്രാന്‍സിലേക്ക് ഉന്നത പഠനത്തിനായി പോയി. ഒടുവില് 1891ല് ഫ്രാന്‍സിലെ സോര്‍ബോണ് സര്‍വ്വകലാശാലയില് ചേര്‍ന്ന മേരി ഊര്‍ജതന്ത്രത്തിലും രസതന്ത്രത്തിലും ഗണിതശാസ്ത്രത്തിലും ഉന്നത ബിരുദങ്ങള് നേടി. സ്റ്റീലിന്റെ കാന്തിക സ്വഭാവത്തെക്കുറിച്ചു പഠിച്ചുകൊണ്ടാണ് ഗവേഷണങ്ങള് ആരംഭിക്കുന്നത്. ഒരു നേരത്തെ ഭക്ഷണത്തിനു പോലും അന്ന് ബുദ്ധിമുട്ടിയിരുന്ന മേരി അവിടെയും പഠനത്തോടൊപ്പം ചെറിയ ജോലികള് ചെയ്തുപോന്നു. അക്കാലത്ത് ശാസ്ത്രത്തില് ഉന്നത ബിരുദമെടുത്ത ആദ്യ വനിതയായിരുന്നു മേരി. ചെറുപ്പം മുതല് തന്നെ പ്രതിസന്ധികളുടെ കനല്‍ചൂളയിലൂടെ തന്നെയായിരുന്നു മേരി ക്യൂറിയെന്ന ലോകം അറിയുന്ന ശാസ്ത്രജ്ഞയിലേക്കുള്ള അവരുടെ വളര്‍ച്ച.\nഫ്രാന്‍സിലെ പഠനത്തിനു ശേഷം തിരികെ നാട്ടിലെത്തിയെങ്കിലും ഒരു സ്ത്രീക്ക് അവിടെ തനിയെ പരീക്ഷണശാല തുടങ്ങാനുള്ള സാഹചര്യമില്ലായിരുന്നു. അങ്ങനെ വീണ്ടും ഫ്രാന്‍സിലേക്ക് മടങ്ങി വലിയൊരു പരീക്ഷണശാലയ്ക്കായുള്ള തിരച്ചില് അവസാനിച്ചത് പിയറി ക്യൂറിയിലാണ്. ഭൗതികശാസ്ത്ര അധ്യാപകനും ഗവേഷകനുമായ പിയറി ക്യൂറി മേരിക്ക് വേണ്ട സഹായങ്ങള് ചെയ്തുകൊടുത്തു. അങ്ങനെ ആ സൗഹൃദം വളര്‍ന്ന് 1895ല് വിവാഹത്തിലെത്തി. അവര് ഒന്നിച്ച് പരീക്ഷണശാലയും തുടങ്ങി. ആദ്യ കാലത്ത് വെവ്വേറെ പരീക്ഷണങ്ങളില് ഏര്‍പ്പെട്ടിരുന്ന ഇരുവരും പിന്നീട് ഗവേഷണം ഒന്നിച്ചായി.\nഫ്രഞ്ച് ഗവേഷകനായ ഹെന്റി ബെക്വറല്, യുറാനിയം പുറത്തുവിടുന്ന വികിരണങ്ങളെക്കുറിച്ച് നടത്തിയ പഠനങ്ങള് പ്രസിദ്ധീകരിച്ചത് ആയിടയ്ക്കായിരുന്നു. അദ്ദേഹത്തിന്റെ കണ്ടെത്തലുകളോട് കൂട്ടിചേര്‍ക്കാവുന്ന ചില പരീക്ഷണങ്ങളായിരുന്നു ക്യൂറി ദമ്പതികള് നടത്തിയത്. യുറാനിയം ഏത് അവസ്ഥയിലായാലും അതില് നിന്നും വരുന്ന വികിരണങ്ങള് സ്ഥായിയായിരിക്കും എന്ന് മേരി കണ്ടെത്തി. യുറാനിയത്തിന്റെ അറ്റോമിക് ഘടനയില് നിന്നാണ് ഈ കിരണങ്ങള് വരുന്നതെന്നും മനസ്സിലാക്കി. അറ്റോമിക് ഫിസിക്സിന്റെ പുതിയ മേഖലകളിലേക്കുള്ള അടിത്തറയായിരുന്നു മേരിയുടെ ആ സിദ്ധാന്തം. മേരി കണ്ടെത്തിയ പുതിയ ഊര്‍ജത്തിനു പേരിട്ടു, റേഡിയോ ആക്ടിവിറ്റി.\nഈ പുതിയ കണ്ടെത്തലിലൂടെ മേരി റേഡിയോ ആക്ടീവ് വസ്തുക്കള് നിര്‍മിച്ച് അത് പൊതു നന്മയ്ക്കായി ഉപയോഗിക്കുകയായിരുന്നു ലക്ഷ്യം. അന്നത്തെ ആ കണ്ടെത്തലാണ് ഇന്ന് നമ്മള് ഉപയോഗിക്കുന്ന എക്സ്റേ മെഷീനുകളില് തുടങ്ങി അണുബോംബ് ഉണ്ടാക്കാന് വരെ ഉപയോഗപ്പെടുത്തുന്നത്. റേഡിയോ ആക്ടിവിറ്റിക്ക് ശേഷം മേരിയും പിയറിയും ചേര്‍ന്ന് രണ്ട് മൂലകങ്ങള് കണ്ടെത്തി. അങ്ങനെ 1898ല് ക്യൂറി ദമ്പതികള് പുതിയ മൂലകം കണ്ടെത്തിയതായി പ്രഖ്യാപിച്ചു, പൊളോണിയം. തന്റെ ജന്മനാടായ പോളണ്ടിനോടുള്ള ഇഷ്ടം കൊണ്ടാണ് മേരി ഈ മൂലകത്തിന് പൊളോണിയം എന്ന പേര് നല്‍കിയത്. ഇത് കണ്ടെത്തി അഞ്ചു മാസങ്ങള്‍ക്കു ശേഷം മറ്റൊരു മൂലകം കൂടി ക്യൂറി ദമ്പതികള് വേര്‍തിരിച്ചെടുത്തു, റേഡിയം. 'റേ' എന്ന ലാറ്റിന് വാക്കില് നിന്നാണ് റേഡിയം എന്ന് മൂലകത്തിന് പേരിട്ടത്.\nഊര്‍ജതന്ത്രത്തിലെ സംഭാവനകളുടെ പേരില് ഹെന്റി ബെക്വറലിനും പിയറി ക്യൂറിക്കും നൊബേല് നല്‍കാനായിരുന്നു ആദ്യം വിധികര്‍ത്താക്കള് തീരുമാനിച്ചിരുന്നത്. മേരിയെ പട്ടികയില് പോലും ഉള്‍പ്പെടുത്തിയിരുന്നില്ല. പിന്നീട് സമിതിയിലെ തന്നെ ഒരു അംഗത്തിന്റെ ഇടപെടല് മൂലം ഇതറിഞ്ഞ പിയറി നൊബേല് സമിതിക്ക് കത്തെഴുതി. റേഡിയോ ആക്ടിവിറ്റി തന്റെ മാത്രം കണ്ടെത്തലല്ലെന്നും മേരിക്കും അതില് പങ്കുണ്ടെന്നും വിവരിച്ചു. അങ്ങനെയാണ് മേരിക്ക് നൊബേല് നല്‍കാന് സമിതി തീരുമാനിക്കുന്നത്. 1903ല് ബെക്വറലിനും പിയറി ക്യൂറിക്കും മേരി ക്യൂറിക്കുമായി ഫിസിക്സില് നൊബേല് പങ്കിട്ടു നല്‍കി.\n1903ല് അങ്ങനെ ബെക്വറലിനും പിയറി ക്യൂറിക്കും മേരി ക്യൂറിക്കുമായി ഫിസിക്സില് നൊബേല് പങ്കിട്ടു നല്‍കി\nഅങ്ങനെ ആദ്യമായി നൊബേല് ചരിത്രത്തില് ഒരു വനിത സ്ഥാനം പിടിച്ചു. അന്നുവരെ സ്ത്രീകള്‍ക്കെതിരെ നിലനിന്നിരുന്ന അസമത്വങ്ങളില് നിന്നുകൊണ്ട് പോരാടി മേരി നേടിയ വിജയം. അക്കാലത്തെ ശാസ്ത്രജ്ഞരുടെ കൂട്ടത്തില് മേരി മാത്രമായിരുന്നു ഏക വനിത. പക്ഷേ 1903ലെ നൊബേലില് ക്യൂറി ദമ്പതികള് കണ്ടെത്തിയ മൂലകങ്ങളെക്കുറിച്ച് പരാമര്‍ശമുണ്ടായില്ല. മറ്റൊരിക്കല് അതിനായി ഇരുവര്‍ക്കും ഒരിക്കല് കൂടി നൊബേല് നല്‍കാം എന്ന കണക്കുകൂട്ടലിലായിരുന്നു അത്. പക്ഷേ എല്ലാത്തിനേയും തകിടം മറിക്കുന്ന ഒന്ന് മേരിയെ തേടി എത്താനിരിക്കുന്നുണ്ടായിരുന്നു.\nഭാഗം 2: മരണത്തിലും തുടര്‍ന്ന റേഡിയോ ആക്റ്റിവിറ്റി


കേരളത്തിലെ സ്വർണ വില വീണ്ടും റെക്കോർഡ് തകർത്തു | gold price record high 24 July 2020\nകേരളത്തിലെ സ്വർണ വില വീണ്ടും റെക്കോർഡ് തകർത്തു\nThiruvananthapuram, First Published 24, Jul 2020, 11:45 AM\nഅന്താരാഷ്‌ട്ര വിപണിയിൽ 1, 885 ഡോളറാണ് നിലവിലെ നിരക്ക്.\nതിരുവനന്തപുരം: കേരളത്തിലെ സ്വർണ വില റെക്കോർഡ് തകർത്ത് മുന്നേറുകയാണ്. ഇന്ന് ഗ്രാമിന് 60 രൂപയാണ് കൂടിയത്. പവന് 480 രൂപയും വർധിച്ചു. ഗ്രാമിന് 4,735 രൂപയാണ് ഇന്നത്തെ സ്വർണത്തിന്റെ വിൽപ്പന നിരക്ക്. പവന് 37,880 രൂപയും.\nകഴിഞ്ഞ ദിവസം ഗ്രാമിന് 4,675 രൂപയായിരുന്നു നിരക്ക്. പവന് 37,400 രൂപയും. അന്താരാഷ്‌ട്ര സ്വർണവിലയിലും വൻ വർധനവാണ് റിപ്പോർട്ട് ചെയ്യുന്നത്. ട്രോയ് ഔൺസിന് (31.1 ഗ്രാം) അന്താരാഷ്‌ട്ര വിപണിയിൽ 1, 885 ഡോളറാണ് നിലവിലെ നിരക്ക്.\nകൊവിഡ് -19 ധനകാര്യ പ്രതിസന്ധികളെ തുടർന്ന് നിക്ഷേപകർ മഞ്ഞലോഹത്തിലേക്ക് നിക്ഷേപം മാറ്റുന്നതാണ് അന്താരാഷ്‌ട്ര തലത്തിൽ സ്വർണവിലയിൽ വൻ കുതിപ്പ് റിപ്പോർട്ട് ചെയ്യാൻ കാരണം. ഇതോടെ ഒരു പവൻ സ്വർണാഭരണം വാങ്ങാൻ ഉപഭോക്താക്കൾ പണിക്കൂലിയും നികുതിയും സെസ്സും അടക്കം 42,000 ത്തോളം രൂപ നൽകേണ്ടി വരും.\nLast Updated 24, Jul 2020, 11:45 AM


പരിക്കേറ്റു റോഡില് കിടന്നയാളിന് രക്ഷകനായി ആംബുലന്‍സ് ഡ്രൈവര് | ambulance driver\nപരിക്കേറ്റു റോഡില് കിടന്നയാളിന് രക്ഷകനായി ആംബുലന്‍സ് ഡ്രൈവര്\nOct 12, 2021, 07:16 AM IST\nഅമ്പലപ്പുഴ: റോഡിലെ കുഴിയില്‍വീണു പരിക്കേറ്റുകിടന്ന സ്‌കൂട്ടര്‍യാത്രികന് ആംബുലന്‍സ് ഡ്രൈവര് രക്ഷകനായി. തൂത്തുക്കുടി സ്വദേശി കറുപ്പുസ്വാമി(50)യാണ് അപകടത്തില്‍പ്പെട്ടത്. സി.എച്ച്.സെന്ററിന്റെ ആംബുലന്‍സ് ഡ്രൈവര് അമ്പലപ്പുഴ കാക്കാഴം കമ്പിവളപ്പ് പാലച്ചുവട്ടില് സിനാസ് ആണ് ഇദ്ദേഹത്തെ രക്ഷിച്ചത്.\nതിങ്കളാഴ്ച പുലര്‍ച്ചേ നാലരയ്ക്കായിരുന്നു സംഭവം. ശാസ്താംകോട്ടയില് രോഗിയെ ഇറക്കി തിരികെ അമ്പലപ്പുഴയിലേക്കു വരുകയായിരുന്നു സിനാസ്. കരീലക്കുളങ്ങര ജങ്ഷനു സമീപം റോഡരികിലാണ് കറുപ്പുസ്വാമി പരിക്കേറ്റു കിടന്നത്. സ്‌കൂട്ടര് റോഡിന്റെ മധ്യഭാഗത്തായും കിടന്നു. കൊച്ചിയില്‍നിന്നു തൂത്തുക്കുടിയിലേക്കു പോകുകയായിരുന്നു കറുപ്പുസ്വാമി. ആംബുലന്‍സ് നിര്‍ത്തിയിറങ്ങിയ സിനാസ് കറുപ്പുസ്വാമിയെ ഹരിപ്പാട് താലൂക്ക് ആശുപത്രിയിലെത്തിച്ചു.\nവലതുകാലിന്റെ മുട്ടിനുതാഴെ ഒടിവുണ്ടായതിനാല് അവിടെനിന്ന് ആലപ്പുഴ മെഡിക്കല് കോളേജ് ആശുപത്രിയില് കൊണ്ടുവന്നു. ഇതിനിടെ കറുപ്പുസ്വാമിയുടെ ബന്ധുക്കളെയും സിനാസ് വിവരമറിയിച്ചു. ബന്ധുക്കളെത്തി ഇദ്ദേഹത്തെ നാട്ടിലേക്കു കൊണ്ടുപോയി.\nനൂറനാട് പടനിലത്ത് കെ-റെയിലിനെതിരേ വൻ പ്രതിഷേധം : സർവേക്ക് എത്തിയ ഉദ്യോഗസ്ഥരെ തടഞ്ഞു\nചാരുംമൂട് : കെ-റെയിൽ സിൽവർലൈൻ പദ്ധതിക്കെതിരേ നൂറനാട് പടനിലം കിടങ്ങയത്ത് പ്രതിഷേധമിരമ്പി. ..\nജീവിത ചക്രം തിരിക്കുന്നവർ | LIFE OF AN AMBULANCE DRIVER | Throwback\nതത്കാലം ബൈക്കില് രാജ്യം ചുറ്റാനില്ല; റൈഡര് സഹോദരങ്ങള് ആംബുലന്‍സ് ഡ്രൈവര്‍മാരായി\nആലപ്പുഴ- ഡിസംബർ2ചിത്രങ്ങളിലൂടെ


പാകിസ്ഥാന് ക്രിക്കറ്റ് താരം ഹസന് അലി ഇനി ഇന്ത്യയുടെ മരുമകന് – Chandrika Daily\nBy Ummer vilayil Tuesday August 20, 2019 19:59 pm\nപാകിസ്ഥാന് ക്രിക്കറ്റ് താരം ഹസന് അലി ഇനി ഇന്ത്യയുടെ മരുമകന്\nദുബായ്: പാക്കിസ്ഥാന് ക്രിക്കറ്റ് താരം ഹസന് അലി ഇനി ഇന്ത്യയുടെ ഇന്ത്യയുടെ മരുമകന്. ഹസന് അലിയുടെയും ഹരിയാന സ്വദേശിയായി ഷാമിയ അര്‍സുവും തമ്മിലുള്ള വിവാഹം ദുബായില് നടന്നു….\nദുബായ്: പാക്കിസ്ഥാന് ക്രിക്കറ്റ് താരം ഹസന് അലി ഇനി ഇന്ത്യയുടെ ഇന്ത്യയുടെ മരുമകന്. ഹസന് അലിയുടെയും ഹരിയാന സ്വദേശിയായി ഷാമിയ അര്‍സുവും തമ്മിലുള്ള വിവാഹം ദുബായില് നടന്നു. ദുബായിലെ അറ്റ്‌ലാന്റിസ് പാം ഹോട്ടലില് വെച്ചായിരുന്നു വിവാഹം. എമിറേറ്റ്‌സ് എയര്‍ലൈന്‍സില് ഫ്‌ലൈറ്റ് എഞ്ചിനീയറാണ് ഷാമിയ അര്‍സു. ഇരുവരും വിവാഹം ചെയ്യാനുദ്ദേശിക്കുന്നുവെന്ന സൂചനയോടെ ഹസന് അലി നേരത്തെ ട്വിറ്ററില് പോസ്റ്റ് ചെയ്തിരുന്നു.\nഇന്ത്യന് പെണ്‍കുട്ടിയെ വിവാഹം കഴിക്കുന്ന നാലാമത്തെ പാക് ക്രിക്കറ്ററാണ് ഹസന് അലി. പാകിസ്ഥാന് ഓള്‍റൗണ്ടറായിരുന്ന ഷൊയൈബ് മാലിക്കും ഇന്ത്യന് ടെന്നീസ് താരം സാനിയ മിര്‍സയും 2010ല് വിവാഹിതരായിരുന്നു. മാലിക്കിന് പുറമെ സഹീര് അബ്ബാസ്, മൊഹ്‌സിന് ഖാന് എന്നിവരും ഇന്ത്യയില് നിന്നാണ് വിവാഹം കഴിച്ചത്.\nCategories: Culture, News, Sports, Views Tags: hassan ali, India, shamiya arzu, sports


COVID-19 എന്തുകൊണ്ട് പുരുഷന്മാർക്ക് കൂടുതൽ അപകട സാധ്യത സൃഷ്ടിക്കുന്നു? - Janayugom Online\nമലപ്പുറത്ത് രണ്ട് പൊലീസ് ഉ�...\nHome / Life Style / Health / COVID-19 എന്തുകൊണ്ട് പുരുഷന്മാർക്ക് കൂടുതൽ അപകട സാധ്യത സൃഷ്ടിക്കുന്നു?\nHealth Most Trending Exclusive Life Style\nPosted on May 19, 2020, 8:03 pm\nമുൻകാല പകർച്ചവ്യാധികളെ അടിസ്ഥാനമാക്കി SARS-CoV‑2 പുരുഷന്മാർക്ക് കൂടുതൽ അപകടസാധ്യത സൃഷ്ടിക്കുമെന്ന് കരുതുന്നു. പല രാജ്യങ്ങളിലെയും പുരുഷന്മാരുടെ മരണനിരക്ക് സ്ത്രീകളുടെ മരണനിരക്കിനേക്കാൾ 50 ശതമാനത്തോളം അധികമാണ്. ഈ കൊറോണ വൈറസിന് 2003 ൽ SARS രോഗത്തിന് കാരണമായ വൈറസുമായി ഒരുപാട് സാമ്യതകളുണ്ട്. അവിടെയും പുരുഷന്മാരുടെ മരണനിരക്ക് വളരെ കൂടുതലായിരുന്നു. പൊതുവെ പുരുഷന്മാർക്ക് ജീവന് ഭീഷണിയാകുന്ന, പ്രത്യേകിച്ച് ഹൃദ്രോഗം,പലതരം അർബുദങ്ങൾ എന്നിവ ഉണ്ടാകാനുള്ള സാധ്യത വളരെ കൂടുതലാണ്. SARS-CoV‑2 കൊറോണ വൈറസും ഇതേ പാത പിൻതുടരുന്നു എന്ന് തോന്നുന്നു .\nഈ വിഷയത്തിലെ കേന്ദ്രകാരണമായി ശ്രദ്ധ ചൂണ്ടുന്നത് പുരുഷന്മാരുടെ അനാരോഗ്യകരമായ ശീലങ്ങളിലേക്കാണ്. പുകവലി,മദ്യപാനം തുടങ്ങി ആരോഗ്യത്തിന് ഹാനികരമായ ശീലങ്ങളിൽ പുരുഷന്മാർ മുൻനിരയിൽ നിൽക്കുന്നു. പുകവലി ഇവിടെ പുരുഷന്മാരിൽ ഉയർന്ന അപകടസാധ്യത ഉണ്ടാക്കുന്നതായി സംശയിക്കുന്നു.SARS ‑CoV‑2 വൈറസുകൾ ഹോസ്റ്റ് സെല്ലുകളിലേക്ക് പ്രവേശിക്കുന്നത് ACE2 റിസെപ്റ്ററുകൾ വഴിയാണ്. പുകവലിക്കാരിൽ ACE2 റിസെപ്റ്ററുകൾ കൂടുതൽ കാണപ്പെടുന്നതിനാൽ SARS-CoV‑2 വൈറസുകൾ വളരെ വേഗം ഇവരെ ബാധിക്കുന്നു എന്ന് പഠനങ്ങൾ പറയുന്നു. പുരുഷന്മാർക്കിടയിലെ പുകവലിക്കാരുടെ ഉയർന്ന അനുപാതം മരണനിരക്കുകളെ സാരമായി ബാധിച്ചിട്ടുണ്ട്. വേണ്ടരീതിയിൽ കൈകൾ കഴുകുന്നതിലെ വിമുഖത പോലും ആരാണ് ഏറ്റവുംകൂടുതൽ ബാധിക്കപ്പെടുന്നത് എന്നതിൽ ഒരുപങ്കുവഹിക്കുന്ന സമയമാണിത്.ആരോഗ്യ സംരക്ഷണ ഉപദേശങ്ങൾ തേടുന്നതിലും ആരോഗ്യസേവനങ്ങൾ വേണ്ടരീതിയിൽ ഉപയോഗപ്പെടുത്തുന്നതിലും സ്ത്രീകൾ മുൻനിരയിൽ തന്നെയാണ് എന്നാണ് അടുത്തിടെ US ൽ നടത്തിയ ഒരു പഠനം സൂചിപ്പിക്കുന്നത്.\nജീവിതത്തിലൊരിക്കൽ ഇതേപോലുള്ള മഹാമാരികൾ പൊട്ടിപുറപ്പെടുന്ന സമയത്തു മാത്രമല്ല,മനുഷ്യജീവിതത്തിൻ്റെ ഓരോ പ്രായത്തിലും ഘട്ടത്തിലും ഈ സ്വതസിദ്ധവും ജീവശാസ്ത്രപരവുമായ ഗുണം സ്ത്രീകളിൽ പ്രകടമാണ്.ശതാബ്ദിയുടെ നിറവിൽ നിൽക്കുന്ന ആളുകളിൽ 80 ശതമാനവും സ്ത്രീകളാണ് എന്നത് ഒരു വസ്തുതയാണ്.\nഈ സ്ത്രീ ജനിതകമേധാവിത്വം ക്രോമോസോം തലം മുതലേ ആരംഭിക്കുന്നു.സ്ത്രീകളുടെ ജനിതക കോശങ്ങൾക്ക് രണ്ട് X ക്രോമോസോമുകൾ ഉണ്ട്. എന്നാൽ പുരുഷന്മാരിൽ ഒരു X ക്രോമോസോമും ഒരു Y ക്രോമോസോമുമാണ് ഉള്ളത്. ഇത് നിർണ്ണായകമായ ഒരു ഘടകമാണ് കാരണം മനുഷ്യൻ്റെ തലച്ചോറിനേയും രോഗപ്രതിരോധ വ്യവസ്ഥയെയും കെട്ടിപ്പെടുക്കുന്നതും പരിപാലിക്കുന്നതും പോലുള്ള സുപ്രധാന പ്രവർത്തനങ്ങളെ സഹായിക്കുന്നത് X ക്രോമോസോമുകൾ ആണ്. സ്ത്രീകളിലെ രണ്ട് X ക്രോമോസോമുകൾ അവരുടെ രോഗപ്രതിരോധ സംവിധാനത്തെ ശക്തിപ്പെടുത്തുന്നതിൽ പ്രധാന പങ്കുവഹിക്കുന്ന ഒന്നാണ്.\nമറ്റൊന്ന് ലൈംഗിക ഹോർമോണുകളിലെ വ്യത്യസ്തതയാണ്. പുരുഷ ലൈംഗിക ഹോർമോണായ ടെസ്റ്റോസ്റ്റീറോണിൻ്റെ ഉയർന്ന അളവ് രോഗപ്രതിരോധശേഷി കുറയ്കുന്നതായും നേരെമറിച്ചു സ്ത്രീ ലൈംഗിക ഹോർമോണായ ഈസ്ട്രജൻ രോഗപ്രതിരോധശേഷി വർധിപ്പിക്കുന്നതായും പഠനങ്ങൾ ചൂണ്ടിക്കാട്ടുന്നു.\n2016 ലും 2017 ലും നടത്തിയ ഒരു പരീക്ഷണ പരമ്പരയിൽ SARS, MERS എന്നിവയ്ക്ക് കാരണമായ കൊറോണ വൈറസുകൾ ഉപയോഗിച്ച് പേൾമാൻ്റെ നേതൃത്വത്തിലുള്ള ഒരു സംഘം ആൺ- പെൺ എലികളിൽ നടത്തിയ പരീക്ഷണങ്ങളിൽ ആൺ എലികളാണ് കൂടുതൽ അണുബാധയ്ക്ക് ഇരയാകുന്നത് എന്ന് കണ്ടെത്തി, മാത്രമല്ല പെൺ എലികളിൽ അണ്ഡാശയത്തെ നീക്കം ചെയ്യുമ്പോഴോ ഈസ്ട്രജൻ എന്ന ഹോർമ്മോണിന്റെ പ്രവർത്തനത്തെ അടിച്ചമർത്തുന്ന മരുന്നുകൾ നല്കുമ്പോഴോ രോഗം ബാധിച്ച പെൺ എലികളുടെ മരണനിരക്ക് വർധിച്ചതായും കണ്ടു.\nമനുഷ്യൻ്റെ രോഗപ്രതിരോധശേഷി ശരീരത്തിനെതിരെ തന്നെ പ്രവർത്തിക്കുന്ന ഒരു പ്രത്യേക അവസ്ഥയിൽ ഉണ്ടാകുന്ന രോഗങ്ങളാണ് ഓട്ടോഇമ്മ്യൂൺ രോഗങ്ങൾ. ഓട്ടോഇമ്മ്യൂൺ രോഗമുള്ളവരിൽ 80 ശതമാനവും സ്ത്രീകളാണ്. റൂമറ്റോയിഡ് ആർത്രൈറ്റിസ്, ല്യൂപ്പസ് എറിത്തൊമെറ്റോസസ്,ജോഗ്രൻസ് സിൻഡ്രോം,ഓട്ടോഇമ്മ്യൂൺ ല്യൂക്കോപീനിയ എന്നിങ്ങനെ നീളുന്നു ആ ലിസ്റ്റ്. ഒരുപക്ഷെ ഒരു XY പുരുഷന് ലഭിക്കുന്ന ഒരു നേട്ടം മുൻപ് പറഞ്ഞ ഓട്ടോഇമ്മ്യൂൺ അസുഖങ്ങൾ വരാനുള്ള സാധ്യത കുറവാണ് എന്നതാണ്.\nഏതാണ്ട് 20 വർഷം മുൻപ് The Institute of Medicine of the National Academy of Sciences ഒരു റിപ്പോർട്ട് പ്രസിദ്ധീകരിച്ചു. ആണോ പെണ്ണോ എന്നത് പരിഗണിക്കപ്പെടേണ്ട ഒരു പ്രധാന അടിസ്ഥാന വസ്തുതയാണ് എന്നതായിരുന്നു ആ റിപ്പോർട്ടിൻറെ കാതൽ. എന്നിട്ടും രണ്ടുപതിറ്റാണ്ടിനിപ്പുറവും വ്യക്തമായ പുരോഗതി ഒന്നും ഉണ്ടായിട്ടില്ല. ക്ലിനിക്കൽ മെഡിസിൻ പരിശീലനത്തിൽ ഈ ജീവശാസ്ത്രപരമായ വ്യത്യാസങ്ങളെ മനസ്സിലാക്കുന്നതിലും അവ പരിഹരിക്കുന്നതിലുമുള്ള പുരോഗതി മന്ദഗതിയിലാണ്. വൈദ്യശാസ്ത്രപരമായ പല മുന്നേറ്റങ്ങളെയും ഇത് തടസ്സപ്പെടുത്തുന്നുണ്ട്. എന്നാൽ ഈ വ്യത്യാസങ്ങളെക്കുറിച്ചുള്ള ധാരണയ്ക്ക് അറിവിന്റെ വിടവുകളെ നികത്താനുള്ള കഴിവുണ്ട്.\nപ്രാഥമികമായി പുരുഷന്മാരിൽ(മൃഗങ്ങളിൽ ആൺ മൃഗങ്ങളിൽ) നടത്തിയ ഗവേഷണങ്ങൾ ഉപയോഗിച്ചാണ് ഇപ്പോഴത്തെ വൈദ്യശാസ്ത്രം നിർമ്മിച്ചിരിക്കുന്നത്(except gynecological and obstetric issues). സ്ത്രീകളുടെ ഹോർമോൺ ചക്രങ്ങൾ ഗവേഷണഫലങ്ങളെ സങ്കീർണമാക്കുന്നതിന്റെ അടിസ്ഥാനത്തിലാവാം ഈ ഒഴിവാക്കൽ എന്നാൽ ചില അംഗീകൃത മരുന്നുകളുടെ മുൻകൂട്ടി പ്രതീക്ഷിക്കാത്ത പാർശ്വഫലങ്ങൾ സ്ത്രീകളിൽ ഉണ്ടാകുന്നത് ഇതിന്റെ പരിണിതഫലമാണ്. പുരുഷ കേന്ദ്രികൃതമായ ഒരു ഗവേഷണ സംസ്കാരം മാറേണ്ടിയിരിക്കുന്നു.\nഎഴുതിയത്: രതീഷ് രാമചന്ദ്രൻ നായർ (ഗവേഷകൻ)\nതീവ്രമായ കാല്‍മുട്ട് വേദനയ്ക്ക് കാര്‍ട്ടിലേജ് സെല് തെറാപ്പി


സംഘടനാ പ്രശ്നം, സംസ്ഥാന നേതൃത്വത്തെ അതൃപ്തി അറിയിച്ച് താരിഖ് അൻവർ, സുധീരനുമായുള്ള കൂടിക്കാഴ്ച മാറ്റി | congress leaders tariq anwar sudheeran meeting postponed\nജനറൽ സെക്രട്ടറി തന്നെ കൂടിക്കാഴ്ച മാറ്റിവെക്കുകയായിരുന്നുവെന്നാണ് കോൺഗ്രസ് കേന്ദ്രങ്ങളിൽ നിന്നുള്ള വിവരം. ഇതോടൊപ്പം മുൻ കെപിസിസി അധ്യക്ഷൻ മുല്ലപ്പള്ളി രാമചന്ദ്രനുമായി നടത്താനിരുന്ന കൂടിക്കാഴ്ചയും മാറ്റിവെച്ചു.\nThiruvananthapuram, First Published Sep 26, 2021, 5:45 PM IST\nതിരുവനന്തപുരം: കേരളത്തിലെ സംഘടനാ പ്രശ്നത്തിൽ അതൃപ്തി അറിയിച്ച് എഐസിസി (AICC) ജനറൽ സെക്രട്ടറി താരീഖ് അൻവർ (tariq anwar). അത്യപ്തി സംസ്ഥാന നേതൃത്വത്തെ അറിയിച്ചു. കേരളത്തിലെ പുതിയ നേതൃത്വത്തിന് പൂർണ്ണ സ്വാതന്ത്ര്യം നൽകിയതാണെന്നും മുതിർന്ന നേതാക്കളെയടക്കം എല്ലാവരെയും ഒരുമിച്ച് കൊണ്ടുപോകാൻ കഴിയണമെന്നും താരീഖ് അൻവർ സംസ്ഥാന നേതൃത്വത്തിന് നിർദ്ദേശം നൽകിയതായാണ് വിവരം.\nഅതേ സമയം താരിഖ് അൻവ‍ർ രാഷ്ട്രീയകാര്യ സമിതിയിൽ നിന്നും രാജിവെച്ച വി എം സുധീരനുമായി ( v m sudheeran) നടത്താനിരുന്ന കൂടിക്കാഴ്ചയും മാറ്റിവെച്ചു. വൈകിട്ട് ആറുമണിക്കാണ് കൂടിക്കാഴ്ച നിശ്ചയിച്ചിരുന്നത്. ജനറൽ സെക്രട്ടറി തന്നെ കൂടിക്കാഴ്ച മാറ്റിവെക്കുകയായിരുന്നുവെന്നാണ് കോൺഗ്രസ് കേന്ദ്രങ്ങളിൽ നിന്നുള്ള വിവരം. ഇതോടൊപ്പം മുൻ കെപിസിസി അധ്യക്ഷൻ മുല്ലപ്പള്ളി രാമചന്ദ്രനുമായി നടത്താനിരുന്ന കൂടിക്കാഴ്ചയും മാറ്റിവെച്ചു.\nകെപിസിസി പുനഃസംഘടനയെ ചൊല്ലിയുള്ള തർക്കത്തിനിടെയാണ് കെപിസിസി മുൻ അധ്യക്ഷനും മുതിര്‍ന്ന കോണ്‍ഗ്രസ് നേതാവുമായ വി എം സുധീരൻ കെപിസിസി രാഷ്ട്രീയ കാര്യസമിതിയിൽ നിന്ന് രാജിവച്ചത്. കടുത്ത അതൃപ്തിയെ തുടർന്നാണ് സുധീരന്‍റെ രാജി. സുധീരനെ അനുനയിപ്പിക്കാൻ സംസ്ഥാന നേതൃത്വത്തിന് സാധിച്ചിട്ടില്ല.\nകെപിസിസി നേതൃത്വത്തിന്‍റെ നീക്കങ്ങള് എല്ലാം തള്ളി രാജിയിൽ ഉറച്ച് നില്‍ക്കുകയാണ് സുധീരന്. നേതൃത്വത്തിന്‍റെ ഭാഗത്ത് നിന്നുണ്ടായ വീഴ്ചയിൽ സുധീരനെ വീട്ടിലെത്തി കണ്ട് പ്രതിപക്ഷ നേതാവ് ക്ഷമ ചോദിച്ചു. പുതിയ നേതൃത്വം സുവർണ്ണാവസരം കളഞ്ഞുകുളിച്ചുവെന്ന വിമർശനം സുധീരൻ സതീശനെ അറിയിച്ചതല്ലാതെ തന്‍റെ തീരുമാനത്തില് നിന്ന് പിന്നോട്ടില്ലെന്ന സൂചയാണ് അദ്ദേഹം നല്‍കിയത്. എന്നാലും സുധീരനെ അനുനയിപ്പിക്കാനുള്ള നീക്കം തുടരാനാണ് നേതൃത്വത്തിന്‍റെ നീക്കം.\nപുനസംഘടനാ ചർച്ചയിൽ നിന്നൊഴിവാക്കിയതിൽ മാത്രമല്ല ദേശീയ നേതൃത്വം വേണ്ട പരിഗണന നൽകാത്തതിലും സുധീരന് പ്രതിഷേധമുണ്ട്. കെസി വേണുഗോപാൽ ഇടപെട്ട് ദേശീയ തലത്തിലെ പദവികൾ ഇല്ലാതാക്കുന്നുവെന്നാണ് സുധീരന്റെ പരാതി. ഹൈക്കമാൻഡിനെ നേരിട്ട വിമർശിക്കാതെ വേണുഗോപാലുമായി നല്ല ബന്ധം പുലർത്തുന്ന സംസ്ഥാന നേതൃത്വത്തെ സമ്മർദ്ദത്തിലാക്കുകയാണ് സുധീരൻ.\nതാരിഖ് അൻവർ- സുധീരൻ കൂടിക്കാഴ്ച\ntariq anwar sudheeran meeting


രണ്‍വീര് സിംഗും വിവാഹ ആഘോഷങ്ങള് തുടങ്ങി!\nരണ്‍വീര് സിംഗും ദീപിക പദുക്കോണും വിവാഹ ഒരുക്കങ്ങളിലാണ്. ദീപികാ പദുക്കോണിനു പിന്നാലെ രണ്‍വീര് സിംഗും വിവാഹ ആഘോഷങ്ങള് തുടങ്ങി. സുഹൃത്തുക്കൾക്കൊപ്പം വെള്ളവസ്ത്രമണിഞ്ഞ് ബാൽക്കണിയിൽ നിൽക്കുന്ന രൺവീറിന്‍റെ ചിത്രങ്ങൾ സമൂഹമാധ്യമങ്ങളിൽ വൈറലായിരിക്കുകയാണ്. ഹല്‍ദി ചടങ്ങിന്റെ ഫോട്ടോ ആണ് ഇത്.\nMumbai, First Published Nov 4, 2018, 11:26 PM IST\nനവംബര് 14, 15 തീയ്യതികളിലായിട്ടാണ് രണ്‍വീര് സിംഗിന്റെയും ദീപിക പദുക്കോണിന്റെയും വിവാഹച്ചടങ്ങുകള് നടക്കുക. വിവാഹതീയ്യതി അറിയിച്ച് നേരത്തെ രണ്‍വീര് സിംഗും ദീപിക പദുക്കോണും വിവാഹക്കത്ത് പോസ്റ്റ് ചെയ്‍തിരുന്നു. ഞങ്ങളുടെ കുടുംബങ്ങളുടെ അനുഗ്രഹങ്ങളോടെ, ഞങ്ങളുടെ വിവാഹം നവംബര് 14, 15 തീയ്യതികളില് നടക്കുന്ന കാര്യം അറിയിക്കാന് അതിയായ സന്തോഷമുണ്ട്. പോയ വര്‍ഷങ്ങളിലെല്ലാം ഞങ്ങളില് ചൊരിഞ്ഞ സ്നേഹത്തിന് ഞങ്ങള് നന്ദി പറയുന്നു. സ്നേഹവിശ്വാസങ്ങളുടെയും സൗഹൃദത്തിന്‍റെയും ഒരുമിക്കലിന്‍റെയും ഈ പുതിയ യാത്ര ആരംഭിക്കുമ്പോഴും നിങ്ങള് ഏവരുടെയും അനുഗ്രഹം തേടുന്നു", ഇങ്ങനെയായിരുന്നു വിവാഹ അറിയിപ്പ്.\nLast Updated Nov 4, 2018, 11:26 PM IST\nRanveer Singhs wedding\nDeepik Padukons wedding


sharanyakk vereyum kaamukanmaar | കാമുകനെ പോലീസ് ചോദ്യം ചെയ്തതോടെ പുറത്തുവന്നത് ശരണ്യയുടെ അവിഹിത ബന്ധത്തിന്റെ മറ്റുകഥകൾ; ശരണ്യയുടെ ഫോണിന്റെ പാസ്വേര്‍ഡ് അടക്കമുള്ള പല കാര്യങ്ങളും അറിയാമായിരുന്ന നിധിൻ ചാറ്റുകൾ കാണാതിരിക്കാൻ മെസ്സേജുകൾ ഡിലീറ്റ് ചെയ്തു: വീട്ടിലെ നിത്യ സന്ദർശകനായ നിതിൻ പാലക്കാട് സ്വദേശിയായ കാമുകന്റെ ചാറ്റ് കണ്ടതോടെ സംഭവിച്ചത് മറ്റൊന്ന്- ഒന്നര വയസുകാരൻ മകനെ കൊലപ്പെടുത്തിയ ശരണ്യയുടെ കഥകേട്ട് അന്തംവിട്ട് പോലീസ് - Malayalivartha.com Widgets Magazine\n22 FEBRUARY 2020 01:24 PM IST\nതയ്യിലിൽ ഒന്നര വയസുകാരനെ കടൽഭിത്തിയിലെറിഞ്ഞ് കൊന്ന കേസിൽ അറസ്റ്റിലായ അമ്മ ശരണ്യയുടെ കാമുകനെ പൊലീസ് ചോദ്യം ചെയ്തതോടെ പുറത്തുവന്നത് ശരണ്യയുടെ അവിഹിത ബന്ധത്തിന്റെ കഥകൾ. പാലക്കാട് സ്വദേശിയായ ഒരു യുവാവുമായി ശരണ്യ ഫേസ്ബുക്കിലൂടെ പ്രണയത്തിലായിരുന്നുവെന്ന് നിധിൻ മൊഴി നൽകി. ശരണ്യയുടെ ഫോണിന്റെ പാസ്വേര്‍ഡ് അടക്കമുള്ള പല കാര്യങ്ങളും നിധിനറിയാമായിരുന്നു. മിക്കപ്പോഴും ഫോണ് പരിശോധിക്കുകയും മെസ്സേജുകള് വായിച്ചു നോക്കുകയും ചെയ്തിരുന്നു. അങ്ങനെയാണ് ഇക്കാര്യം ശ്രദ്ധയില്‍പെട്ടതെന്നും ഇയാള് പറയുന്നു.\nനിധിന്റെ മൊഴിയുടെ അടിസ്ഥാനത്തില് ഫെയ്സ് ബുക്ക് സുഹൃത്തിനെ കണ്ടെത്താനുള്ള ശ്രമം പൊലീസ് തുടങ്ങി. ഇതിനായി സൈബര് സെല്ലിന്റെ സഹായം തേയിടിരിക്കുകയാണ് കണ്ണൂര് സിറ്റി പൊലീസ്. കൂടാതെ ശരണ്യയുടെ കഴിഞ്ഞ ആറുമാസത്തെ ഫോണ് കോളുകള് പരിശോധിക്കാനും പൊലീസ് തീരുമാനിച്ചിട്ടുണ്ട്. ഇതിനുള്ള നടപടി ക്രമങ്ങളും തുടങ്ങി. ശരണ്യയുമായി നിധിനല്ലാതെ മറ്റാരൊക്കെയായി ബന്ധമുണ്ട് എന്ന് കണ്ടെത്താനായിട്ടാണ് ഫോണ് കോളുകളുടെ പരിശോധന നടത്തുന്നത്.\nപാലക്കാട് സ്വദേശിയായ യുവാവിനായി പോലീസ് അന്വേഷണം ആരംഭിച്ച് കഴിഞ്ഞു. യുവാവിന്റെ വിവരങ്ങള് ശേഖരിക്കാനുള്ള നടപടിയും നടന്നു വരികയാണ്. ഇയാളുമായി ചാറ്റ് ചെയ്ത വിവരങ്ങള് പൊലീസ് ശേഖരിച്ചിട്ടുണ്ട്. നിധിന് മെസ്സേജുകള് കാണാതിരിക്കാന് മുന്‍പുള്ള ചാറ്റുകളൊക്കെ ഡിലീറ്റ് ചെയ്തിട്ടുള്ളതായാണ് സംശയം. ഇരുവരുടെയും ഫോണുകള് ഫോറന്‍സിക് പരിശോധനയ്ക്കായി അയച്ചിരിക്കുകയാണ്.\nശരണ്യയുടെ ഫോണിലേക്ക് പൊലീസ് കസ്റ്റഡിയില് കഴിയുമ്പോഴും കാമുകന്‍റെ ഫോണിൽ നിന്ന് 17 മിസ്ഡ് കോളുകള് വന്നതായി നേരത്തെ പുറത്തുവന്നിരുന്നു. ശരണ്യ വാരം സ്വദേശിയായ കാമുകനുമായി നടത്തിയ ഓണ്‍ലൈന് ചാറ്റുകളാണ് പ്രണയബന്ധത്തെ കുറിച്ച് സൂചനകൾ പൊലീസിന് നൽകിയത്. ശരണ്യ ഗര്‍ഭിണിയായ ശേഷം ഭര്‍ത്താവ് പ്രണവ് ഒരു വര്‍ഷം ഗള്‍ഫില് ജോലിക്ക് പോയിരുന്നു. പിന്നീട് തിരിച്ചെത്തിയപ്പോഴാണ് ഇരുവരുടെയും ദാമ്പത്യത്തില് വിള്ളലുകള് ഉണ്ടായത്. ഈ അവസരത്തിലാണ് ഭര്‍ത്താവിന്‍റെ സുഹൃത്തുകൂടിയായ യുവാവിനോട് ശരണ്യ അടുക്കുന്നത്. വലിയന്നൂര് സ്വദേശി നിധിനെതിരെ ശരണ്യയുടെ കടുംബം ഗുരുതര ആരോപണങ്ങളാണ് ഉന്നയിച്ചിയ്ക്കുന്നത്. നിധിന് നിരന്തരം ശരണ്യയെ കാണാനെത്തിയിരുന്നു എന്നും പണവും മറ്റും ഇയാള് വാങ്ങിയിരുന്നു എന്നുമാണ് മൊഴിയില് പറഞ്ഞിരിക്കുന്നതെന്നാണ് വിവരം. ശരണ്യയുടെ സാമ്പത്തിക ഇടപാടുകൾ നടന്നതായി അന്വേഷണ സംഘത്തിന് വിവരങ്ങൾ ലഭിച്ചു.\nനിധിനും ശരണ്യയും ചേര്‍ന്ന് കണ്ണൂര് സിറ്റിയിലുള്ള ഒരു സഹകരണ ബാങ്കില് നിന്നും ലോണ് എടുക്കാന് ശ്രമിച്ചിരുന്നു. നിധിന്റെ വീട്ടില് നടക്കുന്ന വിവാഹാവശ്യത്തിന് വേണ്ടിയാണ് എന്നാണ് പൊലീസിന് ലഭിച്ച വിവരം. ഇതിന്റെ തെളിവായി ശരണ്യയുടെ വീട്ടില് നിന്നും നിധിന്റെ റേഷന് കാര്‍ഡ്, ആധാര്, തിരിച്ചറിയല് രേഖകള്, കരം അടച്ച രസീത് എന്നിവ കണ്ടെത്തിയിരുന്നു. പൊലീസ് ഈ സഹകരണ ബാങ്കില് അന്വേഷിച്ചെത്തിയപ്പോള് ശരണ്യയും നിധിനും ലോണിന് അപോക്ഷിക്കാന് എത്തിയിരുന്നു എന്ന വിവരം ലഭിച്ചു. ഇക്കാര്യം നിധിനോട് ചോദിച്ചപ്പോള് ഒരു ലക്ഷം രൂപയുടെ ലോണ് എടുക്കാനായിരുന്നു എന്നും 50,000 രൂപ വീതം രണ്ടുപേരും കൂടി പങ്കിട്ടെടുക്കാനായിരുന്നു തീരുമാനമെന്നുമാണ് പറഞ്ഞത്.\nകാമുകന് കൊലപാതകത്തില് പങ്കില്ലെന്നാണ് പൊലീസിന്‍റെ പ്രാഥമിക കണ്ടെത്തല്. ഭർത്താവാണ് കുറ്റക്കാരനെന്നാണ് ശരണ്യ പോലീസിനോട് ആവർത്തിച്ച് പറഞ്ഞത്. ശാസ്ത്രീയ തെളിവുകൾ നിരത്തി ഒന്നര ദിവസം നീണ്ട ചോദ്യം ചെയ്യലിനൊടുവിലാണ് പൊലീസ് കേസ് തെളിയിച്ചത്. ഫോറന്‍സിക് പരിശോധനയില് ശരണ്യയുടെ വസ്ത്രത്തില് കടല്‍വെള്ളത്തിന്‍റേയും മണലിന്‍റെയും സാന്നിധ്യം കണ്ടെത്തിയതാണ് കുറ്റം തെളിയുന്നതില് നിര്‍ണായകമായത്. തയ്യിൽ കൊടുവള്ളി ഹൗസിൽ ശരണ്യ -പ്രണവ് ദമ്പതികളുടെ മകൻ വിയാന്‍റെ മൃതദേഹം ഫെബ്രുവരി 17 ന് രാവിലെയാണ് തയ്യിൽ കടപ്പുറത്ത് കണ്ടെത്തിയത്. അടച്ചിട്ട വീട്ടില് അച്ഛനൊപ്പം കിടന്നുറങ്ങിയ കുട്ടിയെ കടല്‍തീരത്ത് മരിച്ച നിലയില് കണ്ടെത്തിയതില് ദുരൂഹതയുണ്ടെന്ന് ആരോപിച്ച് കുട്ടിയുടെ പിതാവ് പൊലീസില് പരാതി നല്‍കിയിരുന്നു.


സാമ്പത്തിക പ്രതിസന്ധിയില് ഉലഞ്ഞ് എയര് ഇന്ത്യ; ഇന്ധനം വാങ്ങാന് പണമില്ല; വിമാന സര്‍വീസുകള് മുടങ്ങിയേക്കും; പ്രതിസന്ധി വഴിവെക്കുക സ്വകാര്യവല്‍ക്കണത്തിന്? | DoolNews\nSunday, 1st September 2019, 10:21 am\n1.87 കോടി മനുഷ്യര് ആശങ്കയില്; സാമ്പത്തിക പ്രതിസന്ധിയും വരള്‍ച്ചയും തകര്‍ത്ത് മറാത്ത്‌വാഡ മേഖല\nസാമ്പത്തിക പ്രതിസന്ധി കടുത്തു; കര്‍ണാടകത്തില് അടച്ചൂപൂട്ടാനൊരുങ്ങി 70 ഇരുമ്പയിര് സംസ്‌കരണ സ്ഥാപനങ്ങള്\nനിലവില് ഇന്ധനം ലഭിക്കാത്ത വിമാനത്താവളങ്ങളില് സര്‍വീസ് നടത്തുമ്പോള് അധിക ഇന്ധനം കരുതിയാണ് എയര് ഇന്ത്യ വിമാനങ്ങള് പ്രവര്‍ത്തിക്കുന്നത്. മറ്റ് വിമാനത്താവളങ്ങളില്‍ക്കൂടി ഈ പ്രതിസന്ധി നേരിടേണ്ടി വന്നാല് സര്‍വീസ് റദ്ദാക്കേണ്ടി വരുമെന്നാണ് അധികൃതര് അറിയിച്ചിരിക്കുന്നത്.\nഇന്ത്യയില് സാമ്പത്തിക പ്രതിസന്ധിക്കിടയിലും ലിപ്സ്റ്റിക് വില്‍പ്പന കൂടുന്നു, കാരണം ഇതാണ്\nസാമ്പത്തിക പ്രതിസന്ധിയില് വലയുന്ന എയര് ഇന്ത്യ സ്വകാര്യവത്കരിക്കാനാണ് കേന്ദ്രസര്‍ക്കാര് നീക്കം. സ്വകാര്യവത്കരണത്തിനുള്ള തീരുമാനം സര്‍ക്കാര് എടുത്തെന്നും നടപടികള് ഉടന് തന്നെ ആരംഭിക്കുമെന്നും വ്യോമയാന മന്ത്രി പറഞ്ഞിരുന്നു.\nമോദി സര്‍ക്കാര് കഴിഞ്ഞ വര്‍ഷവും സ്വകാര്യവല്‍ക്കണ ശ്രമങ്ങള് നടത്തിയിരുന്നെങ്കിലും എയര് ഇന്ത്യയെ ഏറ്റെടുക്കാന് ഒരു കമ്പനിയും തയ്യാറാകാത്തതിനെത്തുര്‍ന്ന് നീക്കം ഉപേക്ഷിക്കുകയായിരുന്നു.


ത്രസിപ്പിക്കുന്ന ആക്ഷനുമായി പ്രഭാസിന്റെ സാഹോ; ആരാധകര്‍ക്കുള്ള പിറന്നാള് സമ്മാനമായി മേക്കിങ് വീഡിയോ - Samakalika Malayalam\nത്രസിപ്പിക്കുന്ന ആക്ഷനുമായി പ്രഭാസിന്റെ സാഹോ; ആരാധകര്‍ക്കുള്ള പിറന്നാള് സമ്മാനമായി മേക്കിങ് വീഡിയോ എത്തി\nBy സമകാലിക മലയാളം ഡെസ്‌ക് | Published: 23rd October 2018 05:52 PM |\nLast Updated: 23rd October 2018 05:52 PM | A+A A- |\nബാഹുബലിക്ക് ശേഷമുള്ള പ്രഭാസിന്റെ ബ്രഹ്മാണ്ഡ ചിത്രം സാഹോയ്ക്കായി പ്രതീക്ഷയോടെ കാത്തിരിക്കുകയാണ് ആരാധകര്. സൂപ്പര് ആക്ഷന് ഉള്‍പ്പെടുത്തിക്കൊണ്ടൊരുങ്ങുന്ന ചിത്രത്തിന്റെ മേക്കിങ് വീഡിയോ പുറത്തുവിട്ടിരിക്കുകയാണ് അണിയറപ്രവര്‍ത്തകര്. പ്രഭാസിന്റെ പിറന്നാളിനോട് അനുബന്ധിച്ചാണ് വീഡിയോ പങ്കുവെച്ചിരിക്കുന്നത്.\n'ഷേഡ്‌സ് ഓഫ് സാഹോ' എന്ന പരമ്പരയിലെ ആദ്യ വീഡിയോ ആണ് പ്രഭാസ് പുറത്തിറക്കിയത്. ചിത്രത്തിന്റെ നിര്‍മാതാക്കളായ യുവി ക്രിയേഷന്‍സിന്റെ ഫേസ്ബുക് പേജിലൂടെയാണ് വീഡിയോ പങ്കുവെച്ചത്. എന്തായാലും തങ്ങളുടെ പ്രിയതാരത്തിന്റെ വീഡിയോയ്ക്ക് ആരാധകര് ഇരുകൈയും നീട്ടിയാണ് സ്വീകരിക്കുന്നത്. പുറത്തിറക്കി ഇതിനോടകം 25 ലക്ഷത്തില് അധികം പേരാണ് വീഡിയോ കണ്ടത്.\nചിത്രത്തിലെ രംഗങ്ങള്‍ക്ക് പുറമേ അബുദാബിയിലെ ചിത്രീകരണ ദൃശ്യങ്ങളും അടങ്ങുന്നതാണ് ആദ്യ വീഡിയോ. ഹോളിവുഡ് നിലവാരത്തിലുള്ള ത്രസിപ്പിക്കുന്ന ആക്ഷന് രംഗങ്ങളാണ് ചിത്രത്തിലുള്ളത്. പ്രശസ്ത ഹോളിവുഡ് ആക്ഷന് സംവിധായകന് കെന്നി ബേറ്റ്‌സിനാണ് സാഹോയ്ക്കായി ആക്ഷന് ഒരുക്കിയിരിക്കുന്നത്. ചിത്രത്തിലെ ഒരൊറ്റ ആക്ഷന് സീനിനു വേണ്ടി 37 കാറുകളും അഞ്ച് ട്രക്കുകളുമാണ് ഉപയോഗിച്ചിരിക്കുന്നത്. ചിത്രത്തിന്റെ ഭൂരിഭാഗം ആക്ഷന് സീനുകളും യഥാര്‍ത്ഥമായി ചിത്രീകരിച്ചതാണെന്ന് വീഡിയോയിലൂടെ മനസിലാക്കാം.\nബാഹുബലി: ദി കണ്‍ക്ലൂഷന് എന്ന ബ്രഹ്മാണ്ഡ ചിത്രത്തിന് ശേഷം ഒരു വര്‍ഷം കഴിഞ്ഞാണ് പ്രഭാസ് നായകനാകുന്ന ചിത്രത്തിന്റെ ദൃശ്യങ്ങള് സിനിമാപ്രേമികള്‍ക്ക് മുന്നിലെത്തുന്നത്.\nഹിന്ദി, തമിഴ്, തെലുങ്ക് ഭാഷകളില് ഇറങ്ങുന്ന ബിഗ് ബജറ്റ് ചിത്രമായ സാഹോയില് ശ്രദ്ധ കപ്പൂറാണ് പ്രഭാസിന്റെ നായിക. ജാക്കി ഷ്രോഫ്, നീല് നിതിന് മുകേഷ്, മന്ദിര ബേദി, ചങ്കി പാണ്ഡേ, മഹേഷ് മഞ്ജരേക്കര്, അരുണ് വിജയ്, മുരളി ശര്‍മ തുടങ്ങിയവരും ചിത്രത്തില് വേഷമിടുന്നുണ്ട്. റണ് രാജാ റണ് എന്ന തെലുങ്ക് ചിത്രത്തിലൂടെ ശ്രദ്ധേയനായ സുജീത് ആണ് സാഹോ സംവിധാനം ചെയ്യുന്നത്. ശങ്കര്‍എഹ്‌സാന്‍ലോയ് ത്രയങ്ങളാണ് സംഗീതസംവിധാനം നിര്‍വഹിക്കുന്ന ചിത്രത്തിലെ ഗാനരചന നിര്‍വഹിച്ചിരിക്കുന്നത് അമിതാബ് ഭട്ടാചാര്യയാണ്.\nസാഹോ prabhas ഷേഡ്‌സ് ഓഫ് സാഹോ


Emalayalee.com - സമാധാനം (ഫാ, ഡാർലി എടപ്പങ്ങാട്ടിൽ)\n(കെസിആർഎം നോർത് അമേരിക്ക ഒക്ടോബർ 14, 2020-ന് സംഘടിപ്പിച്ച സൂം മീറ്റിംഗിൽ ഫാ, ഡാർലി എടപ്പങ്ങാട്ടിൽ നടത്തിയ പ്രഭാഷണത്തിൻറെ ലേഖന രൂപം - ചാക്കോ കളരിക്കൽ)\nനമ്മുടെ ചിന്താവിഷയം "സമാധാനം" എന്നതാണ്. വി. വേദപുസ്തകത്തിൽ വി. മത്തായി 5:9- സമാധാനം ഉണ്ടാക്കുന്നവർ ഭാഗ്യവാന്മാർ. അവർ ദൈവത്തിൻറെ പുത്രന്മാരെന്ന് വിളിക്കപ്പെടും. യെശയ്യാ പ്രവചനം 9: 6-ൽ യേശുവിനെ 'സമാധാനപ്രഭു' എന്നാണ് അഭിസംബോധന ചെയ്തിരിക്കുന്നത്. ക്രിസ്തുവിൽ വിശ്വസിക്കുന്നവർ, ക്രിസ്തുവിനെ സത്യത്തിലും ആത്മാവിലും ആരാധിക്കുന്നവർ സമാധാനത്തിൻറെ കാംക്ഷികളായിരിക്കണം. യുദ്ധം ഇല്ലാത്ത അവസ്ഥയല്ല സമാധാനം. മറിച്ച് ജാതി, മത, സഭ, വർഗ, വർണ വിവേചനകൾക്കപ്പുറം എല്ലാ മനുഷ്യരും സ്വരുമയിലും ഐക്യത്തിലും ജീവിക്കുന്നതാണ് സമാധാനം. അതിനാലാണ് യേശുവിൻറെ മഹാപുരോഹിത പ്രാർത്ഥനയിൽ ഇപ്രകാരം പ്രാർത്ഥിക്കുന്നത്: 'പിതാവേ നീയും ഞാനും ഒന്നായിരിക്കുന്നപോൽ നമ്മുടെ മക്കൾ തമ്മിൽ ഒന്നാകണം' (യോഹ. 14: 27). സമാധാനപ്രിയർ ഒന്നാകണം. അവിടെ സഭാവിഭാഗീയതയ്ക്ക് പ്രസക്തിയില്ല.\nയാക്കോബായക്കാരൻ, ഓർത്തഡോക്സ്കാരൻ, പ്രൊട്ടസ്റ്റൻറ്റുകാരൻ, മാർതോമ്മാക്കാരൻ എന്നതിലുപരി 'ഞാൻ ഒരു ക്രിസ്ത്യാനിയാണ്' എന്നു പറയുവാൻ നമുക്ക് കഴിയണം. കാരണം ദൈവം സ്വന്തം ഛായയിലും രൂപത്തിലുമാണ് മനുഷ്യനെ സൃഷ്ടിച്ചത് (ഉൽപ്പത്തി 1: 26). അപരൻറെ മുഖത്ത് ദൈവത്തിൻറെ പ്രതിഛായ കാണുവാൻ സാധിച്ചാൽ പിന്നെ ആരെയും ഒന്നിൻറെയും പേരിൽ വെറുക്കുവാൻ കഴിയില്ല. യേശുവിന് സകലതും പുതുക്കുന്നവൻ എന്നൊരു പേരുണ്ട്. നവീകരണം എന്ന വാക്കിൻറെ അർത്ഥം പുതുക്കുക എന്നതാണ്. കാലത്തിൻറെ ചുവരെഴുത്ത് വായിച്ച് കാലാനുസൃതമായി നാം ആയിരിക്കുന്ന പ്രസ്ഥാനങ്ങളെ പുതുക്കുവാൻ കഴിയണം.\nജീവിച്ച കാലയളവിൽ സാമ്പ്രദായിക മതത്തെ യേശു വെല്ലുവിളിച്ചു. പരീശന്മാരേയും സാദൂക്യരേയും കപടഭക്തി അവസാനിപ്പിക്കുവാൻ അവരുടെ മുഖത്തുനോക്കി ആഹ്വാനം ചെയ്തു. കപടഭക്തിയുടെ കേന്ദ്രങ്ങളായ കേരളത്തിലെ ധ്യാനകേന്ദ്രങ്ങളിലെ ചൂഷണം അവസാനിപ്പിക്കുവാൻ 'കൊറോണ'യെ ദൈവം അയച്ചുവെന്നതാണ് സത്യം! പീലാത്തോസിൻറെ അരമനയിൽ ഒരു തെരെഞ്ഞെടുപ്പ് കാണാം (മത്തായി അദ്ധ്യായം 27). യേശുവിനെയോ കള്ളനായ ബറാബ്ബാസിനെയോ ആരെ നിങ്ങൾക്കുവേണം എന്ന പീലാത്തോസിൻറെ ചോദ്യത്തിന് ഞങ്ങൾക്ക് "കള്ളനെ" മതിയെന്നാണ് ജനം പ്രതികരിച്ചത്. അന്നും ഇന്നും പൊതുമനസ്സ് കള്ളന്മാർ നേതൃസ്ഥാനത്ത് വരുന്നതിനെയാണ് സ്വാഗതം ചെയ്യുന്നത്. രാഷ്ട്രീയമായാലും ആത്മീയമായാലും ഏത് തലത്തിലും കള്ളന്മാർ നേതൃസ്ഥാനത്ത് വിഹരിക്കുന്നതാണ് ജനത്തിന് ഹിതകരം.\nക്രിസ്തുവിനെ ക്രൂശിച്ചതിലൂടെ സത്യം, നന്മ, സമാധാനമെല്ലാമാണ് ക്രൂശിക്കപ്പെട്ടത്. അസമാധാനത്തിൻറെ വിത്ത് പാകിയത് പീലാത്തോസും യേശുവിനെ ക്രൂശിച്ചവരുമാണ്. ഒരു വിശ്വാസി അല്പവിശ്വാസിയാകരുത്; അന്ധവിശ്വാസിയാകരുത്; അവിശ്വാസിയും ആകരുത്. വിശ്വാസിയുടെ മുഖമുദ്ര - സമാധാനത്തിൻറെ പ്രതീകം എന്നു പറയുന്നത് മൊറാലിറ്റിയും ക്രെഡിബിലിറ്റിയുമാണ്. അതിനോടൊപ്പം സുതാര്യതയും അനിവാര്യമാണ്. മേല്പറഞ്ഞ മൂന്ന് ഗുണഗണങ്ങൾ ഉള്ളവരാണ് സമാധാനപ്രിയർ.\nയാക്കോബായ-ഓർത്തഡോക്സ് തർക്കം 1912-ൽ തുടങ്ങിയതാണ്. തലമുറ തലമുറ കൈമാറി കാലഹരണപ്പെട്ട ഈ വഴക്ക് 2020-ലും തുടരുകയാണ്. 1974 മുതൽ പാത്രിയാർക്കാ വിഭാഗം പറയുന്നതാണ് ഭൂരിപക്ഷം അനുസരിച്ച് വിഭജിച്ച് പിരിയാം എന്ന്. ഇന്ദിരാഗാന്ധിയുടെ പ്രിൻസിപ്പൽ സെക്രട്ടറിയായിരുന്ന ശ്രീ. പി. സി. അലക്‌സാണ്ടറിനെ പോലുള്ള മഹാരഥന്മാർ കാലം ചെയ്ത പാരി. മാത്യൂസ് ദ്വിതീയൻ കാതോലിക്കയോട് ഈ ആവശ്യം ഉന്നയിച്ചിട്ടുള്ളതാണ്. കോടതിയുടെ അനുകൂലവിധിയോടെ പാത്രിയർക്കാ വിഭാഗത്തെ പള്ളികൾ പിടിച്ചെടുക്കുന്ന ഓർത്തോഡോക്സ് നേതൃത്വം ക്രൈസ്തവ സാക്ഷ്യമാണ് നഷ്ടപ്പെടുത്തുന്നത്. "വിയോജിപ്പിലൂടെ യോജിപ്പ്" എന്ന തത്വത്തിൽ ഇരുവിഭാഗങ്ങളും വിട്ടുവീഴ്ച്ചാമനോഭാവം പ്രകടിപ്പിച്ച് ഒന്നാകണമെന്നത് കാലത്തിൻറെ ആവശ്യമാണ്. അല്ലാത്ത പക്ഷം, ഇരുഭാഗത്തുനിന്നും വിശ്വാസികൾ ഇതര പ്രാർത്ഥനാഗ്രൂപ്പുകളിലേക്ക് ചേക്കേറും. അവസാനം ഇരുവിഭാഗത്തിലും ഏതാനും തീവ്രവാദികൾ അവസാനിക്കും. സമാധാനം പ്രസംഗിക്കുന്നവരല്ലാ.....സമാധാനം ഉണ്ടാക്കുന്നവരാണ് ദൈവപുത്രന്മാർ.\nA very true and correct observation. Main and important point, the public likes thieves and looters to be in power in politics as well as in religion.


ആക്ഷന് ഹീറോ ബിജു സിനിമയെ പോലെ ; പോലീസ് സേനയുടെ മീറ്റിങ്ങിനിടെ വയര്‍ലെസ്സിലൂടെ അസഭ്യ വര്‍ഷം ; ഞെട്ടി പോലീസുകാര്\nഏത് സ്റ്റേഷന് സൈറ്റില് നിന്നാണ് വിളിച്ചതെന്ന് കണ്ടെത്തിയിട്ടില്ല.\nകണ്ണൂരിലെ ക്രമസമാധാനം വിലയിരുത്താനുള്ള ചര്‍ച്ചയ്ക്കിടെ പോലീസുദ്യോഗസ്ഥരുടെ വയര്‍ലെസ്സിലൂടെ അസഭ്യവര്‍ഷം .ഇരിട്ടി ഡിവൈഎസ്പി പ്രജീഷ് പിറവിത്താം സംസാരിക്കുന്നതിനിടെയാണ് സംഭവം. പോലീസുകാരെല്ലാം നിശബ്ദരായി. ജില്ലാ പോലീസ് മേധാവിയാണ് എല്ലാ ദിവസവും കാര്യങ്ങള് വിലയിരുത്തുന്നത്. അദ്ദേഹം അവധിയിലായതിനാല് നാല് ഡിവൈഎസ്പിമാരാണ് ഉണ്ടായിരുന്നത്. സംഭവത്തില് സ്‌പെഷ്യല് ബ്രാഞ്ച് അന്വേഷണമാരംഭിച്ചു.ഏത് സ്റ്റേഷന് സൈറ്റില് നിന്നാണ് വിളിച്ചതെന്ന് കണ്ടെത്തിയിട്ടില്ല.\nകാര്യങ്ങള് വിലയിരുത്താന് ഡിവൈഎസ്പി പ്രജീഷ് തോട്ടത്തില് സംസാരിക്കവേ അപ്രതീക്ഷിതമായി അസഭ്യവര്‍ഷം വരുകയായിരുന്നു. ജില്ലയിലെ മുഴുവന് വയര്‌ലെസ് സെറ്റുകളിലും ഇതു കേള്‍ക്കാനാകും.\nഏതോ സ്‌റ്റേഷനിലെ അസഭ്യവര്‍ഷം മേലുദ്യോഗസ്ഥനെ അറിയിക്കാന് ആരെങ്കിലും മനപൂര്‍വ്വം ബട്ടണ് അമര്‍ത്തിയതാണോ എന്നും സംശയമുണ്ട്. കുറച്ച് അകലെ നിന്ന് വിളിച്ചു പറയുന്നത് പോലെയായിരുന്നു വാക്കുകള്. ഷുഹൈബ് വധക്കേസില് അന്വേഷണത്തിന് മേല്‍നോട്ടം വഹിക്കുന്ന പ്രജീഷ് തോട്ടത്തിലിനാണ്. ഇദ്ദേഹത്തെ ചീത്ത വിളിച്ചതാണെന്നും പറയുന്നുണ്ട് .


പുണെയിൽ പിതാവ് പെൺകുട്ടികളെ ട്രക്ക് കയറ്റിക്കൊന്നു - Express Kerala\nCrime April 19, 2021 | Published by : Express Kerala Network\nപുണെ: രണ്ട് പെൺമക്കളെ ട്രക്ക് കയറ്റി കൊന്നശേഷം പിതാവ് ആത്മഹത്യ ചെയ്തു. പുണെയിൽ ഇന്ദൂരി ഗ്രാമത്തിൽ ട്രക്ക് ഡ്രൈവറായ ഭരത് ബരാട്ടെയാണ് (40) മക്കളായ നന്ദിനി (18), വൈഷ്ണവി (14) എന്നിവരെ കൊന്നത്. നന്ദിനി, പ്രണയിക്കുന്ന ആളോട് ഫോണിൽ സംസാരിച്ചത് കഴിഞ്ഞ ദിവസം ഭരത് കണ്ടു. ഇതിനു വൈഷ്ണവി പിന്തുണ കൊടുക്കുന്നുണ്ടെന്നതും കൊലപാതകത്തിന് കാരണമായി.\nകഴിഞ്ഞ ദിവസം ഉച്ചയോടെ വീട്ടിലെത്തിയ ഭരത്, പെൺമക്കളെ വീട്ടിൽ നിന്നു വിളിച്ചിറക്കി, റോഡിൽ കിടക്കാൻ ആവശ്യപ്പെട്ടു. കുട്ടികൾ ഇതനുസരിച്ചു. തുടർന്ന് ട്രക്ക് ഓടിച്ചു അവരുടെ ശരീരത്തിലൂടെ കയറ്റിയിറക്കുകയായിരുന്നു.\nഅസ്ട്രസെനക വാക്‌സിന് രോഗികളില് 80 ശതമാനം വരെ മരണസാധ്യത കുറയ്ക്കുമെന്ന് പഠനം


തിരു.മെഡിക്കൽ കോളേജ് മോഡൽ ബ്ലഡ് ബാങ്കിന്റെ ആഭിമുഖ്യത്തിൽ സന്നദ്ധ രക്തദാതാക്കളെ ആദരിച്ചു\n(ചിത്രം: സന്നദ്ധ രക്തദാതാക്കളെ ആദരിക്കുന്ന ചടങ്ങ് മെഡിക്കൽ കോളേജിൽ ടി കെ എ നായർ (റിട്ട) ഐ എ എസ് ഉദ്ഘാടനം ചെയ്യുന്നു)\nതിരു: മെഡിക്കൽ കോളേജ് മോഡൽ ബ്ലഡ് ബാങ്കിന്റെ ആഭിമുഖ്യത്തിൽ സന്നദ്ധ രക്തദാതാക്കളെ ആദരിച്ചു. രക്തദാനം പ്രോത്സാഹിപ്പിക്കുന്നതിന്റെ ഭാഗമായി ബോധവത്കരണ ക്ലാസും കുട്ടികൾക്കാ യി പെയിന്റിംഗ് മത്സരവും സംഘടിപ്പിച്ചു. പെയിന്റിംഗ് മത്സരത്തിലെ വിജയികൾക്ക് സമ്മാനദാന വും നടന്നു. ഓൾഡ് ഓഡിറ്റോറിയത്തിൽ നടന്ന ചടങ്ങിൽ മുൻ പ്രധാനമന്ത്രി ഡോ മൻമോഹൻ സിംഗിന്റെ മുഖ്യ ഉപദേഷ്ടാവായിരുന്ന ടി കെ എ നായർ (റിട്ട.) ഐ എ എസ് പരിപാടി ഉദ്ഘാടനം ചെയ്തു. മെഡിക്കൽ വിദ്യാഭ്യാസ ജോയിന്റ് ഡയറക്ടർ ഡോ കെ ശ്രീകുമാരി അധ്യക്ഷയായി.\nസംസ്ഥാന എയ്ഡ്സ് കൺട്രോൾ സൊസൈറ്റിപ്രോജക്ട് ഡയറക്ടർ ഡോ ആർ രമേഷ് ദിനാചരണസന്ദേ ശം നൽകി. സീരിയൽ നടനും മജീഷ്യനുമായ യുവാകൃഷ്ണ മുഖ്യാതിഥിയായി. മെഡിക്കൽ കോളേ ജ് ആശുപത്രി സൂപ്രണ്ട് ഡോ എം എസ് ഷർമ്മദ് സംസാരിച്ചു. മെഡിക്കൽ കോളേജ് പ്രിൻസിപ്പൽ ഡോ തോമസ് മാത്യു സ്വാഗതവും മെഡിക്കൽ കോളേജ് മോഡൽ ബ്ലഡ് ബാങ്ക് ഡയറക്ടർ ഡോ ഡി മീന നന്ദിയും പറഞ്ഞു.


റഷ്യയുടെ കൊവിഡ് വാക്‌സിന്: കര്‍ശന സുരക്ഷാ പരിശോധന നടത്തേണ്ടതുണ്ടെന്ന് ലോകാരോഗ്യസംഘടന\nMon Apr 19 2021 09:38:35 GMT+0530 (India Standard Time)\nയോഗ്യതാ വ്യവസ്ഥകള് സംബന്ധിച്ച് റഷ്യന് ആരോഗ്യ അധികൃതരുമായി ലോകാരോഗ്യസംഘടന നിരന്തരം ചര്‍ച്ച നടത്തുന്നുണ്ടെന്ന് സംഘടന വക്താവ് താരിക് ജസാരെവിച്ച് വ്യക്തമാക്കി. എല്ലാ വാക്‌സിനുകളുടെയും ഫലപ്രാപ്തിയും സുരക്ഷയും സംബന്ധിച്ച് കൃത്യമായ അവലോകനം അനിവാര്യമാണ്.\nNSH12 Aug 2020 9:05 AM GMT\nജനീവ: റഷ്യ പുതുതായി വികസിപ്പിച്ച കൊവിഡ് വാക്‌സിനില് കര്‍ശനമായ സുരക്ഷാ പരിശോധനകള് നടത്തേണ്ടത് ആവശ്യമാണെന്ന് ലോകാരോഗ്യസംഘടന. യോഗ്യതാ വ്യവസ്ഥകള് സംബന്ധിച്ച് റഷ്യന് ആരോഗ്യ അധികൃതരുമായി ലോകാരോഗ്യസംഘടന നിരന്തരം ചര്‍ച്ച നടത്തുന്നുണ്ടെന്ന് സംഘടന വക്താവ് താരിക് ജസാരെവിച്ച് വ്യക്തമാക്കി. എല്ലാ വാക്‌സിനുകളുടെയും ഫലപ്രാപ്തിയും സുരക്ഷയും സംബന്ധിച്ച് കൃത്യമായ അവലോകനം അനിവാര്യമാണ്.\nകൂടാതെ, വാക്‌സിന് വികസനം, പരീക്ഷണം, വ്യാവസായിക ഉത്പാദനം എന്നിങ്ങനെ കാര്യങ്ങളില് ലോകാരോഗ്യസംഘടനയുടെ യോഗ്യതാ വ്യവസ്ഥകള് പാലിച്ചിട്ടുണ്ടോയെന്ന കാര്യവും പരിശോധിക്കുമെന്ന് അദ്ദേഹം ജനീവയില് മാധ്യമങ്ങളോട് പറഞ്ഞു. ഓരോ രാജ്യത്തിനും അവര്‍ക്ക് ദേശീയ നിയന്ത്രണ ഏജന്‍സികളുണ്ട്. അവരുടെ പ്രദേശത്ത് വാക്‌സിനുകളോ മരുന്നുകളോ ഉപയോഗിക്കുന്നതിനുള്ള അംഗീകാരം അവര് നല്‍കുന്നുണ്ട്. ലോകാരോഗ്യസംഘടന വാക്‌സിനുകളും മരുന്നുകളും പ്രയോഗിക്കുന്നതിന് മുമ്പ് യോഗ്യതാപരിശോധന നിര്‍ബന്ധമാക്കിയിട്ടുണ്ട്. ലോകാരോഗ്യസംഘടനയുടെ പ്രാ ക്വാളിഫിക്കേഷന് എന്നത് മരുന്നുകളുടെ ഒരുതരം ഗുണനിലവാര\nസ്റ്റാമ്പിങ്ങാണ്. ഇത് ലഭിക്കണമെങ്കില് സുരക്ഷാ, ഫലപ്രാപ്തി പരിശോധനകള് പൂര്‍ത്തിയാക്കേണ്ടിവരും. എല്ലാ വാക്‌സിന്റെ കാര്യത്തിലും ഇത്തരം നടപടിക്രമങ്ങള് പൂര്‍ത്തിയാക്കിയശേഷമാണ് അംഗീകാരം നല്‍കുകയെന്നും വക്താവ് ചൂണ്ടിക്കാട്ടി. കൊവിഡിനെ നേരിടാന് നിരവധി വാക്‌സിനുകള് വികസിപ്പിച്ചുകൊണ്ടിരിക്കുന്നത് പ്രോല്‍സാഹനാര്‍ഹമാണ്. ഈ വാക്‌സിനുകള് സുരക്ഷിതവും കാര്യക്ഷമവുമാണെന്ന് അവര്‍ക്ക് തെളിയിക്കാന് കഴിയുമെന്നാണ് ഞങ്ങളുടെ പ്രതീക്ഷ. വാക്‌സിന് നിര്‍മാണത്തിലെ പുരോഗതി ത്വരിതപ്പെടുത്തുകയെന്നതിന് അര്‍ഥം സുരക്ഷയില് വിട്ടുവീഴ്ച ചെയ്യുകയെന്നല്ലെന്നും ലോകാരോഗ്യസംഘടന വ്യക്തമാക്കി.\nRussia Corona Vaccine WHO wants to review Russian vaccine safety data


അംബാനിയുടെ വസതിക്കുമുന്നിലെ സ്ഫോടകവസ്തുക്കൾ: തീവ്രവാദബന്ധം നിഷേധിച്ച് മുംബൈ പോലീസ് | 01Mar2021\nമുംബൈ: റിലയൻസ് ഇൻഡസ്ട്രീസ് ചെയർമാൻ മുകേഷ് അംബാനിയുടെ വസതിക്കുമുന്നിൽ സ്ഫോടകവസ്തുക്കൾവെച്ചത് ജയ്ഷ് ഉൽ ഹിന്ദ് എന്ന തീവ്രവാദ സംഘടനയാണെന്ന റിപ്പോർട്ടുകൾ മുംബൈ പോലീസ് നിഷേധിച്ചു. സംഘടനയുടേത് എന്നു കരുതുന്ന നിഷേധക്കുറിപ്പും പോലീസ് തിങ്കളാഴ്ച പുറത്തുവിട്ടു.\nമുകേഷ് അംബാനിക്കോ മറ്റേതെങ്കിലും വ്യവസായ പ്രമുഖർക്കോ എതിരേ പോരാടുന്ന സംഘടനയല്ല ജയ്ഷ് ഉൽ ഹിന്ദെന്ന് പുതിയ പ്രസ്താവന വ്യക്തമാക്കുന്നു. ഭീഷണിപ്പെടുത്തി പണംവാങ്ങുന്ന പ്രവൃത്തി ചെയ്യാറില്ലെന്നും പോരാട്ടം ഭരണകൂടത്തിന്റെ ഫാസിസ്റ്റ് നയങ്ങൾക്കെതിരേയാണെന്നും പ്രസ്താവനയിൽ പറയുന്നു. ഇന്ത്യയുടെ രഹസ്യാന്വേഷണ ഏജൻസികളാണ് തങ്ങളുടേതെന്ന പേരിൽ വ്യാജ പ്രസ്താവന പടച്ചുവിട്ടത് എന്നാണ് ജയ്ഷ് പറയുന്നത്. നേരത്തേ ന്യൂഡൽഹിയിലെ ഇസ്രയേൽ എംബസിക്കു മുന്നിൽ നടന്ന ചെറു സ്ഫോടനത്തിന്റെ ഉത്തരവാദിത്വം ജയ്ഷ് ഉൽ ഹിന്ദ് ഏറ്റെടുത്തിരുന്നു. എന്നാൽ, യഥാർഥത്തിൽ ഇങ്ങനെയൊരു സംഘടന നിലവിലുണ്ടോ എന്നുപോലും ഉറപ്പില്ലെന്നാണ് രഹസ്യാന്വേഷണ വിദഗ്ധർ പറയുന്നത്.\nസംഘടനയുടേത് എന്ന പേരിൽ വന്ന രണ്ടു പ്രസ്താവനകളുടെയും ആധികാരികതയെപ്പറ്റി മുംബൈ പോലീസും എൻ.ഐ.എയും അന്വേഷണം നടത്തുന്നുണ്ട്. സ്ഫോടക വസ്തുക്കൾ കണ്ടെത്തിയ സംഭവത്തെ ഏതെങ്കിലും സംഘടനയുമായി ബന്ധിപ്പിക്കുന്ന സൂചനകളൊന്നും ലഭിച്ചിട്ടില്ലെന്ന് മുംബൈ പോലീസ് വ്യക്തമാക്കി. അന്വേഷണം തുടരുകയാണ്. സ്‌ഫോടക വസ്തുക്കൾ വെച്ച വണ്ടിയുടെ ഉടമയെ പോലീസ് കണ്ടെത്തിയിട്ടുണ്ട്. ഈ വാഹനത്തിനു പിന്നാലെയുണ്ടായിരുന്ന വാഹനം കണ്ടെത്താൻ അന്വേഷണം തുടരുകയാണ്. വാഹനത്തിലുണ്ടായിരുന്ന ജെലാറ്റിൻ സ്റ്റിക്കുകൾ നാഗ്പുരിൽ നിർമിച്ചതാണെന്ന് സ്ഥിരീകരിച്ചിട്ടുണ്ട്. മുംബൈ പോലീസിനൊപ്പം ദേശീയ അന്വേഷണ ഏജൻസിയും (എൻ.ഐ.എ.) സമാന്തര അന്വേഷണം നടത്തുന്നുണ്ട്.


സത്യവേദപുസ്തകം/ഉല്പത്തി/അദ്ധ്യായം 39 - വിക്കിഗ്രന്ഥശാല\n1എന്നാൽ യോസേഫിനെ മിസ്രയീമിലേക്കു കൊണ്ടുപോയി; അവനെ അവിടെ കൊണ്ടുവന്ന യിശ്മായേല്യരുടെ കയ്യിൽനിന്നു ഫറവോന്റെ ഒരു ഉദ്യോഗസ്ഥനായി അകമ്പടിനായകനായ പോത്തീഫർ എന്ന ഒരു മിസ്രയീമ്യൻ അവനെ വിലെക്കു വാങ്ങി.\n2യഹോവ യോസേഫിനോടുകൂടെ ഉണ്ടായിരുന്നതുകൊണ്ടു അവൻ കൃതാർത്ഥനായി, മിസ്രയീമ്യനായ യജമാനന്റെ വീട്ടിൽ പാർത്തു.\n3യഹോവ അവനോടുകൂടെ ഉണ്ടെന്നും അവൻ ചെയ്യുന്നതൊക്കെയും യഹോവ സാധിപ്പിക്കുന്നു എന്നും അവന്റെ യജമാനൻ കണ്ടു.\n4അതുകൊണ്ടു യേസേഫ് അവന്നു ഇഷ്ടനായി ശുശ്രൂഷചെയ്തു; അവൻ അവനെ ഗൃഹവിചാരകനാക്കി, തനിക്കുള്ളതൊക്കെയും അവന്റെ കയ്യിൽ ഏല്പിച്ചു.\n5അവൻ തന്റെ വീട്ടിന്നും തനിക്കുള്ള സകലത്തിന്നും അവനെ വിചാരകനാക്കിയതുമുതൽ യഹോവ യോസേഫിന്റെ നിമിത്തം മിസ്രയീമ്യന്റെ വീട്ടിനെ അനുഗ്രഹിച്ചു; വീട്ടിലും വയലിലും അവന്നുള്ള സകലത്തിന്മേലും യഹോവയുടെ അനുഗ്രഹം ഉണ്ടായി.\n6അവൻ തനിക്കുള്ളതൊക്കെയും യോസേഫിന്റെ കയ്യിൽ ഏല്പിച്ചു; താൻ ഭക്ഷിക്കുന്ന ഭക്ഷണം ഒഴികെ അവന്റെ വൈശം ഉള്ള മറ്റു യാതൊന്നും അവൻ അറിഞ്ഞില്ല.\n7യോസേഫ് കോമളനും മനോഹരരൂപിയും ആയിരുന്നതുകൊണ്ടു യജമാനന്റെ ഭാര്യ യോസേഫിന്മേൽ കണ്ണു പതിച്ചു: എന്നോടുകൂടെ ശയിക്ക എന്നു പറഞ്ഞു.\n8അവൻ അതിന്നു സമ്മതിക്കാതെ യജമാനന്റെ ഭാര്യയോടു: ഇതാ, വീട്ടിൽ എന്റെ കൈവശമുള്ള യാതൊന്നും എന്റെ യജമാനൻ അറിയുന്നില്ല; തനിക്കുള്ളതൊക്കെയും എന്റെ കയ്യിൽ ഏല്പിച്ചിരിക്കുന്നു.\n9ഈ വീട്ടിൽ എന്നെക്കാൾ വലിയവനില്ല; നീ അവന്റെ ഭാര്യയാകയാൽ നിന്നെയല്ലാതെ മറ്റു യാതൊന്നും അവൻ എനിക്കു വിരോധിച്ചിട്ടുമില്ല; അതുകൊണ്ടു ഞാൻ ഈ മഹാദോഷം പ്രവർത്തിച്ചു ദൈവത്തോടു പാപം ചെയ്യുന്നതു എങ്ങനെ എന്നു പറഞ്ഞു.\n10അവൾ ദിനം പ്രതിയും യോസേഫിനോടു പറഞ്ഞിട്ടും അവളോടുകൂടെ ശയിപ്പാനോ അവളുടെ അരികെ ഇരിപ്പാനോ അവൻ അവളെ അനുസരിച്ചില്ല.\n11ഒരു ദിവസം അവൻ തന്റെ പ്രവൃത്തി ചെയ്‍വാൻ വീട്ടിന്നകത്തു ചെന്നു; വീട്ടിലുള്ളവർ ആരും അവിടെ ഇല്ലായിരുന്നു.\n12അവൾ അവന്റെ വസ്ത്രം പിടിച്ചു: എന്നോടു കൂടെ ശയിക്ക എന്നു പറഞ്ഞു: എന്നാൽ അവൻ തന്റെ വസ്ത്രം അവളുടെ കയ്യിൽ വിട്ടേച്ചു പുറത്തേക്കു ഔടിക്കളഞ്ഞു.\n13അവൻ വസ്ത്രം തന്റെ കയ്യിൽ വിട്ടേച്ചു പുറത്തേക്കു ഔടിപ്പോയി എന്നു കണ്ടപ്പോൾ,\n14അവൾ വീട്ടിലുള്ളവരെ വിളിച്ചു അവരോടു: കണ്ടോ, നമ്മെ ഹാസ്യമാക്കേണ്ടതിന്നു അവൻ ഒരു എബ്രായനെ കൊണ്ടുവന്നിട്ടിരിക്കുന്നു; അവൻ എന്നോടുകൂടെ ശയിക്കേണ്ടതിന്നു എന്റെ അടുക്കൽ വന്നു; എന്നാൽ ഞാൻ ഉറക്കെ നിലവിളിച്ചു.\n15ഞാൻ ഉറക്കെ നിലവിളിച്ചതു കേട്ടപ്പോൾ അവൻ തന്റെ വസ്ത്രം എന്റെ അടുക്കൽ വിട്ടേച്ചു ഔടി പൊയ്ക്കളഞ്ഞു എന്നു പറഞ്ഞു.\n16യജമാനൻ വീട്ടിൽ വരുവോളം അവൾ ആ വസ്ത്രം തന്റെ പക്കൽ വെച്ചുകൊണ്ടിരുന്നു.\n17അവനോടു അവൾ അവ്വണം തന്നേ സംസാരിച്ചു: നീ കൊണ്ടുവന്നിരിക്കുന്ന എബ്രായദാസൻ എന്നെ ഹാസ്യമാക്കുവാൻ എന്റെ അടുക്കൽ വന്നു.\n18ഞാൻ ഉറക്കെ നിലവിളിച്ചപ്പോൾ അവൻ തന്റെ വസ്ത്രം എന്റെ അടുക്കൽ വിട്ടേച്ചു പുറത്തേക്കു ഔടിപ്പോയി എന്നു പറഞ്ഞു.\n19നിന്റെ ദാസൻ ഇങ്ങനെ എന്നോടു ചെയ്തു എന്നു തന്റെ ഭാര്യ പറഞ്ഞ വാക്കു യജമാനൻ കേട്ടപ്പോൾ അവന്നു കോപം ജ്വലിച്ചു.\n20യോസേഫിന്റെ യജമാനൻ അവനെ പിടിച്ചു രാജാവിന്റെ ബദ്ധന്മാർ കിടക്കുന്ന കാരാഗൃഹത്തിൽ ആക്കി; അങ്ങനെ അവൻ കാരാഗൃഹത്തിൽ കിടന്നു.\n21എന്നാൽ യഹോവ യോസേഫിനോടുകൂടെ ഇരുന്നു, കാരാഗൃഹപ്രമാണിക്കു അവനോടു ദയ തോന്നത്തക്കവണ്ണം അവന്നു കൃപ നല്കി.\n22കാരാഗൃഹത്തിലെ സകലബദ്ധന്മാരെയും കാരാഗൃഹപ്രമാണി യോസേഫിന്റെ കയ്യിൽ ഏല്പിച്ചു; അവരുടെ പ്രവൃത്തിക്കൊക്കെയും അവൻ വിചാരകനായിരുന്നു.\n23യഹോവ അവനോടുകൂടെ ഇരുന്നു അവൻ ചെയ്തതൊക്കെയും സഫലമാക്കുകകൊണ്ടു അവന്റെ കൈക്കീഴുള്ള യാതൊന്നും കാരാഗൃഹ പ്രമാണി നോക്കിയില്ല.\n"https://ml.wikisource.org/w/index.php?title=സത്യവേദപുസ്തകം/ഉല്പത്തി/അദ്ധ്യായം_39&oldid=14998" എന്ന താളിൽനിന്ന് ശേഖരിച്ചത്


ഡിസി ബുക്ക്സ് അങ്ങിനെ ചെയ്യാമോ? | Kerala publisher bowlderizes novel on Jesus - Malayalam Oneindia\nഅതിന് പിന്നില് ഇറാനെങ്കില് ഇന്ത്യ ഒരിക്കലും പൊറുക്കില്ല; ഇന്ത്യയുടെ കിതപ്പിനെ വീണ്ടും കിതപ്പിക്കും\n10 min ago അതിന് പിന്നില് ഇറാനെങ്കില് ഇന്ത്യ ഒരിക്കലും പൊറുക്കില്ല; ഇന്ത്യയുടെ കിതപ്പിനെ വീണ്ടും കിതപ്പിക്കും\n11 min ago ചന്ദ്രയന്-2; ലാന്‍ഡറുമായുള്ള ബന്ധം പുനസ്ഥാപിക്കാന് ആയില്ല, ശ്രമം ഉപേക്ഷിച്ച് ഇസ്രോ?\n15 min ago കെഎസ്ആർടിസിക്ക് ചരിത്ര നേട്ടം; റെക്കോർഡ് വരുമാനം, ഒരു ദിവസത്തെ വരുമാനം 8.32 കോടി!!\n47 min ago കശ്മീരിൽ പാകിസ്താന് തിരിച്ചടി, മോദിയുമായുളള കൂടിക്കാഴ്ചയിൽ കശ്മീർ വിഷയം ചൈനീസ് പ്രസിഡണ്ട് മിണ്ടില്ല!\nAutomobiles ടിവിഎസ് എൻടോർഖ് 125 ഫെയ്‌സ്‌ലിഫ്റ്റ് ഉടൻ അവതരിപ്പിക്കും\nSports ലോക ബോക്‌സിങ് ചാമ്പ്യന്‍ഷിപ്പ്; അമിത് പംഘല്, മനീഷ് കൗശിക് എന്നിവര് ക്വാര്‍ട്ടറില്\nMovies തണ്ണീര്‍മത്തന് ദിനങ്ങള് ടെലിവിഷന് പ്രീമിയര് ഒക്ടോബറില്! സംപ്രേക്ഷണം ഈ ചാനലില്\nTechnology അസ്യൂസ് ആർ‌ഓജി ഫോൺ2ഇന്ത്യയിലെ ലോഞ്ച് തീയതി സെപ്റ്റംബർ 23 ന് സ്ഥിരീകരിച്ചു\nFinance രൂപയുടെ മൂല്യം ഇടിയുന്നത് നിങ്ങളെ ബാധിക്കുന്നത് എങ്ങനെ? കാര്യം അത്ര നിസാരമല്ല\nLifestyle വയർ മടിയിലെത്തിയോ, പരിഹാരം ഈ ജ്യൂസിലുണ്ട്\nTravel ഒരൊറ്റത്തവണ പ്രാർഥിച്ചാല് ആയിരം തവണ പ്രാർഥിച്ചതിന് തുല്യം!\nഡിസി ബുക്ക്സ് അങ്ങിനെ ചെയ്യാമോ?\nPublished: February 14 2003, 5:30 [IST]\nപക്ഷെ ഡിസിയുടെ വിവര്‍ത്തനഗ്രന്ഥത്തില് മറിയവും ക്രിസ്തുവും തമ്മിലുള്ള ശാരീരിക ബന്ധത്തിന്റെ കഥയില്ല. അതെല്ലാം പുസ്തകത്തില് നിന്ന് മുറിച്ചുനീക്കിയിരിക്കുന്നു. പുസ്തകത്തിന്റെ ചില ഭാഗങ്ങള് ഒഴിവാക്കുകയല്ല പ്രസാധകര് ചെയ്തിരിയ്ക്കുന്നത്. മറിച്ച് നോവലില് ഉടനീളമുള്ള ഇത്തരം പരാമര്‍ശങ്ങളെ തന്നെ ഒഴിവാക്കിയിരിയ്ക്കുകയാണ്. വിവര്‍ത്തനത്തിനുള്ള അവകാശം വിലകൊടുത്ത് വാങ്ങിയതുകൊണ്ട് മാത്രം ഇത് ചെയ്യാമോ?ഇത് വായനക്കാര് കൂടി ആലോചിയ്ക്കേണ്ട പ്രശ്നമാണ്. അവര് ഇതിനോട് പ്രതികരിയ്ക്കുകയും വേണം.\nഅയോധ്യയിൽ രാമക്ഷേത്ര നിർമ്മാണം നവംബറിൽ ആരംഭിക്കും, വിവാദ പ്രഖ്യാപനവുമായി സുബ്രഹ്മണ്യന് സ്വാമി\nലോക്‌സഭാ പാനല് മുന്നറിയിപ്പ് നല്‍കിയിട്ടും ഔദ്യോഗിക ബംഗ്ലാവ് ഒഴിയാതെ 80 ഓളം മുന് എംപിമാര്\nഇന്ത്യയ്ക്കെതിരെ ആണവായുധ ഭീഷണിയുമായി വീണ്ടും ഇമ്രാന് ഖാന്, പാകിസ്താന് മറുപടിയുമായി രാജ്നാഥ് സിംഗ്\nmalayalam news kerala news dc books publisher\nStory first published: Friday, February 14, 2003, 5:30 [IST]\nOther articles published on Feb 14, 2003\nനടിയെ ആക്രമിച്ച കേസ്; ഇരയുടെ സ്വകാര്യത പ്രധാനം, ദൃശ്യങ്ങൾ കൈമാറരുതെന്ന് സർക്കാർ!!\nസാമ്പത്തിക മാന്ദ്യം; കടുത്ത മാനസിക സമ്മര്‍ദ്ദത്തിന് അടിമപ്പെട്ട് ഉദ്യോഗസ്ഥര്, റിപ്പോര്‍ട്ട് പുറത്ത്


സഖ്യത്തിന് ഒടുവില് കോണ്‍ഗ്രസിന്റെ പച്ചക്കൊടി, മഹാരാഷ്ട്രയില് ത്രികക്ഷി സര്‍ക്കാര്; പ്രഖ്യാപനം നാളെ: ആദ്യ മുഖ്യമന്ത്രി ശരത് പവാറോ? - Samanwayam\nHome News സഖ്യത്തിന് ഒടുവില് കോണ്‍ഗ്രസിന്റെ പച്ചക്കൊടി, മഹാരാഷ്ട്രയില് ത്രികക്ഷി സര്‍ക്കാര്; പ്രഖ്യാപനം നാളെ: ആദ്യ മുഖ്യമന്ത്രി ശരത്...\nസഖ്യത്തിന് ഒടുവില് കോണ്‍ഗ്രസിന്റെ പച്ചക്കൊടി, മഹാരാഷ്ട്രയില് ത്രികക്ഷി സര്‍ക്കാര്; പ്രഖ്യാപനം നാളെ: ആദ്യ മുഖ്യമന്ത്രി ശരത് പവാറോ?\nമഹാരാഷ്ട്രയില് സര്‍ക്കാര് രൂപീകരണം സംബന്ധിച്ച ചര്‍ച്ചകള് പൂര്‍ത്തിയായി .ബിജപി ഇതര സഖ്യ സര്‍ക്കാരിന്റെ ഔദ്യോഗിക പ്രഖ്യാപനം നാളെ നടക്കും. ശിവസേന-എന്.സി.പി.-കോണ്‍ഗ്രസ് പാര്‍ട്ടികള് ചേര്‍ന്ന് വെള്ളിയാഴ്ച സംയുക്ത വാര്‍ത്തസമ്മേളനം നടത്തുന്നുണ്ട്. മുഖ്യമന്ത്രിസ്ഥാനം രണ്ടരവര്‍ഷം വീതം ശിവസേനയ്ക്കും എന്.സി.പിക്കുമായി പങ്കിടുക എന്നതാണ് മുഖ്യ ധാരണ.\nകോണ്‍ഗ്രസ് ഇതുസംബന്ധിച്ച് നിലപാട് വ്യക്തിമാക്കി രംഗത്തെത്തിയിട്ടുണ്ട്. ‘മതേതരത്വം’ എന്ന വാക്കില് ശ്രദ്ധ കേന്ദ്രീകരിക്കണമെന്നാണ് കോണ്‍ഗ്രസ് ഭാഷ്യം. പാര്‍ട്ടികളുടെ വ്യത്യസ്ത പ്രത്യയശാസ്ത്രങ്ങളുടെ പശ്ചാത്തലത്തിലാണ് കോണ്‍ഗ്രസ് നിലപാട് വ്യക്തമാക്കിയത്. ‘ശിവസേനയുമായുള്ള സഖ്യം മതേതരമെന്ന ആശയത്തില് ഊന്നി മാത്രം. കോണ്‍ഗ്രസ്-എന്.സി.പി ശിവസേന കൂട്ടുകെട്ടിന് സാമുദായിക അജണ്ട ഉണ്ടാവില്ലെന്നും ‘യഥാര്‍ത്ഥ ലിബറല്’ ആണെന്ന് ശിവസേന ഉറപ്പ് നല്‍കിയതായും കോണ്‍ഗ്രസ് വൃത്തങ്ങള് അറിയിച്ചു.\nഅതേസമയം, മുഖ്യമന്ത്രി പദം ശിവസേനയും എന്.സി.പിയും തമ്മില് പങ്കിട്ടെടുക്കുകയെന്നാണ് ധാരണയായത്. രണ്ടര വര്‍ഷം തുല്യമായി പങ്കിടാനാണ് തിരുമാനം. അതേസമയം, ആദ്യ രണ്ടര വര്‍ഷം ആര്‍ക്ക് എന്നത് സംബന്ധിച്ച് ഇതുവരെ വ്യക്തത വന്നിട്ടില്ല. എന്നാല്, എന്.സി.പിക്കാകും ആദ്യ അവസരം ലഭിക്കുകയെന്നാണ് സൂചന. ഉപമുഖ്യമന്ത്രി സ്ഥാനം പൂര്‍ണമായും കോണ്‍ഗ്രസിന് ലഭിക്കുമെന്നും അവര് പറഞ്ഞു. ശിവസേനയുമായി സഖ്യമുണ്ടാക്കുന്നതില് ആദ്യം വിമുഖത കാണിച്ച സോണിയാ ഗാന്ധി സഖ്യത്തിന് ഒടുവില് പച്ചകൊടി കാണിക്കുകയായിരുന്നു.\nPrevious articleകൊച്ചി ബ്യൂട്ടിപാര്‍ലര് വെടിവയ്പ്പ് കേസ്; ആസൂത്രണം ചെയ്തത് സിനിമാ നിര്‍മാതാവ്\nNext articleഅദ്ധ്യാപകരുടെ കളളി വെളിച്ചെത്ത് ;പാമ്പ് കടിയേറ്റെന്നു പറഞ്ഞിട്ടും വിദ്യാര്‍ത്ഥിനിയെ അവഗണിച്ചു, പഠിപ്പിക്കല് തുടര്‍ന്നു: അദ്ധ്യാപര്‍ക്കെതിരെ വെളിപ്പെടുത്തല് നടത്തി സഹപാഠികള്\nNews Samanwayam - May 29, 2017 0\nകൊല്ലം ജില്ലയിലെ പരമ്പരാഗത വ്യവസായമായ കയർ വ്യവസായം പൂര്‍ണ്ണമായും സ്തംഭനത്തിലാകുന്നു . ജില്ലയില് നാലര ലക്ഷത്തോളം കയര് തൊഴിലാളികളും ഒരു ലക്ഷത്തില് പരം ചെറുകിട ഉദ്പാദകരും അവരെ ആശ്രയിച്ചു കഴിയുന്ന അഞ്ചുലക്ഷത്തോളം ജനങ്ങളും ഇതോടെ...\nഫ്ളക്സ് ബോര്‍ടുകള്‍ക്ക് പണി കൊടുത്ത് ഡിജിപി; ഫ്‌ളക്‌സ്...\nCultural Samanwayam - February 18, 2020 0\nഅനധികൃമായി ഫ്ളക്സ് സ്ഥാപിക്കുന്നതിനെതിരെ ഡിജിപി ഉത്തരവ് പുറത്തിറക്കി. ഫ്ളക്സ് ബോര്‍ഡുകള് സ്ഥാപിക്കുന്നവര്‍ക്കതിരെ ക്രിമിനല് കേസെടുക്കണമെന്നു കാണിച്ച് ഡിജിപി സര്‍ക്കുലര് അയച്ചതായി സര്‍ക്കാര് ഹൈക്കോടതിയെ അറിയിച്ചു. അനധികൃത ഫ്ളക്സ് ബോര്‍ഡുകളും കൊടിതോരണങ്ങളും സ്ഥാപിക്കുന്നതിനെതിരേ സ്വമേധയാ...


സൗദിയും ഓണ്‍ലൈന് വ്യാപാരത്തിലേക്ക്; പുതുതായി രജിസ്റ്റര് ചെയ്തത് 36447 ഇ-ഷോപ്പുകള് | Pravasi Veekshanam\nHome Business സൗദിയും ഓണ്‍ലൈന് വ്യാപാരത്തിലേക്ക്; പുതുതായി രജിസ്റ്റര് ചെയ്തത് 36447 ഇ-ഷോപ്പുകള്\nയാദ്: സൗദിയില് പുതുതായി രജിസ്റ്റര് ചെയ്തത് 36447 ഇ-ഷോപ്പുകള്. കാവിഡ് വൈറസിന്റെ വ്യാപനം സൗദിയിലെ ആയിരക്കണക്കിന് റീട്ടെയില് ഔട്ട്ലെറ്റുകളെ ഓണ്‍ലൈന് വഴിയിലേക്ക് തിരിച്ചുവിട്ടത്. അതോടൊപ്പം ഡിജിറ്റല് പെയ്മെന്റ് രീതികളിലേക്കും അവ മാറി. കൊവിഡ് വ്യാപനം രൂക്ഷമായ കഴിഞ്ഞ ഒന്‍പത് മാസത്തിനിടയില് രാജ്യത്ത് 36,447 ഇ-ഷോപ്പുകളാണ് നിലവില് വന്നതെന്ന് സൗദി വാണിജ്യമന്ത്രി മാജിദ് ബിന് അബ്ദുല്ല അല് ഖസബി പറഞ്ഞു. കഴിഞ്ഞ വര്‍ഷത്തെക്കാള് 171 ശതമാനം വളര്‍ച്ചയാണ് ഈ രംഗത്ത് ഉണ്ടായത്.\nഭക്ഷണ-പാനീയ സ്ഥാപനങ്ങളില് പലതും തങ്ങളുടെ ഔട്ട്ലെറ്റുകള് അടച്ചുപൂട്ടി ഹോംഡെലിവറി സംവിധാനത്തിലേക്കും ഡിജിറ്റല് പെയ്മെന്റിലേക്കും തിരിഞ്ഞതായും അദ്ദേഹം പറഞ്ഞു.\nലോക്ക്ഡൗണ് പ്രതിസന്ധി മറികടക്കുന്നതിന് സ്വകാര്യ മേഖലയെ സഹായിക്കാന് 218 ബില്യന് സൗദി റിയാലാണ് സര്‍ക്കാര് ചെലവഴിച്ചത്. കമ്പോളത്തില് സാധനങ്ങളുടെ വില പിടിച്ചുനിര്‍ത്താനും സാധനങ്ങളുടെ ലഭ്യത ഉറപ്പുവരുത്താനും സാധിച്ചു.\nരാജ്യത്തെ ഭക്ഷ്യസാധനങ്ങളുടെ കരുതല് ശേഖരത്തെ കൊവിഡ് വ്യാപനം എങ്ങനെ ബാധിക്കുമെന്നതായിരുന്നു പ്രധാനപ്പെട്ട ആശങ്കകളിലൊന്ന്. കാരണം രാജ്യത്തിനാവശ്യമായ ഭക്ഷ്യസാധനങ്ങളുടെ 75 ശതമാനവും മറ്റു രാജ്യങ്ങളില് നിന്നുവരുന്നതാണ്. കൊവിഡ് കാരണം ആവശ്യത്തിന് സാധനങ്ങള് കയറ്റി അയക്കാന് ബന്ധപ്പെട്ട രാജ്യങ്ങള്‍ക്ക് കഴിയാതെ വന്നാല് അത് വലിയ പ്രതിസന്ധിക്ക് ഇടവരുത്തുമായിരുന്നു. എന്നാല് മറ്റു വഴികളിലൂടെ പ്രതിസന്ധി മറികടക്കാന് രാജ്യത്തിന് സാധിച്ചതായും അദ്ദേഹം പറഞ്ഞു.\nകൊവിഡ് കാലത്ത് രാജ്യത്തെ വ്യാപാര സ്ഥാപനങ്ങള് അമിത വില ഈടാക്കുന്നില്ലെന്ന് ഉറപ്പുവരുത്താന് 3.7 ലക്ഷം പരിശോധനകള് നടത്തുകയും 5000ത്തിലേറെ സ്ഥാപനങ്ങള്‍ക്ക് പിഴ ചുമത്തുകയും ചെയ്തതായും അദ്ദേഹം അറിയിച്ചു.\nriyadheshoppe\nsaudieshopping\nPrevious articleകോവിഡ്:ആഗോള തലത്തില് ഈന്തപ്പഴത്തിന് ഡിമാന്‍ഡ് കൂടി\nNext articleഹര്‍ഷത്ത് മേത്ത മോഡലില് സൗദിയിലും സ്‌റ്റോക്ക് മാര്‍ക്കറ്റില് വന് തട്ടിപ്പ്; 11 പേര്‍ക്കെതിരേ നടപടി\nഅള്‍ഷിമേഴ്സിന് ആയുര്‍വേദ ചികിത്സ\nട്രാഫിക്ക് സിഗ്‌നൽ അവഗണിച്ചാൽ പിഴ 51,000 ദിർഹം\nഇഖാമ പുതുക്കാന് കഴിയാതിരുന്ന മലപ്പുറം സ്വദേശി4വര്‍ഷങ്ങള്‍ക്ക് ശേഷം നാടണഞ്ഞു\nസംസ്കൃതി – സി. വി. ശ്രീരാമന് സാഹിത്യ പുരസ്‌കാരം റിയാദ് ഇന്റര്‍നാഷണല് ഇന്ത്യന് സ്‌കൂളിലെ...


ഗ്രഹസ്ഥാന പ്രകാരം ഈ നിറങ്ങള് മഹാഭാഗ്യം നല്‍കും | Colours Associated With Each Planet According To Vastu In Malayalam - Malayalam BoldSky\n| Updated: Wednesday, May 4, 2022, 20:56 [IST]\nനിറങ്ങള് മനുഷ്യന്റെ സ്വപ്‌നങ്ങള്‍ക്ക് പ്രതീക്ഷകള് നല്‍കുന്നതാണ്. അതുകൊണ്ട് തന്നെ ഒരു വ്യക്തിയുടെ ജീവിതത്തില് നിറങ്ങള്‍ക്ക് നല്‍കുന്ന പ്രാധാന്യം നിസ്സാരമല്ല. ഒരു വ്യക്തിയുടെ ശാരീരികമായും മാനസികമായും ഉള്ള ആരോഗ്യത്തിന് നിറം നല്‍കുന്ന പ്രാധാന്യത്തെക്കുറിച്ച് നമുക്കറിയാം. ജ്യോതിഷപ്രകാരം നിങ്ങളുടെ ജീവിതത്തില് ഉണ്ടാവുന്ന മാറ്റങ്ങള് നിറങ്ങള് നോക്കി അടിസ്ഥാനപ്പെടുത്താവുന്നതാണ്. നിങ്ങളുടെ ഗ്രഹത്തിന്റെ മാറ്റങ്ങള് അനുസരിച്ച് പ്രത്യേക നിറം നിങ്ങള്‍ക്ക് ഭാഗ്യം നല്‍കുന്നതാണ്. ഓരോ ഗ്രഹവുമായി ബന്ധപ്പെട്ട നിറങ്ങള് ഏതാണെന്ന് നമുക്ക് നോക്കാം.\nഗ്രഹങ്ങളുടെ രാജാവാണ് സൂര്യന്. അതുകൊണ്ട് തന്നെ സൂര്യന്റെ അനുഗ്രഹത്തിനും ഭാഗ്യത്തിനും വേണ്ടി നമുക്ക് മഞ്ഞ നിറത്തിലുള്ള വസ്തുക്കള് ആണ് ഭാഗ്യം കൊണ്ട് വരുന്നത്. സ്വര്‍ണ്ണം, കടുക്, കടും മഞ്ഞ, നിറങ്ങളും മഞ്ഞ നിറത്തിലുള്ള ഷേഡുകളും സൂര്യമോനാട് സാമ്യമുള്ളതാണ്. ഇത് നിങ്ങള്‍ക്ക് ചുറ്റുമുള്ള പോസിറ്റീവ് ഊര്‍ജ്ജം വര്‍ദ്ധിപ്പിക്കും എന്നാണ് പറയുന്നത്.\nസൂര്യന് അഗ്‌നിയാണ് എന്ന് നമുക്കറിയാം. എന്നാല് അതിന്റെ നേരെ വിപരീതമാണ് ചന്ദ്രന്. സമാധാനമാണ് ചന്ദ്രന് ആഗ്രഹിക്കുന്നത്. അതുകൊണ്ട് തന്നെ ഈ ഗ്രഹവുമായി ബന്ധപ്പെട്ടിരിക്കുന്ന നിറങ്ങള് എപ്പോഴും സമാധാനത്തിന് പ്രാധാന്യം നല്‍കുന്നതായിരിക്കും. വെള്ള, വെള്ളി, സുതാര്യവും സ്ഫടികവും പോലുള്ള നിറങ്ങള് എല്ലാം തന്നെ നിങ്ങള്‍ക്ക് ഭാഗ്യം നല്‍കുന്നതാണ്. ഇത് നിങ്ങള്‍ക്ക് ഐക്യവും സന്തോഷവും നല്‍കുന്നു.\nചൊവ്വ ചലനാത്മക ഊര്‍ജ്ജമാണ് നമുക്ക് നല്‍കുന്നത്. അതുകൊണ്ട് തന്നെ ദോഷങ്ങള് മാറ്റുന്നതിനും ചൊവ്വയുടെ അനുഗ്രഹത്തിനും വേണ്ടി ചുവന്ന നിറത്തെയാണ് ഇവര് സ്വന്തമാക്കേണ്ടത്. ഇവര്‍ക്ക് പ്രണയം അനുകൂലമാവുന്നതിനും ദോഷഫലങ്ങള് ഇല്ലാതിരിക്കുന്നതിനും വേണ്ടി ചുവന്ന നിറം തിരഞ്ഞെടുക്കാവുന്നതാണ്. ചൊവ്വയില് പ്രതിധ്വനിക്കുന്ന മറ്റ് നിറങ്ങള് ഓറഞ്ച് ആണ്.\nബുധന് നിങ്ങള്‍ക്ക് മികച്ച ഫലങ്ങള് നല്‍കുന്നുണ്ട്. ബുധന്റെ അനുഗ്രഹത്തിന് വേണ്ടി വാസ്തുപ്രകാരം നമുക്ക് പച്ച നിറമാണ് തിരഞ്ഞെടുക്കേണ്ടത്. ചൈതന്യം നിറക്കുന്ന നിറമാണ് പച്ച. അതുകൊണ്ട് തന്നെ ബുധന്റെ അനുഗ്രഹത്തിന് വേണ്ടി നമുക്ക് പച്ച നിറം തിരഞ്ഞെടുക്കാം. ഈ നിറം ജീവിതത്തില് പോസിറ്റീവ് ഊര്‍ജ്ജം നിറക്കുന്നതാണ് ഈ നിറം.\nശുഭാപ്തി വിശ്വാസത്തിന്റെ ഗ്രഹമെന്നാണ് വ്യാഴം എന്ന് നമുക്കെല്ലാം അറിയാം. അതുകൊണ്ട് തന്നെ വ്യാഴത്തെ ആരാധിക്കുന്നതിനും വ്യാഴത്തിന്റെ അനുഗ്രഹത്തിനും വേണ്ടി നമുക്ക് മഞ്ഞ നിറമാണ് ധരിക്കേണ്ടത്. മഞ്ഞ നിറത്തിലുള്ള വസ്ത്രങ്ങള് ധരിക്കുന്നത് വാസ്തുപ്രകാരം മികച്ച നേട്ടങ്ങളാണ് നല്‍കുന്നത്.\nശുക്രന് ഒരു സ്ത്രീഗ്രഹമാണ്. നിങ്ങള്‍ക്ക് മികച്ച ഊര്‍ജ്ജവും നേട്ടവും നല്‍കുന്നതിന് മികച്ച ഗ്രഹമാണ് ശുക്രന്. ഇവര്‍ക്ക് ശുക്രന്റെ അനുഗ്രഹത്തിന് വേണ്ടി പിങ്ക് നിറമാണ് തിരഞ്ഞെടുക്കേണ്ടത്. ഈ ഗ്രഹവുമായി ബന്ധപ്പെട്ടിരിക്കുന്ന മറ്റ് നിറങ്ങള് ഓഫ്-വൈറ്റ് ആണ്, ജീവിതത്തില് മികച്ച ഫലം നല്‍കുന്നുണ്ട് ഇത്തരം മാറ്റങ്ങള് എന്ന കാര്യം അറിഞ്ഞിരിക്കണം. ജീവിത സൗഭാഗ്യങ്ങള് കൊണ്ട് വരുന്ന ഒരു ഗ്രഹമാണ് ശുക്രന്.\nതണുപ്പുള്ളതും ഇരുണ്ടതുമായ ഒരു ഗ്രഹമായാണ് ശനിയെ കണക്കാക്കുന്നത്. അത് മാത്രമല്ല ശനി എന്നത് കര്‍മ്മത്തിന്റെയും നീതിയുടെയും ഗ്രഹമാണ്. അതുകൊണ്ട് തന്നെ ഇവര്‍ക്ക് മികച്ചത് കറുപ്പ്, കടും നീല, ഇന്‍ഡിഗോ, പര്‍പ്പിള് എന്നീ നിറങ്ങളാണ്. ഈ നിറം ശനിയെ പ്രതീകപ്പെടുത്തുന്നത് കൊണ്ട് തന്നെ നിഴല് ഗ്രഹമായാണ് ഇത് കണക്കാക്കുന്നത്. നിങ്ങള് ആഗ്രഹിക്കുന്ന ഫലങ്ങള് എല്ലാം സ്വന്തമാക്കാന് ശനിയുടെ അനുഗ്രഹത്തിന് വേണ്ടി ഈ നിറം തിരഞ്ഞെടുക്കണം.\nരാഹുവും കേതുവും പൂര്‍ണ ഗ്രഹങ്ങളല്ല. അതുകൊണ്ട് തന്നെ ഇവ പുകപോലെയാണ് കാണപ്പെടുന്നത്. രാഹുവിന്റെ അനുഗ്രഹത്തിന് വേണ്ടി കറുപ്പ്, ലോഹം, പുക നിറങ്ങള്, തവിട്ട്, ചാര നിറങ്ങള് എന്നിവയാണ് തിരഞ്ഞെടുക്കേണ്ടത്. ചാരനിറം രാഹുവുമായും ഇരുണ്ട നിറങ്ങളുമായും കൂടുതല് ബന്ധപ്പെട്ടിരിക്കുന്നു എന്നത് കൊണ്ട് തന്നെ ഇത് പലപ്പോഴും നെഗറ്റീവ് ഊര്‍ജ്ജം നല്‍കുന്നു. എന്നാല് ഭാഗ്യത്തിന് വേണ്ടി നമുക്ക് മുകളില് പറഞ്ഞ നിറങ്ങള് തിരഞ്ഞെടുക്കണം.\nമെയ് മാസത്തില് നിര്‍ഭാഗ്യമാണ് ഈ രാശിക്കാര്‍ക്ക് ഫലം\nRead more about: vastu planet വാസ്തു ഗ്രഹം\nColours Associated With Each Planet According To Vastu In Malayalam\nHere in this article we are sharing some auspicious colors for your planet according to vastu in malayalam.


യു.പിക്ക് തീവ്രമുഖം • Suprabhaatham\nയോഗി ആദിത്യനാഥ് ഇന്ന് സത്യപ്രതിജ്ഞ ചെയ്യും\nMarch 19, 2017 | 7:06 am IST\nലഖ്‌നൗ: തീവ്ര വര്‍ഗീയ നിലപാടുകള് ഉയര്‍ത്തിപ്പിടിക്കുന്ന യോഗി ആദിത്യനാഥ് ഉത്തര്‍പ്രദേശ് മുഖ്യമന്ത്രി. ഇന്നലെ വൈകീട്ട് നാലിന് ലഖ്‌നൗവില് ചേര്‍ന്ന ബി.ജെ.പി എം.എല്.എമാരുടെ യോഗമാണ് ആദിത്യനാഥിനെ നേതാവായി തെരഞ്ഞെടുത്തത്.\nകേന്ദ്രമന്ത്രി വെങ്കയ്യ നായിഡു, മുതിര്‍ന്ന നേതാവ് ഭൂപേന്ദ്ര യാദവ്, ബി.ജെ.പി ഉപാധ്യക്ഷന് ഓംമാഥൂര് എന്നിവര് യോഗത്തില് നിരീക്ഷകരായെത്തിയിരുന്നു. പുതിയ സര്‍ക്കാരിന്റെ സത്യപ്രതിജ്ഞ ഇന്ന് വൈകീട്ട് നടക്കും. സുരേഷ് ഖന്നയാണ് ആദിത്യനാഥിന്റെ പേര് നിര്‍ദേശിച്ചത്. വെങ്കയ്യ നായിഡു പിന്താങ്ങി. പാര്‍ട്ടിയില് മുഖ്യമന്ത്രി സ്ഥാനം മോഹിച്ചവര് ഉയര്‍ത്താന് സാധ്യതയുള്ള കലാപം മുന്നില്‍ക്കണ്ട് രണ്ട് ഉപമുഖ്യമന്ത്രിമാരെ നിയോഗിക്കാനും തീരുമാനിച്ചിട്ടുണ്ട്. കേശവ് പ്രസാദ് മൗര്യ, ലഖ്\nനൗ മേയര് ദിനേശ് വര്‍മ എന്നിവരായിരിക്കും ഉപമുഖ്യമന്ത്രിമാര്.\nഅത്യന്തം നാടകീയമായാണ് സംസ്ഥാന ബി.ജെ.പി അധ്യക്ഷന് കേശവ് പ്രസാദ് മൗര്യ, കേന്ദ്രമന്ത്രി മനോഹര് സിന്‍ഹ എന്നിവരെ അട്ടിമറിച്ച് ആദിത്യനാഥ് മുഖ്യമന്ത്രി പദത്തിലേക്ക് ഉയര്‍ത്തപ്പെട്ടത്. തെരഞ്ഞെടുപ്പ് ഫലപ്രഖ്യാപനം വന്ന് ഒരാഴ്ച പിന്നിട്ടിട്ടും മുഖ്യമന്ത്രിയെ പ്രഖ്യാപിക്കാനാകാതെ ബി.ജെ.പി കടുത്ത പ്രതിസന്ധിയിലായിരുന്നു. കലാപക്കൊടി ഉയര്‍ത്തിയ നേതാക്കളെ പിന്തിരിപ്പിച്ച്, ആദിത്യനാഥിനെ മുഖ്യമന്ത്രി പദത്തിലേക്ക് ഉയര്‍ത്തിയതിനുപിന്നില് മോദിയാണെന്നാണ് വിവരം.\nഗൊരഖ് നാഥ് മഠാധിപതികൂടിയായ ആദിത്യനാഥ് നിലവില് ഗൊരഖ്പൂര് എം.പിയാണ്. എം.പി സ്ഥാനം രാജിവച്ച് ആറുമാസത്തിനുള്ളില് ഏതെങ്കിലും നിയമസഭാ മണ്ഡലത്തില് ജനവിധി തേടണം.ബി.ജെ.പിയുമായി നിരന്തരം കലഹിക്കുന്ന ആദിത്യനാഥ് 2007ലും ഇക്കഴിഞ്ഞ നിയമസഭാതെരഞ്ഞെടുപ്പിലും സീറ്റിനായി കലാപമുയര്‍ത്തിയിരുന്നു.\nഅതിനിടെ, കേശവ് പ്രസാദ് മൗര്യയെ മുഖ്യമന്ത്രിയാക്കണമെന്നാവശ്യപ്പെട്ട് ഇന്നലെ നിരവധിപേര് തെരുവിലിറങ്ങി. കഴിഞ്ഞ വെള്ളിയാഴ്ചയും മൗര്യയുടെ അനുയായികള് മുദ്രാവാക്യങ്ങളുമായി തെരുവിലിറങ്ങിയിരുന്നു.


പനമരം പിടിക്കാൻ ആഞ്ഞുതുഴഞ്ഞു മുന്നണികൾ : Deepika.com Nattu Visesham\nSunday, November 29, 2020 11:40 PM IST\nകൽപ്പറ്റ: വയനാട് ജില്ലാ പഞ്ചായത്തിലെ വനിതാസംവരണ മണ്ഡലമായ പനമരം പിടിക്കാൻ ആഞ്ഞുതുഴഞ്ഞു ഇടതു, വലതു മുന്നണികൾ. ജനങ്ങൾക്കിടയിൽ പാർട്ടിക്കുള്ള സ്വീകാര്യതയുടെ മാറ്റു തെളിയിക്കാൻ ബിജെപിയും സജീവം. ശ്രദ്ധേയമാണ് ഇക്കുറി പനമരത്തു മത്സരം. വിദ്യാർഥിനിയെ അമരത്തു നിർത്തിയാണ് ഡിവിഷൻ നിലനിർത്താൻ യുഡിഎഫിന്‍റെ പോരാട്ടം. എംഎസ്എഫ് ഹരിത സംസ്ഥാന പ്രസിഡന്‍റും തിരുച്ചിറപ്പള്ളി ഭാരതീദാസൻ സർവകലാശാലയിൽ എംഫിൽ വിദ്യാർഥിനിയുമായ മുഫീദ തെസ്നിയാണ് യുഡിഎഫ് സ്ഥാനാർഥി.\nമണ്ഡലം പിടിച്ചെടുക്കാൻ പുൽപ്പള്ളി പഞ്ചായത്ത് സിറ്റിംഗ് പ്രസിഡന്‍റ് ബിന്ദു പ്രകാശിനെയാണ് എൽഡിഎഫ് തൊടുത്തത്. ബിന്ദുവിന്‍റെ വരവോടെ ഫൈറ്റ് ടൈറ്റായതിന്‍റെ ആവേശത്തിലാണ് ഡിവിഷനിലെ ഇടതുമുന്നണി പ്രവർത്തകർ. റിട്ടയേർഡ് സർക്കാർ ഉദ്യോഗസ്ഥയും മഹിളാമോർച്ച ജില്ലാ ട്രഷറുമായ കെ.പി. ശാന്തകുമാരിയാണ് എൻഡിഎ സ്ഥാനാർഥി.\nപുൽപ്പള്ളി പഞ്ചായത്തിലെ 17, 18, 19, 20 വാർഡുകളും പനമരം പഞ്ചായത്തിലെ മുഴുവൻ വാർഡുകളും(17) ചേരുന്നതാണ് 30,000നടത്തു വോട്ടർമാരുള്ള പനമരം ഡിവിഷൻ. 2015ലെ തെരഞ്ഞെടുപ്പിൽ 3,066 വോട്ടിന്‍റെ ഭൂരിപക്ഷത്തിനായിരുന്നു മുസ്ലിംലീഗിലെ പി.കെ. അസ്മത്തിന്‍റെ വിജയം. ആനകുത്തിയാലും ഡിവിഷൻ മറിയില്ലെന്ന വിശ്വാസത്തിലാണ് മുസ്ലിം ലീഗും യുഡിഎഫും. എന്നാൽ വോട്ടുകൾ എണ്ണിക്കഴിയുന്പോൾ യുഡിഎഫ് ക്യാന്പിൽ ചിരി മായുമെന്ന കണക്കൂകൂട്ടലിലാണ് എൽഡിഎഫ്. കഴിഞ്ഞ തെരഞ്ഞെടുപ്പിൽ ഡിവിഷനിൽ 3,024 വോട്ടാണ് ഡിവിഷനിൽ ബിജെപിക്കു ലഭിച്ചത്. വോട്ടെണ്ണം ഇതിന്‍റെ ഇരട്ടിയിലും അധികമാക്കുകയാണ് എൻഡിഎ ലക്ഷ്യം.\nഓരോ വോട്ടും വിലപ്പെട്ടതാണെന്ന തിരിച്ചറിവിൽ ഒരു വിട്ടുവീഴ്ചയും ചെയ്യാതെയാണ് മൂന്നു മുന്നണികളുടെയും തെരഞ്ഞെടുപ്പു പ്രചാരണം. ഗൃഹസന്പർക്കത്തിനു മൂന്നു സ്ഥാനാർഥികളും വലിയ പ്രാധാന്യമാണ് നൽകുന്നത്. നവ മാധ്യമങ്ങളെയും പരമാവധി ഉപയോഗപ്പെടുത്തുന്നുണ്ട്. അടിസ്ഥാന സൗകര്യ വികസനവും വന്യജീവിശല്യവും ഡിവിഷനിൽ മുഖ്യ തെരഞ്ഞെടുപ്പുവിഷയങ്ങളാണ്.\nപുൽപ്പള്ളി വേലിയന്പം പുത്തൻപുരയിൽ പ്രകാശിന്‍റെ ഭാര്യയാണ് 42കാരിയായ ബിന്ദു. അതുൽ പ്രകാശ്, അതുല്യ പ്രകാശ് എന്നീ മക്കളും അടങ്ങുന്നതാണ് കുടുംബം. മഹിള അസോസിയേഷൻ പുൽപ്പള്ളി എരിയ സെക്രട്ടറിയും സിപിഎം ഏരിയ കമ്മിറ്റിയംഗവുമാണ്. പതിറ്റാണ്ടിലധികമായി പൊതുരംഗത്തു സജീവമാണ്.\nമുട്ടിൽ മാണ്ടാട് തയ്യിൽ ഇസ്മയിലിന്‍റെ ഭാര്യയാണ് 26കാരിയായ മുഫീദ. പുൽപ്പള്ളി പഴശിരാജാ കോളജിൽ ബിരുദത്തിനു പഠിക്കുന്പോഴാണ് എംഎസ്എഫിലൂടെ പൊതുരംഗത്തു എത്തിയത്. 2017ൽ ഹരിതയുടെ വയനാട് ജില്ലാ സെക്രട്ടറിയും 2019ൽ സംസ്ഥാന പ്രസിഡന്‍റുമായി. കാലിക്കട്ട് സർവകലാശാലയിൽനിന്നു വിമൻസ് സ്റ്റഡീസിൽ ബിരുദാനന്തരബിരുദം നേടിയ മുഫീദയ്ക്കു ഉപരിപഠനം നടത്തുന്നതിനിടെ അപ്രതീക്ഷിതമായാണ് ജനവിധി തേടാനുള്ള നിയോഗം ലഭിച്ചത്.\nപനമരം എരനെല്ലൂർ നവനീതം വിജയരാജന്‍റെ ഭാര്യയാണ് 62കാരിയായ ശാന്തകുമാരി. സർക്കാർ സർവീസിൽനിന്നു പിരിഞ്ഞതിനുശേഷമാണ് മഹിളാമോർച്ചയിലൂടെ പൊതുരംഗത്തു എത്തിയത്. തൊഴിൽ വകുപ്പിൽ സീനിയർ സൂപ്രണ്ടായി സേവനം ചെയ്തിട്ടുണ്ട്. മകൻ ജിതിൽരാജും അടങ്ങുന്നതാണ് കുടുംബം.\nകണ്ണൂർ സർവകലാശാലയുടെ പുതിയ കോഴ്സുകൾ ഉദ്ഘാടനം ചെയ്തു Kannur


kavya-madhavan-actress: Latest kavya-madhavan-actress News & Updates, kavya-madhavan-actress Photos & Images, kavya-madhavan-actress Videos | Samayam Malayalam\nനടി ആക്രമിക്കപ്പെട്ട കേസിൽ ദിലീപിൻ്റെ തെളിവുകളടങ്ങിയ ഫോൺ മഞ്ജു വാര്യർ ആലുവാ പുഴയിൽ എറിഞ്ഞെന്ന് സാക്ഷിമൊഴി! മഞ്ജു മൊഴി സ്ഥിരീകരിച്ചാൽ കേസിൽ വമ്പൻ ട്വിസ്റ്റിന് സാധ്യത!\nനീതി, അതാർക്കുള്ളതാണ്? ഈ നിയമം നിങ്ങൾക്കെന്തു സുരക്ഷയാണ് നൽകുന്നത്? ഈ വ്യവസ്ഥിതിയിൽ 'ഞങ്ങൾ അസ്വസ്ഥരാണ്'!\nതെളിവുകള് കൂടുതല് ശക്തമാകുന്നു; കാവ്യ സാക്ഷിയില് നിന്ന് പ്രതിയിലേക്കോ? കാവ്യയ്ക്കു വേണ്ടി പള്‍സര് സുനി തുറന്ന ബാങ്ക് ലോക്കറിലും പരിശോധന\nനടിയോട് വ്യക്തി വൈരാഗ്യം ഇല്ലെന്ന് ആവര്‍ത്തിച്ച് കാവ്യ: മൊഴികളിലെ പൊരുത്തക്കേടുകള് വിനയാകുമോ? കാവ്യയെ വീണ്ടും ചോദ്യം ചെയ്‌തേക്കും!\nകാവ്യയെ ചോദ്യം ചെയ്യാന് ഒടുവില് ക്രൈം ബ്രാഞ്ച് വീട്ടിലെത്തി; കാവ്യയുടെ പങ്ക് ഉടന് പുറത്തുവരുമോ? മണിക്കൂറുകള് നീളുന്ന ചോദ്യം ചെയ്യല്!\nകാവ്യയെ ഇന്ന് ചോദ്യം ചെയ്യും; ഹാജരാകണമെന്ന് ആവശ്യപ്പെട്ട് നോട്ടീസ് നല്‍കി ക്രൈം ബ്രാഞ്ച്\nകാവ്യയെ ചോദ്യം ചെയ്യാൻ വീണ്ടും നോട്ടീസ് നൽകും; അനൂപിനെ വീണ്ടും വിളിച്ചു വരുത്തി\nതുടരന്വേഷണത്തിൻ്റെ സമയം കഴിഞ്ഞു, കാവ്യയെ ചോദ്യം ചെയ്യാൻ ഇനിയും വൈകും!, അനൂപിനും സുരാജിനും വീണ്ടും നോട്ടീസ്!\nതുടരന്വേഷണത്തിന് കൂടുതല് സമയം അനുവദിക്കരുത്, പള്‍സര് സുനിയുടെ കത്തിലെ വിവരങ്ങളും അന്വേഷിക്കേണ്ടതില്ല! ആവശ്യങ്ങളുടെ നീണ്ട നിരയുമായി ദിലീപ് ഹൈക്കോടതിയില്\nകാവ്യയ്ക്ക് നന്ദി പറഞ്ഞ് വിനോദ് എന്ന യുവാവ്, നടിയെ ആക്രമിച്ച കേസിലെ ഈ നടപടി തിരിച്ചറിവുണ്ടാക്കി! വൈറലായി കുറിപ്പ്! സാധാരണക്കാർക്ക് വേണ്ടി ശബ്ദമുയർത്തിയ വിനോദിനെ പ്രശംസിച്ച് ഒരു കൂട്ടർ!\nകൈയ്യിൽ നിർണായക തെളിവുകൾ; കാവ്യയെ ഇനിയും ചോദ്യം ചെയ്തില്ല; സമരപരിധി ഇന്നു തീരും\nദിലീപിൻ്റെ വീട്ടിൽ ദൃശ്യങ്ങൾ പ്രദർശിപ്പിക്കാനാകില്ല, കാവ്യയുടെ വാശി സമ്മതിച്ചു കൊടുക്കാനും പറ്റില്ല; കാവ്യയെ ചോദ്യം ചെയ്യുന്നതിൽ വീണ്ടും അനിശ്ചിതത്വം, വീട്ടിലെത്തി ചോദ്യം ചെയ്യാൻ കഴിയില്ലെന്ന് ക്രൈംബ്രാഞ്ച്! ഇനി കാവ്യയുടെ സ്വന്തം വീട്ടിൽ പോലീസ് എത്തുമോ?\n'വേണെങ്കി അവർ ഇങ്ങോട്ട് വരട്ടെ', ക്രൈംബ്രാഞ്ചിനു മുന്നിൽ നിബന്ധനയുമായി കാവ്യ? ദിലീപിൻ്റെ വീട്ടിൽ വെച്ച് ചോദ്യം ചെയ്താൽ മതി!, മറ്റു സ്ഥലങ്ങളിൽ എത്താൻ ബുദ്ധിമുട്ടുണ്ടെന്ന് കാവ്യ; വഴങ്ങാതെ ക്രൈംബ്രാഞ്ച്, കാവ്യ പോലീസ് ക്ലബ്ബിൽ വരണമെന്നും ക്രൈംബ്രാഞ്ച്!


രാജ്യത്തിന്റെ കുറ്റകൃത്യ തലസ്ഥാനമായി ഡൽഹി മാറുന്നെന്ന് എ.എ.പി. | Crimes increasing in delhi says AAP\nരാജ്യത്തിന്റെ കുറ്റകൃത്യ തലസ്ഥാനമായി ഡൽഹി മാറുന്നെന്ന് എ.എ.പി.\nരാഷ്ട്രപതി ഭവനിലേക്ക് നീളുന്ന രാജ്പഥില് അനുഭവപ്പെട്ട കടുത്ത വെയിലിന്റെ ദൃശ്യം. ഫോട്ടോ: പി.ജി. ഉണ്ണികൃഷ്ണന്\nന്യൂഡൽഹി: അടുത്തിടെ ഡൽഹിയിൽ അരങ്ങേറുന്ന കുറ്റകൃത്യങ്ങൾക്കെതിരേ പാർലമെന്റിൽ ആഞ്ഞടിച്ച് ആം ആദ്മി പാർട്ടി. രാജ്യത്തിന്റെ തലസ്ഥാനമായ ഡൽഹി ഇപ്പോൾ കുറ്റകൃത്യങ്ങളുടെ പേരിൽ അറിയപ്പെടുകയാണെന്ന് എ.എ.പി. എം.പി. സഞ്ജയ് സിങ് രാജ്യസഭയിൽ പറഞ്ഞു.\nനഗരത്തിൽനടന്ന വിവിധ കുറ്റകൃത്യങ്ങൾ ചൂണ്ടിക്കാട്ടിയാണ് സിങ് ഇക്കാര്യം ഉന്നയിച്ചത്. കഴിഞ്ഞ ഒരുമാസത്തിനിടെ ഡൽഹിയിലെ തെരുവുകളിൽ 220 തവണ വെടിവെപ്പുണ്ടായി. ഒരുവർഷത്തിനിടെ 243 ബലാത്സംഗങ്ങൾ റിപ്പോർട്ട് ചെയ്തു. കൊലപാതകങ്ങളുടെ എണ്ണവും വർധിച്ചു. വിഷയത്തിൽ കേന്ദ്ര ആഭ്യന്തരമന്ത്രാലയം യോഗം വിളിക്കണമെന്നും അതിൽ ഡൽഹി മുഖ്യമന്ത്രിയെ ക്ഷണിക്കണമെന്നും അദ്ദേഹം ആവശ്യപ്പെട്ടു. ഏറ്റവുമൊടുവിൽ ഞായറാഴ്ച വസന്ത് വിഹാറിൽ വയോധിക ദമ്പതിമാരും വീട്ടുവേലക്കാരിയുമാണ് കൊല്ലപ്പെട്ടത്. കിഴക്കൻ ഡൽഹിയിൽ യുവമാധ്യമപ്രവർത്തകയ്ക്ക് വെടിയേറ്റ സംഭവവും റിപ്പോർട്ട് ചെയ്തു. ഡൽഹിയിൽ നടക്കുന്ന കുറ്റകൃത്യങ്ങളെ അപലപിച്ച് ഞായറാഴ്ച മുഖ്യമന്ത്രി അരവിന്ദ് കെജ്‌രിവാൾ രംഗത്തുവന്നിരുന്നു. 24 മണിക്കൂറിനിടെ ഒമ്പത് കൊലപാതകങ്ങൾ നടന്നെന്ന് പറഞ്ഞ കെജ്‌രിവാൾ ഡൽഹിക്കാരുടെ സുരക്ഷയ്ക്കായി ആരുടെ വാതിലിലാണ് മുട്ടേണ്ടതെന്നും ചോദിച്ചിരുന്നു.\nസംസ്ഥാനത്തിന്റെ ക്രമസമാധാന പരിപാലനച്ചുമതലയുള്ള ഡൽഹി പോലീസിനെ നിയന്ത്രിക്കുന്ന കേന്ദ്ര സർക്കാരിന് നേർക്കുള്ള ഒളിയമ്പായിരുന്നു ഇത്. ഡൽഹി പോലീസിനെ സംസ്ഥാന സർക്കാരിന്റെ കീഴിൽ വിട്ടുതരണമെന്നത് കെജ്‌രിവാൾ ഏറെക്കാലമായി ഉന്നയിക്കുന്ന ആവശ്യമാണ്. ഇക്കാര്യത്തിൽ, കഴിഞ്ഞവർഷം നിയമസഭയിൽ പ്രമേയവും പാസാക്കിയിരുന്നു. എന്നാൽ, എ.എ.പി.യുടെ ഈ ആവശ്യം ഇതുവരെയും കേന്ദ്ര സർക്കാർ പരിഗണിച്ചിട്ടില്ല.\nക്രമസമാധാനനില മെച്ചപ്പെടുത്താൻ കേന്ദ്രവുമായി സഹകരിക്കും-കെജ്‌രിവാൾ\nഡൽഹിയിലെ ക്രമസമാധാനനില മെച്ചപ്പെടുത്താൻ കേന്ദ്ര സർക്കാരുമായി താൻ പൂർണമായി സഹകരിക്കുമെന്ന് മുഖ്യമന്ത്രി അരവിന്ദ് കെജ്‌രിവാൾ. നഗരത്തിൽ നടക്കുന്ന കുറ്റകൃത്യങ്ങൾക്ക് കാരണം ബി.ജെ.പി.യാണെന്ന് എ.എ.പി. ആരോപിച്ചതിന്റെ പിറ്റേദിവസമായ തിങ്കളാഴ്ചയാണ് കെജ്‌രിവാളിന്റെ പ്രതികരണം. ക്രമസമാധാനം മെച്ചപ്പെടുത്താൻ രാഷ്ട്രീയം മാറ്റിവെച്ച് കേന്ദ്രവും സംസ്ഥാനവും ഒരുമിച്ച് പ്രവർത്തിക്കേണ്ടതുണ്ട്. പൊതുജനങ്ങളുടെ സഹകരണവും ഉണ്ടാവണം. വൻതോതിൽ സി.സി.ടി.വി. ക്യാമറകൾ സ്ഥാപിക്കുന്നത് ഡൽഹിസർക്കാർ ആരംഭിച്ചുകഴിഞ്ഞു. കുറ്റകൃത്യങ്ങളെ പ്രതിരോധിക്കാൻ ഇക്കാര്യം സഹായിക്കും. ഏതാനുംദിവസങ്ങൾക്കുമുമ്പ് പ്രധാനമന്ത്രി നരേന്ദ്രമോദിയുമായി നടത്തിയ കൂടിക്കാഴ്ചയിൽ ഡൽഹിയുടെ വികസനത്തിൽ കേന്ദ്രത്തിന് എ.എ.പി. സർക്കാരിന്റെ സഹകരണം ഉണ്ടാവുമെന്ന് കെജ്‌രിവാൾ ഉറപ്പുനൽകിയിരുന്നു.\nContent Highlights: Crimes increasing, AAP


ഭൂമിക്കൊരു കുട – പൂക്കാലം\nഭൂമിയെ വിനാശകരമായ വികിരണങ്ങളിൽ നിന്നും സംരക്ഷിച്ച് നിർത്തുന്ന കുടയാണ് ഓസോൺ പാളിയെന്ന് കൂട്ടുകാരിൽ ചിലരെങ്കിലും വായിച്ചിട്ടില്ലേ?സെപ്റ്റംബർ 16 ലോക ഓസോൺ ദിനമാണ്. ഐക്യ രാഷ്ട്ര സഭയുടെ ജനറൽ അസംബ്ലി 1988 ലാണ് ഈ ദിവസം ഓസോൺ പാളി സംരക്ഷണ ദിനമായി പ്രഖ്യാപിച്ചത്. ഓസോൺ പാളി സംരക്ഷിക്കുന്നതിനായി 1987 സെപ്തംമ്പർ 16 നാണ് മോണ്‍ട്രിയലിൽ ഉടമ്പടി ഒപ്പുവച്ചത്. ഓസോൺ പാളിയിൽ സുഷിരങ്ങൾ ഉണ്ടാക്കുന്ന രാസവസ്തുക്കളുടെ ഉല്പാദനവും ഉപയോഗവും കുറയ്കുകയായിരുന്നു ഉടമ്പടിയുടെ ഉദ്ദേശം. ഇതിനെത്തുടർന്ന് ഈ ദിവസം ഓസോൺ ദിനമായി ആചരിച്ചുവരികയാണ്.\nഎന്താണ് ഓസോൺ ? മൂന്നു ആറ്റം ഓക്സിജൻ (O3) ആണ് ഓസോൺ. അന്തരീക്ഷത്തിന്റെ മുകൾത്തട്ടിൽ ഓസോൺ ഒരു സംരക്ഷണ വലയം തീർത്തിട്ടുണ്ട്. അതുകൊണ്ടാണ് സൂര്യനിൽ നിന്നുള്ള വിനാശകരമായ പല രശ്മികളും നേരിട്ട് ഭൂമിയിൽ എത്താത്തത്.\nഅന്തരീക്ഷത്തിലെ ഓസോൺ വാതകം അധികവും കേന്ദ്രീകരിച്ചിരിക്കുന്നത് ഭൂമിയുടെ പ്രതലത്തിൽ നിന്ന് ഏകദേശം 50 കിലോമീറ്റർ ഉയരെയുള്ള സ്ട്രാറ്റോസ്ഫിയർ എന്ന മേഖലയിലാണ്. സൂര്യ രശ്മിയിലെ ദോഷകാരികളായ അൾട്രാ വയലറ്റ് കിരണങ്ങളെ അന്തരീക്ഷത്തിലേക്ക് കടത്തിവിടാതെ തടഞ്ഞുനിർത്തുന്ന ഒരു ഭൂവസ്ത്രമായി ഓസോൺ പാളികളെ കരുതാം.\nആഗോള താപനം മൂലം ഊഷ്മാവ് ക്രമാതീതമായി കൂടുകയും അന്തരീക്ഷ ബാഷ്പം അതിന് അനുസരിച്ച് ഏറുകയും ചെയ്യുമ്പോൾ അത് അന്തരീക്ഷ മേല്പാളിയിലെ (സ്ട്രാറ്റോസ്ഫിയർ) ഓസോണിനെ അപകടത്തിലാക്കും. 2030 ഓടെ ഓസോണിന് കാലാവസ്ഥാ വ്യതിയാനം കടുത്ത ഭീഷണിയാകുമെന്നാണ് പഠനങ്ങൾ പറയുന്നത്.\nPrevious Post മുളക്കുമുണ്ടോ ഒരു ദിനം ?\nNext Post മാറ്റാം ശീലങ്ങളെ, വീണ്ടെടുക്കാം കേരളത്തെ


ചികിത്സക്ക് പോലും വകയില്ലാതെ മരിച്ച ജിഷയുടെ പിതാവിന്റെ അക്കൗണ്ടില് ലക്ഷങ്ങള് സമ്പാദ്യം; ദുരൂഹതകള് കൂടുന്നു ചികിത്സക്ക് പോലും വകയില്ലാതെ മരിച്ച ജിഷയുടെ പിതാവിന്റെ അക്കൗണ്ടില് ലക്ഷങ്ങള് സമ്പാദ്യം; ദുരൂഹതകള് കൂടുന്നു\nDecember 19, 2018 1:10 am\nചികിത്സക്ക് പോലും വകയില്ലാതെ മരിച്ച ജിഷയ....\nPublished on November 10, 2017 at 2:58 pm\nചികിത്സക്ക് പോലും വകയില്ലാതെ മരിച്ച ജിഷയുടെ പിതാവിന്റെ അക്കൗണ്ടില് ലക്ഷങ്ങള് സമ്പാദ്യം; ദുരൂഹതകള് കൂടുന്നു\nപെരുമ്പാവൂർ: പെരുമ്പാവൂരില് ക്രൂരമായി കൊല്ലപ്പെട്ട ജിഷയുടെ പിതാവിന്റെ മരണവുമായി ബന്ധപ്പെട്ട പുതിയ കണ്ടെത്തലുകൾ ദുരൂഹതകൾ നിറയ്ക്കുന്നു. ഒരു നേരത്തെ ഭക്ഷണത്തിനു പോലും വകയില്ലാതെ അവശനിലയിലായപ്പോൾ ചികിൽസിക്കാൻ ആവശ്യമായ പണം പോലുമില്ലാതെ ഏറെ അവശനായിട്ടാണ് ജിഷയുടെ അച്ഛന് പാപ്പു മരണത്തിലേക്ക് എത്തിയത്. മരിച്ച നിലയിൽ ശരീരം കണ്ടെത്തുകയായിരുന്നു. എന്നാൽ ഇപ്പോൾ കേൾക്കുന്ന വാർത്തകൾ ഏറെ അതിശയം നിറഞ്ഞതും ഒപ്പം ദുരൂഹതകൾ നിറഞ്ഞതുമാകുകയാണ്. പാപ്പുവിന്റെ ബാങ്ക് അക്കൗണ്ടിൽ ലക്ഷങ്ങളുടെ സമ്പാദ്യമുള്ളതായാണ് പോലീസിന്റെ കണ്ടെത്തൽ..\nദാരിദ്ര്യത്തിലും അവശതയിലും വലഞ്ഞിരുന്ന പാപ്പുവിന്റെ കയ്യിൽ സമ്പാദ്യമായി ഒന്നുംതന്നെ ഇല്ലെന്നായിരുന്നു ബന്ധുക്കളും നാട്ടുകാരും ഇതുവരെ കരുതിയിരുന്നത്. എന്നാൽ പോലീസ് പാപ്പുവിന്റെ ബാങ്ക് അക്കൗണ്ട് വിവരങ്ങൾ കണ്ടെത്തിയത്തോടെ ആ കരുതൽ തേടിയിരിക്കുകയാണ്. പോലീസ് അക്ഷരാർത്ഥത്തിൽ തന്നെ ഞെട്ടിയിരിക്കുകയാണ്. ചികിത്സക്ക് പോലും പണമില്ലാതെ മരിച്ചെന്നു പറയപ്പെടുന്ന പാപ്പുവിന്റെ ബാങ്ക് ബാലൻസ് 4,52,000 രൂപയാണ്.\nപാപ്പു മരണപ്പെട്ട സമയത്ത് കയ്യില് മൂവായിരത്തില്‍പ്പരം രൂപ അവശേഷിച്ചിരുന്നു. പിന്നീട് സ്റ്റേറ്റ് ബാങ്ക് ഓഫ് ഇന്ത്യയുടെ ഓടക്കാലി ശാഖയിലെ പാപ്പുവിന്റെ അക്കൗണ്ട് പരിശോധിച്ചപ്പോൾ പാസ് ബുക്ക് പ്രകാരം ബാങ്ക് അക്കൗണ്ടില് അവശേഷിക്കുന്നത് 4,52,000 രൂപയാണ്. ഇതോടെ ഈ സമ്പാദ്യത്തിന്റെ ഉറവിടം കണ്ടെത്താനുള്ള ശ്രമത്തിലും കൂടിയാണ് പോലീസ്.


! സിനിമായനം: ദേവദാസ്-ഒരു നോവലും പതിനേഴ് ചലച്ചിത്രഭാഷ്യങ്ങളും...\nദേവദാസ്-ഒരു നോവലും പതിനേഴ് ചലച്ചിത്രഭാഷ്യങ്ങളും...\n1917 ല് ആണ് ശരത്ചന്ദ്ര ചതോപാധ്യായ് രചിച്ച ദേവദാസ് എന്ന നോവല് പുറത്തിറങ്ങുന്നത്. നോവലിലെ കേന്ദ്രകഥാപാത്രമായ ദേവദാസ് ഒരു ജന്മിയുടെ മകനാണ് . അയാള് പാര്‍വ്വതി(പാറു) എന്നു പേരായ പാവപ്പെട്ട ഒരു പെണ്‍കുട്ടിയെ പ്രണയിക്കുകയും ഇരുവരുടേയും സാമ്പത്തികസ്ഥിതിയിലുള്ള വ്യത്യാസം അവരുടെ വിവാഹത്തിന് തടസ്സമാവുകയും ചെയ്യുന്നു. തുടര്‍ന്ന് പാറുവിന് വിവാഹം ചെയ്യേണ്ടി വരുന്നത് വയസ്സനായ ഒരാളെയാണ്. പാറുവിനെ മറക്കാന് കഴിയാത്ത ദേവദാസ് മദ്യത്തില് അഭയം തേടുന്നു. ചന്ദ്രമുഖി എന്നു പേരായ ഒരു വേശ്യ കഴിഞ്ഞതെല്ലാം മറന്ന് പുതിയൊരു ജീവിതം നയിക്കാനായി ദേവദാസിനെ പ്രേരിപ്പിക്കുന്നുണ്ടെങ്കിലും അതെല്ലാം നിഷ്ഫലമാവുന്നു. ഒടുവില് ദേവദാസ് പാറുവിന്റെ വീടിനു മുന്നില് ഹൃദയം പൊട്ടി മരിച്ചു വീഴുന്നതോടു കൂടി ദേവദാസ് എന്ന ദുരന്ത നായകന്റെ കഥ പൂര്‍ണ്ണമാവുന്നു.\nസ്വനചിത്രങ്ങളുടെ ആവിര്‍ഭാവത്തിനു ശേഷം 1935 ല് ബംഗാളി ഭാഷയില് ആണ് പ്രമതേഷ് ചന്ദ്ര ബറുവ സംവിധാനം നിര്‍വ്വഹിച്ച രണ്ടാമത്തെ ദേവദാസ് പുറത്തിറങ്ങിയത്. സംവിധായകന് തന്നെയാണ് നായകനായ ദേവദാസിനെ അവതരിപ്പിച്ചത്. ചിത്രത്തിന് വേണ്ടി തിരക്കഥയൊരുക്കിയതും അദ്ദേഹം തന്നെയാണ്. ന്യൂ തിയേറ്റേഴ്സ് ലിമിറ്റഡ് നിര്‍മ്മിച്ച ഈ ചിത്രം അറോറ ഫിലിം കോര്‍പ്പറേഷനാണ് പ്രദര്‍ശനത്തിനെത്തിച്ചത്. ബംഗാളി ഭാഷയിലെ ചിത്രത്തിന്റെ വിജയത്തിന് ശേഷം തൊട്ടടുത്ത വര്‍ഷം പ്രമതേഷ് ചന്ദ്ര ബറുവ ഹിന്ദിയിലും പ്രസ്തുത നോവല് സിനിമയാക്കുകയുണ്ടായി. ഈ ചിത്രത്തില് ദേവദാസിന്റെ വേഷമിട്ടത് കുന്ദന് ലാല് സൈഗാള് ആണ്. കിദര്‍നാഥ് ശര്‍മ്മയോടൊപ്പം പ്രമതേഷ് ചന്ദ്ര ബറുവ കൂടി ചേര്‍ന്നാണ് ചിത്രത്തിന് തിരക്കഥയൊരുക്കിയത്. പ്രമതേഷ് ചന്ദ്ര ബറുവയുടെ മൂന്നാം ഊഴം ആസ്സാമീസ് ഭാഷയില് ആയിരുന്നു. 1937ല് ആണ് ഈ ചിത്രം പുറത്തിറങ്ങിയത്. ഫനി ശര്‍മ്മ, മോഹിനി, സുബൈദ എന്നിവരാണ് കേന്ദ്രകഥാപാത്രങ്ങളെ അവതരിപ്പിച്ചത്. ഇന്ത്യയിലെ ആദ്യ കാല പിന്നണി ഗായികമാരിലൊരാളായ ഷംഷാദ് ബീഗവും, ഭുപന് ഹസാരികയും ചേര്‍ന്നാണ് ചിത്രത്തിലെ ഗാനങ്ങള് ആലപിച്ചിട്ടുള്ളത്.\n1979 ല് പ്രശസ്ത ബംഗാളി നടനായ സൗമിത്ര ചാറ്റര്‍ജിയിലൂടെ ദേവദാസ് എന്ന ദുരന്തനായകന് വീണ്ടും വെള്ളിത്തിരയിലെത്തി. ദിലീപ് റോയ് ആയിരുന്നു ചിത്രത്തിന്റെ സംവിധായകന്. സൗമിത്ര ചാറ്റര്‍ജിയോടൊപ്പം സുമിത്ര മുഖര്‍ജി, സുപ്രിയ ചൗധരി, ബാനു ബാനര്‍ജി തുടങ്ങിയവരും ഈ ചിത്രത്തില് വേഷമിട്ടു. കാസി നസ്രുല് ഇസ്ലാം എഴുതിയ വരികള് ആലപിച്ചത് ലതാ മങ്കേഷ്കര്, മന്നാഡേ തുടങ്ങിയവരായിരുന്നു. 1982 ല് ദേവദാസ് മൂന്നാം തവണയും രാജ്യാതിര്‍ത്തി കടന്നു. ഇത്തവണ ബംഗ്ലാദേശിലേക്കായിരുന്നു. ചാഷി നസ്രുല് ഇസ്ലാം സംവിധാനം ചെയ്ത ചിത്രം ബംഗാളി ഭാഷയിലാണ് പുറത്തിറങ്ങിയത്. ബുള്‍ബുള് അഹമ്മദ്, കബോരി എന്നിവരാണ് ഈ ചിത്രത്തിലെ പ്രധാന വേഷങ്ങള് കൈകാര്യം ചെയ്തത്.\nദേവദാസ് ശ്രേണിയിലെ ഏറ്റവുമധികം ചെലവ് കൂടിയതും, ഏറ്റവും കൂടുതള് കളക്ഷന് നേടിയതുമായ ചിത്രം പുറത്തിറങ്ങിയത് 2002ല് ആണ്. സഞ്ജയ് ലീല ബന്‍സാലി സംവിധാനം ചെയ്ത ഈ ഹിന്ദി ചിത്രത്തില് ഷാരൂഖ് ഖാന്, ഐശ്വര്യ റായ്, മാധുരി ദീക്ഷിത് തുടങ്ങിയവരാണ് വേഷമിട്ടത്.സംവിധായകന് തന്നെയാണ് ചിത്രത്തിന് തിരക്കഥയൊരുക്കിയത്. വലിയ കാന്‍വാസില് ഒരുക്കിയ ചിത്രം വന് വിജയമായിത്തീരുകയും ഒട്ടേറെ അവാര്‍ഡുകള് വാരിക്കൂട്ടുകയും ചെയ്തു. ശ്രേയ ഘോഷാല്, ഉദിത് നാരായണ്, കവിത കൃഷ്ണമൂര്‍ത്തി തുടങ്ങിയവര് ആലപിച്ച ഗാനങ്ങളും വളരെയധികം ശ്രദ്ധ പിടിച്ചു പറ്റുകയുണ്ടായി. ദേവദാസ് എന്ന കഥാപാത്രത്തിന്റെ ആധുനിക രൂപമാണ് അനുരാഗ് കശ്യപ് സംവിധാനം ചെയ്ത ദേവ്-ഡി എന്ന ചിത്രത്തിലെ നായകനായ ദേവ് സിംഗ് ദില്ലന്. ഈ ചിത്രത്തില് ചന്ദ്രമുഖി ചന്ദ ആയി മാറുമ്പോള് പാര്‍വ്വതിക്ക് പര്‍മീന്ദര് എന്ന് നാമപരിണാമം സംഭവിക്കുന്നു. കഥ നടക്കുന്നത് ഇരുപത്തിയൊന്നാം നൂറ്റാണ്ടിലാണെന്ന കാര്യം ഒഴിച്ചു നിര്‍ത്തിയാല് ദേവദാസും ദേവ്-ഡിയും ഒരേ നാണയത്തിന്റെ ഇരു പുറങ്ങളാണ്. അമിത് ത്രിവേദി സംഗീതമൊരുക്കിയ ഈ ചിത്രത്തിന്റെ ക്യാമറ കൈകാര്യം ചെയ്തത് മലയാളിയായ രാജീവ് രവിയാണ്.\n2010ല് പാക്കിസ്ഥാനില് ദേവദാസ് രണ്ടാം തവണയും റിലീസ് ചെയ്യപ്പെടുകയുണ്ടായി. ഇഖ്ബാല് കാശ്മീരി ആയിരുന്നു ഉര്‍ദു ഭാഷയില് പുറത്തിറങ്ങിയ ഈ ചിത്രത്തിന്റെ സംവിധായകന്. നദീം ഷാ, സാറ ഷെയ്ക്ക്, മീര എന്നിവരാണ് ഈ ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിച്ചത്. 2013ലാണ് ദേവദാസ് ഏറ്റവുമൊടുവില് വെള്ളിത്തിരയിലെത്തിയത്. 1982 ല് ദേവദാസ് സംവിധാനം ചെയ്ത ബംഗ്ലാദേശി സംവിധായകനായ ചാഷി നസ്രുല് ഇസ്ലാം തന്നെയാണ് മൂന്ന് പതിറ്റാണ്ടുകള്‍ക്കിപ്പുറം 2013 ലും ദേവദാസ് സംവിധാനം ചെയ്തത്. ഷകിബ് ഖാന്, അപു ബിശ്വാസ്, മൗഷുമി തുടങ്ങിയവര് വേഷമിട്ട ഈ ചിത്രം വന് വിജയമായിത്തീരുകയുണ്ടായി.\najith September 09, 2014\nഒരു നല്ല റിസര്‍ച്ച് തന്നെ നടത്തിയിട്ടുണ്ടല്ലോ!\nസംഘടിപ്പിക്കാന് കുറച്ച് പാട് പെട്ടു...ആദ്യ വരവിന് നന്ദി അജിത്തേട്ടാ...\nസുധീര്‍ദാസ് September 09, 2014\nInformative and well presented too.\nപ്രവീണ് ശേഖര് September 09, 2014\nExcellent research dear .. proud of you dear .. appreciable work .. keep it up ..\nthanksalot praveen etta... :-)\nമെൽവിൻ ജോസഫ് മാണി September 10, 2014\n:) Well written Sangeeth....\nThanks Melvin... :)\nNidheesh Varma Raja U September 10, 2014\nvery good research, nice writing, continue your good work\nuttopian September 10, 2014\nGood effort... 1 doubt. Malayalatthilum DEVADAS ennu thanneyaayirunno sinimayude Peru ? :)\nഅതെ ഉട്ടോ...വേണു നാഗവള്ളി അഭിനയിച്ച ചിത്രം 1989-ല് ആണ് റിലീസ് ചെയ്തത്.\nPradeep Nandanam September 11, 2014\nനന്നായി സംഗീത്. നല്ല അവലോകനം.\nഫൈസല് ബാബു September 11, 2014\nസിനിമയോടുള്ള ഒടുങ്ങാത്ത പ്രണയമാണ് ഈ കുറിപ്പ് : സംഗീത് കൂടുതല് ശ്രദ്ധിക്കപ്പെടുന്നു.\nനന്ദി ഈ നല്ല വാക്കുകള്‍ക്ക്...\nMANOJ KUMAR M September 11, 2014\nസിനിമ സിനിമ സിനിമ.. ഹൃദയം നിറഞ്ഞ അഭിനന്ദനങ്ങള് ഈ ഉദ്യമത്തിന്..\nReshma Maria George September 11, 2014\nAnwar Hussain September 11, 2014\nമുകളിൽ പറഞ്ഞതിനപ്പുറം പറയാൻ ഞാൻ ആളല്ല. ഏതു മേഖലയെയും ഗവേഷണ ബുദ്ധിയോടെ സമീപിക്കുന്നവർ വിജയിക്കുക തന്നെ ചെയ്യും. കൂടുതൽ ശ്രദ്ധിക്കപ്പെടും. സംശയമില്ല.\nAjith Kumar September 12, 2014\nഅനശ്വരമായ നോവലും സിനിമയും. നല്ല ലേഖനം. നന്ദി.\nPradeep Kumar September 14, 2014\nകഥയും, സിനിമയും അറിയാം . പല ഭാഷകളിൽ ഇറങ്ങിയിട്ടുണ്ടെന്നും അറിയാം - ഇത്ര ആധികാരികമായി ഈ സിനിമയെയും, കഥയെയും, പഠിച്ചത് ആദ്യമായി വായിക്കുന്നു......\nനന്ദി...ഈ വരവിനും വായനയ്ക്കും...\nAneesh P September 15, 2014\nExcellent article. Proud of you my friend.\nJayasree. P. R. September 16, 2014\nExcellent effort sangeeth... Appreciate the research behind the article\nJoselet Mamprayil September 18, 2014\nനന്നയി പഠനം നടത്തി എഴുതിയ പോസ്റ്റ്.\nshaheer cholassery September 20, 2014\nThanks sangeeth for this informative article.....flow of writing also very nice. Hoping articles like this in furture..... keep it up\nHarinath September 28, 2014\nഇരുതത്തിരണ്ട് വർഷങ്ങൾക്കുമുൻപ് ആ സിനിമ കണ്ടത് ഓർക്കുന്നുണ്ട്. കഥ ഇഷ്ടപ്പെട്ടില്ലെങ്കിലും സിനിമ കണ്ടുതീർത്തു.\n‘ദേവദാസ്’ എന്നാൽ ആ സിനിമയെക്കുറിച്ചുമാത്രമാണ് അറിയാമായിരുന്നത്. ഇപ്പോൾ കൂടുതൽ വിവരങ്ങൾ അറിയാൻ കഴിഞ്ഞു.\nSangeeth K October 07, 2014


സംസ്ഥാനത്ത് ആദ്യമായി കൊവിഡ് വൈറസ് ബാധിച്ച് ഡോക്ടർ മരിച്ചു – NavaKerala News\nHome/Covid/സംസ്ഥാനത്ത് ആദ്യമായി കൊവിഡ് വൈറസ് ബാധിച്ച് ഡോക്ടർ മരിച്ചു\nസംസ്ഥാനത്ത് ആദ്യമായി കൊവിഡ് വൈറസ് ബാധിച്ച് ഡോക്ടർ മരിച്ചു\nതിരുവനന്തപുരം: സംസ്ഥാനത്ത് കൊവിഡ് വൈറസ് ബാധിച്ച് ആദ്യമായി ഒരു ഡോക്ടറുടെ ജീവൻ നഷ്ടപ്പെട്ടു. തിരുവനന്തപുരത്ത് അട്ടക്കുളങ്ങര കെബിഎം ക്ലിനിക്ക് നടത്തിയിരുന്ന ഡോ എം. എസ് ആബ്ദിനാണ് കൊവിഡ് ബാധ മൂലം നിര്യാതനായത്. 350 ലേറെ ഡോക്ടർമാരുടെ മരണങ്ങൾ രാജ്യത്തിൻറെ വിവിധ ഭാഗങ്ങളിൽ നടന്നു. കേരളത്തിൽ ഇതാദ്യമാണ് കൊവിഡ് മൂലം ഒരു ഡോക്ടറുടെ മരണം റിപ്പോർട്ട് ചെയ്യുന്നത്.\nകഴിഞ്ഞ ശനിയാഴ്ച വരെ രോഗികളെ ശുശ്രൂഷിച്ചിരുന്ന അദ്ദേഹം തിങ്കളാഴ്ച മുതൽ കൊവിഡ് ബാധിതനായി ചികിത്സയിലായിരുന്നു. വെൻറിലേറ്റർ സഹായത്തോടെയാണ് ജീവൻ നിലനിർത്തിയിരുന്നത്. അതേസമയം സംസ്ഥാനത്ത് തുടർച്ചയായി മൂന്നാം ദിനവും കൊവിഡ് കേസുകളുടെ എണ്ണം 4000 കടന്നപ്പോൾ മരണസംഖ്യയും വർദ്ധിച്ചുകൊണ്ടിരിക്കുകയാണ്.\nആരോഗ്യവകുപ്പിന്റെ ജാഗ്രതാ നിർദേശം നേരത്തെ തന്നെ ഉണ്ടായിരുന്നതാണ്. കൊവിഡ് കേസുകളുടെ എണ്ണം വർദ്ധിക്കുമ്പോൾ മരണസംഖ്യയും വർദ്ധിക്കുമെന്നത്. ഇപ്പോൾ ദിനംപ്രതി കൊവിഡ് കേസുകൾ വർദ്ധിക്കുമ്പോൾ മരണസംഖ്യയും വർദ്ധിച്ചുകൊണ്ടിരിക്കുകയാണ്.ഇന്ന് സംസ്ഥാനത്ത് മൂന്ന് കൊവിഡ് മരണം കൂടി റിപ്പോർട്ട് ചെയ്തിരിക്കുകയാണ്.\nകായംകുളം പത്തിയൂർക്കാല സ്വദേശി റജിയാ ബീവി, തിരുവനന്തപുരം കാഞ്ഞിരംകുളം സ്വദേശി ബ്രിജി, പത്തനംതിട്ട വല്ലന സ്വദേശി രവീന്ദ്രൻ എന്നിവരാണ് മരിച്ചത്. കാൻസർ രോഗികൂടിയായ റജിയാ ബീവി ഇന്നലെ രാത്രിയോടെയാണ് മരിച്ചത്. വണ്ടാനം മെഡിക്കൽ കോളജിൽ ചികിത്സയിലായിരുന്നു ഇവർ.പാറശാലയിലെ ആശുപത്രിയിൽ ചികിത്സയിലായിരുന്നു മരിച്ച ബ്രിജി. ഇന്നലെ വൈകുന്നേരത്തോടെ തിരുവനന്തപുരം മെഡിക്കൽ കോളേജിലേക്ക് മാറ്റിയെങ്കിലും ജീവൻ രക്ഷിക്കാനായില്ല. മുപ്പത്തിയെട്ടുകാരിയായ ബ്രിജി അധ്യാപികയാണ്. മരണ ശേഷം നടത്തിയ പരിശോധനയിലാണ് രവീന്ദ്രന് കൊവിഡ് സ്ഥിരീകരിച്ചത്.


കൊച്ചി അന്താരാഷ്ട്ര വിമാനത്താവള കമ്പനി ഡയറക്ടർ ബോർഡിൽ മാറ്റം;വി.ജെ കുര്യൻ പടിയിറങ്ങുന്നു; സിയാൽ എംഡിയായി എറണാകുളം ജില്ല കലക്ടർ എസ്.സുഹാസിനെ തെരഞ്ഞെടുത്തു - Media Malayalam (മീഡിയ മലയാളം)\nകൊച്ചി അന്താരാഷ്ട്ര വിമാനത്താവള കമ്പനി ഡയറക്ടർ ബോർഡിൽ മാറ്റം;\nവി.ജെ കുര്യൻ പടിയിറങ്ങുന്നു; സിയാൽ എംഡിയായി എറണാകുളം ജില്ല കലക്ടർ എസ്.സുഹാസിനെ തെരഞ്ഞെടുത്തു\nകൊച്ചി:കൊച്ചി അന്താരാഷ്ട്ര വിമാനത്താവള (സിയാൽ) കമ്പനി ഡയറക്ടർ ബോർഡിൽ മാറ്റം. മുഖ്യമന്ത്രി പിണറായി വിജയൻ തന്നെയാണ് സിയാൽ ചെയർമാൻ. വ്യവസായ മന്ത്രി പി.രാജീവ്, റവന്യൂ മന്ത്രി കെ.രാജൻ, ചീഫ് സെക്രട്ടറി വി.പി ജോയി എന്നിവരെയാണ് പുതിയ സിയാൽ ഡയറക്ടർ ബോർഡിൽ തെരഞ്ഞെടുത്തു.സിയാൽ എംഡിയായി എറണാകുളം ജില്ല കലക്ടർ എസ്.സുഹാസിനെ തെരഞ്ഞെടുത്തു. മുൻ എംഡിയായിരുന്ന വി.ജെ കുര്യൻ വിരമിക്കുന്നതിനെ തുടർന്നാണ് ഈ സ്ഥാനത്തേക്ക് കലക്ടർ എസ്.സുഹാസിനെ നിയമിച്ചത്.\nനിയോഗം പൂർത്തിയാക്കി വട്ടവയലിൽ ജോസഫ് കുര്യൻ എന്ന വി.ജെ.കുര്യൻ ഐഎഎസ് കൊച്ചി രാജ്യാന്തര വിമാനത്താവളം (സിയാൽ) മാനേജിങ് ഡയറക്ടർ പദവയിൽനിന്നു പടിയിറങ്ങുന്നു. അഡീഷണൽ ചീഫ് സെക്രട്ടറി സ്ഥാനത്തുനിന്ന് 2016-ൽ വിരമിച്ചെങ്കിലും അഞ്ചുവർഷം സിയാൽ മാനേജിങ് ഡയറക്ടറായി തുടരാൻ സർക്കാർ ആവശ്യപ്പെട്ടിരുന്നു. ഈ കാലാവധി ജൂൺ 9ന് അവസാനിക്കുന്ന സാഹചര്യത്തിലാണു പടിയിറക്കം. എറണാകുളം ജില്ലാ കലക്ടർ എസ്.സുഹാസിനു സിയാൽ മാനേജിങ് ഡയറക്ടറുടെ താൽക്കാലിക അധികച്ചുമതല നൽകി.\nസിയാലിന്റെ കാൽ നൂറ്റാണ്ടിലേറെ വരുന്ന ചരിത്രത്തിൽ മൂന്ന് ഘട്ടങ്ങളിലായി 19 വർഷം മാനേജിങ് ഡയറക്ടറായി സേവനമനുഷ്ഠിച്ച റെക്കോർഡുമായാണ് 1983 ബാച്ച് ഐഎഎസ് ഉദ്യോഗസ്ഥനായ കുര്യന്റെ പടിയിറക്കം. പൊതുജന പങ്കാളിത്തത്തോടെ കൊച്ചിയിൽ വിമാനത്താവളം നിർമിക്കുക എന്ന ആശയം മുന്നോട്ടു വയ്ക്കുകയും അതു പ്രായോഗികമാക്കാൻ അതിതീവ്ര പ്രയത്നം നടത്തുകയും ചെയ്ത വ്യക്തിയാണ് ഇദ്ദേഹം. അടിസ്ഥാന സൗകര്യവികസനത്തിൽ പൊതുജനപങ്കാളിത്തം, സൗരോർജ പദ്ധതി, വീടു നഷ്ടപ്പെട്ടവർക്കായി നടപ്പിലാക്കിയ പുനരധിവാസ പാക്കേജ്, കോർപറേറ്റ് സാമൂഹ്യ പ്രതിബദ്ധത എന്നീ മേഖലകളിൽ സംസ്ഥാന സർക്കാരിന്റെ മേൽനോട്ടത്തിൽ സിയാൽ മുന്നോട്ടുവച്ച മാതൃകകളാണ് കുര്യനെ രാജ്യാന്തര തലത്തിൽ ശ്രദ്ധേയനാക്കിയത്.\nകൊച്ചി വ്യോമയാന മേഖലയിൽനിന്നു പുറത്താകുമെന്ന സാഹചര്യത്തിൽ 1991ൽ കേന്ദ്ര സർക്കാർ വിളിച്ച യോഗത്തിൽ കേരളത്തിന്റെ പ്രതിനിധിയായി എറണാകുളം ജില്ലാ കലക്ടറായിരുന്ന വി.ജെ.കുര്യൻ പങ്കെടുത്തതാണ് ചരിത്രമായത്. നിലവിലുള്ള വെല്ലിങ്ടൻ ദ്വീപിലെ നാവിക വിമാനത്താവളം നവീകരിക്കാനുള്ള പദ്ധതി പാളിയപ്പോൾ പുതിയൊരു വിമാനത്താവളത്തെക്കുറിച്ചു ചർച്ച ഉയർന്നു. പക്ഷെ ഇതിനുള്ള നിർമാണ ചെലവ് ആരു മുടക്കുമെന്ന ചോദ്യമാണ് പൊതുജന പങ്കാളിത്തത്തിൽ വിമാനത്താവളം നിർമിക്കാം എന്ന ആശയം അദ്ദേഹം മുന്നോട്ടു വയ്ക്കാൻ ഇടയാക്കിയത്. മുതിർന്ന ഐഎഎസുകാർ പോലും ആശയത്തെ തള്ളിപ്പറഞ്ഞപ്പോൾ അന്നത്തെ മുഖ്യമന്ത്രിയായിരുന്ന കെ.കരുണാകരൻ നൽകിയ ‘ഓക്കെ’യാണ് സിയാൽ എന്ന പേരിലുള്ള വിമാനത്താവളമായി മാറിയതെന്ന് അദ്ദേഹം ഓർമിക്കുന്നു.\n1994-ലാണ് വിമാനത്താവള നിർമാണത്തിനായി സിയാൽ എന്ന കമ്പനി രൂപീകരിച്ചത്. തുടർന്നുള്ള എൽഡിഎഫ് സർക്കാരും കുര്യന്റെ പ്രവർത്തനങ്ങൾക്ക് പിന്തുണ നൽകി. 1999-ൽ രാജ്യത്തെ ആദ്യത്തെ പിപിപി വിമാനത്താവളമായ കൊച്ചി രാജ്യാന്തര വിമാനത്താവളം പ്രവർത്തനം തുടങ്ങി. പിന്നീട്, ഡൽഹി, മുംബൈ, ഹൈദരാബാദ്, ബെംഗളൂരു വിമാനത്താവളങ്ങളിൽ കേന്ദ്രസർക്കാർ ഇൗ മാതൃകയിൽ വികസന പ്രവർത്തനങ്ങൾ നടത്തി. കൊച്ചി വിമാനത്താവളം ഇന്ന്, നേരിട്ട് 12,000-ൽ അധികം പേർക്കും, പരോക്ഷമായി കാൽലക്ഷം പേർക്കും തൊഴിൽ നൽകുന്നു. 19,000 ഓഹരിയുടമകളുണ്ട് സിയാലിന്. 2002-03 മുതൽ സിയാൽ ലാഭവിഹിതം നൽകുന്നുണ്ട്. നാളിതുവരെ 282 ശതമാനം ലാഭവിഹിതം മടക്കി നൽകിക്കഴിഞ്ഞതും അഭിമാനമാണ്. 2019-20 ൽ ആദ്യമായി ലാഭം 200 കോടി രൂപ പിന്നിട്ടു. വിമാനത്താവളത്തിന്റെ ആസ്തി 382 കോടിയിൽനിന്ന് 2455 കോടി രൂപയായി വർധിച്ചു. പ്രതിവർഷം ഒരുകോടി യാത്രക്കാരാണ് സിയാലിലൂടെ കടന്നുപോകുന്നത്.\nമുവാറ്റുപുഴ സബ് കലക്ടറായി ഔദ്യോഗിക ജീവിതം ആരംഭിച്ച വി.ജെ.കുര്യൻ, ആലപ്പുഴ, എറണാകുളം ജില്ലാകലക്ടർ, അഡീഷനൽ ചീഫ് സെക്രട്ടറി എന്നീ നിലകളിൽ സേവനമനുഷ്ഠിച്ചു. ഔഷധി എംഡി ആയിരിക്കെ പ്ലാന്റുകളിൽ ആധുനികവൽക്കരണം നടപ്പിലാക്കി. റോഡ്‌സ് ആൻഡ് ബ്രിജസ് ഡവലപ്‌മെന്റ് കോർപറേഷൻ (ആർബിഡിസികെ) മാനേജിങ് ഡയറക്ടറായിരിക്കെ 65 റെയിൽ ഓവർബ്രിജുകളുടെയും 23 മേൽപ്പാലങ്ങളുടെയും പദ്ധതി ഏറ്റെടുത്തു. കൊച്ചിയിലെ സീപോർട്ട്- എയർപോർട്ട് റോഡ് നിർമിച്ചു. സ്‌പൈസസ് ബോർഡ് ചെയർമാനായിരിക്കെ ഇലക്ട്രോണിക് ലേല പരിപാടി, സ്‌പൈസസ് പാർക്ക് എന്നിവ ആരംഭിച്ചു. ഏറ്റെടുത്ത പദ്ധതികളിലെല്ലാം പ്രഫഷണൽ മികവും സാമൂഹ്യ പ്രതിബദ്ധതയും പ്രകടിപ്പിച്ച ഉദ്യോഗസ്ഥൻ എന്ന നിലയിലാണ് കുര്യൻ വിലയിരുത്തപ്പെടുന്നത്. തൃശൂർ ആലപ്പാട്ട് കുടുംബാംഗം മറിയാമ്മയാണു ഭാര്യ. ഡോ. ജോസഫ് കുര്യൻ, ഡോ. എലിസബത്ത് കുര്യൻ എന്നിവർ മക്കളാണ്.\nErnakulam District Collector S Suhas\nhas been selected as CIAL MD\nKochi International Airport Company Board of Directors Changed\nVJ Kurien steps down\nPrevious articleനിയമസഭയിൽ ബജറ്റ് ചർച്ചയ്ക്ക് ഇന്ന് ധനമന്ത്രി മറുപടി പറയും\nNext articleഹരിദ്വാർ, പ്രയാഗ് രാജ്, വാരാണസി, ഗയ തുടങ്ങിയ ഇടങ്ങളിലാണ് അസ്ഥി ഒഴുക്കാൻ സംവിധാനമൊരുക്കി തപാൽ വകുപ്പ്


Mamankam poster Controversy | പോസ്റ്ററിന്റെ നടുക്ക് ആ വാളും പരിചയുമായി നിൽക്കുന്ന ദേഷ്യക്കാരൻ ഞാനാണ്; ആരാധകരുടെ പരിഭവത്തിന് പിന്നാലെ മാമാങ്കം പോസ്റ്ററിൽ മമ്മൂട്ടിക്ക് ഒപ്പമുള്ളത് താനെന്ന് വ്യക്തമാക്കി ഉണ്ണി മുകുന്ദൻ; പോസ്റ്ററിൽ താനാണെന്ന് തെറ്റിദ്ധരിച്ച ആരാധകരെ തിരുത്തി നടൻ സുധീറും - MarunadanMalayali.com\nപോസ്റ്ററിന്റെ നടുക്ക് ആ വാളും പരിചയുമായി നിൽക്കുന്ന ദേഷ്യക്കാരൻ ഞാനാണ്; ആരാധകരുടെ പരിഭവത്തിന് പിന്നാലെ മാമാങ്കം പോസ്റ്ററിൽ മമ്മൂട്ടിക്ക് ഒപ്പമുള്ളത് താനെന്ന് വ്യക്തമാക്കി ഉണ്ണി മുകുന്ദൻ; പോസ്റ്ററിൽ താനാണെന്ന് തെറ്റിദ്ധരിച്ച ആരാധകരെ തിരുത്തി നടൻ സുധീറും\nJune 10, 2019 | 04:18 PM IST | Permalink\nതിരുവനന്തപുരം: പ്രേക്ഷകർ ഏറെ കാത്തിരിക്കുന്ന മമ്മൂട്ടി ചിത്രമാണ് മാമാങ്കം. വള്ളുവനാടിന്റെ മാമാങ്കത്തിന്റെ കഥ പറയുന്ന സിനിമ സജീവ് പിള്ളയുടെ രചനയിൽ എം.പത്മകുമാറാണ് സംവിധാനം ചെയ്യുന്നത്. ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്ത് വന്നപ്പോഴും ആരാധകർ പോസ്റ്റർ ഏറ്റെടുത്തിരുന്നു. ഇപ്പോഴിതാ പോസ്റ്ററിൽ ഉ്ണ്ണി മുകുന്ദൻ എവിടെയെന്ന് പരിഭവപ്പെട്ട ആരാധകർക്ക് മറുപടിയുമായി രംഗത്തെത്തിയിരിക്കുകയാണ് താരം.\n'ഉണ്ണിമുകുന്ദൻ എവിടെ' എന്നുള്ള നിരവധി മെസേജുകൾ ഫേസ്‌ബുകിലൂടെയും, ഇൻസ്റ്റാൻഗ്രാമിലൂടെയും, വാട്സ്ആപ്പിലൂടെയും ഞാൻ കേൾക്കാനിടയായി. ഇത് കേട്ടപ്പോൾ മുതൽ പ്രേക്ഷകർക്ക് എന്നെ തിരിച്ചറിയാൻ പറ്റുന്നില്ലാലോ എന്നുള്ള ചെറിയ വിഷമം ഉണ്ടായിരുന്നുവെന്നും താരം പറയുന്നു. പോസ്റ്ററിന്റെ നടുക്ക് ആ വാളും പരിചയുമായി നിൽക്കുന്ന ദേഷ്യക്കാരൻ ഞാനാണ് എന്നും ആദ്യം പരിഭവം കേട്ടപ്പോൾ വിഷമം തോന്നിയെന്നും താൻ സ്വപ്നം കണ്ട കാര്യം തന്നെയാണ് കേട്ടു കൊണ്ടിരിക്കുന്നത് എന്നത് ഇപ്പോൾ മനസിലായെന്നും താരം പറയുന്നു.\nപ്രിയപ്പെട്ട സുഹൃത്തുക്കളെ, മാമാങ്കം ഫസ്റ്റ് ലുക്ക് പോസ്റ്റർ നിങ്ങൾ തന്ന ബ്രഹ്മാണ്ട വരവേൽപ്പ് ഹൃദയം നിറഞ്ഞ നന്ദി. എന്നാൽ ഈ പോസ്റ്റ് ഇട്ടത് അതിനു വേണ്ടി മാത്രമല്ല. ഇത്രയും നാൾ മാമാങ്കത്തിന് വേണ്ടി മെയ്യും മനസ്സും ഒരുപോലെ നൽകി അധ്വാനിച്ചിട്ട് പോസ്റ്റർ ഇറങ്ങിയത് മുതൽ ഇതിൽ 'ഉണ്ണിമുകുന്ദൻ എവിടെ' എന്നുള്ള നിരവധി മെസേജുകൾ ഫേസ്‌ബുകിലൂടെയും, ഇൻസ്റ്റാൻഗ്രാമിലൂടെയും, വാട്സ്ആപ്പിലൂടെയും ഞാൻ കേൾക്കാനിടയായി. ഇത് കേട്ടപ്പോൾ മുതൽ പ്രേക്ഷകർക്ക് എന്നെ തിരിച്ചറിയാൻ പറ്റുന്നില്ലാലോ എന്നുള്ള ചെറിയ വിഷമം ഉണ്ടായിരുന്നു. ബഹുമാനപ്പെട്ട സുഹൃത്തുക്കളെ പോസ്റ്ററിന്റെ നടുക്ക് ആ വാളും പരിചയും ഏന്തി നിൽക്കുന്ന ദേഷ്യക്കാരൻ ആയ താടിക്കാരൻ ഞാനാണ്. ആദ്യമൊക്കെ അല്പം വിഷമം തോന്നിയെങ്കിലും ഞാൻ സ്വപ്നം കണ്ട കാര്യം തന്നെയാണല്ലോ ഞാൻ ഇപ്പോൾ കേട്ടു കൊണ്ടിരിക്കുന്നത് എന്ന് മനസ്സിലായി.\nചന്ദ്രോത് പണിക്കർ എന്ന ഇതിഹാസ ചരിത്ര വേഷം ലഭിച്ചപ്പോൾ അതിൽ ഉണ്ണി മുകുന്ദൻ എന്ന വ്യക്തിയുടെ യാതൊരു സാമ്യതയും ഉണ്ടാവാൻ പാടില്ല എന്ന ആഗ്രഹവും വാശിയും എനിക്ക് ഉണ്ടായിരുന്നു.അതിന്റെ ആദ്യ പടി വിജയിച്ചു എന്ന് ഞാനിപ്പോൾ വിശ്വസിക്കുന്നു. ഇതൊരു അംഗീകാരം ആയി കാണാൻ ആണ് ഞാൻ ഉദ്ദേശിക്കുന്നത്. കഴിഞ്ഞ എട്ടു മാസത്തോളമായി മിഖായേലിലെ മാർകോ ജൂനിയറിൽ നിന്നും മാമാങ്കത്തിലെ ചന്ദ്രോത്ത് പണിക്കർ ആയി പരകായപ്രവേശം നടത്താൻ മാനസികമായും ശാരീരികമായും ഉള്ള തയ്യാറെടുപ്പിലായിരുന്നു. രാത്രിയുള്ള ഷൂട്ടിങ് ശാരീരികമായി ഒരുപാട് അസ്വസ്ഥതകൾ ഉണ്ടാക്കിയെങ്കിലും അതൊന്നും ചന്ദ്രോത്ത് പണിക്കർ എന്ന കഥാപാത്രത്തിനോടുള്ള ഇഷ്ടത്തിന് കവച്ചുവെക്കുന്നതായിരുന്നില്ല. ഈ പോസ്റ്റിൽ നിങ്ങൾ ഉണ്ണിമുകുന്ദനെ കണ്ടിട്ടില്ല എങ്കിൽ അത് എന്റെ ആദ്യത്തെ അംഗീകാരമായി ഞാൻ കാണുന്നു.\nചരിത്ര കഥാപാത്രങ്ങളെ അതിന്റെ പരമോന്നതിയിൽ എത്തിച്ച മമ്മൂക്ക എന്ന് ഇതിഹാസത്തിന്റെ സാന്നിധ്യവും സഹകരണവും സപ്പോർട്ടും എന്നെ ഒരുപാട് സഹായിച്ചിട്ടുണ്ട് എന്ന് പറയാതെ വയ്യ. ചന്ദ്രോത്ത് പണിക്കർ എന്ന കഥാപാത്രത്തെ പൂർണ്ണ വിശ്വാസത്തോടെ എനിക്ക് തന്ന പപ്പേട്ടനും മാമാങ്കത്തിന്റെ പൂര്ണതയ്ക്ക് വേണ്ടി യാതൊരു വിട്ടുവീഴ്ചയും ചെയ്യാതെ എന്തിനും ഒപ്പം നിന്ന നിർമ്മാതാവ് വേണുവേട്ടനും എന്റെ ഹൃദയം നിറഞ്ഞ നന്ദി അറിയിച്ചുകൊള്ളുന്നു.ഇനിയും പല കഥാപാത്രങ്ങളും വരുമ്പോഴും അതിൽ ഉണ്ണിമുകുന്ദൻ എവിടെ എന്ന ചോദ്യത്തിനായി ഞാൻ വീണ്ടും കാത്തിരിക്കുന്നു.\nഅതേ സമയം മാമാങ്കം പോസ്റ്ററിലുള്ളത് താനാണെന്ന് തെറ്റിദ്ദരിച്ച ആരാധകരെ തിരുത്തി നടൻ സുധീറും രംഗത്തെത്തിയിട്ടുണ്ട്. താനാണ് പോസ്റ്ററിലുള്ളതെന്ന് തെറ്റിദ്ധരിച്ച് ഫോൺ ചെയ്ത സുഹൃത്തുക്കൾക്കും ആരാധകർക്കും മറുപടിയുമായിട്ടാണ് സുധീർ രംഗത്തെത്തിയത്.\nസുധീറിന്റെ വാക്കുകൾ: 'ഇന്നലെ മുതൽ ഫോൺ കോളുകളുടെ ബഹളമാണ്. മാമാങ്കത്തിന്റെ ഫസ്റ്റ്‌ലുക്ക് പോസ്റ്റർ സമൂഹമാധ്യമങ്ങളിലൂടെയും പത്രമാധ്യമങ്ങളിലൂടെയും റിലീസ് ചെയ്തിരുന്നു. അതിൽ മമ്മൂക്കയുടെ കൂടെ നിൽക്കുന്നത് ഞാനാണെന്ന് തെറ്റിദ്ധരിച്ച് നിരവധി ആളുകളാണ് മെസേജ് അയക്കുന്നത്. ഞാനെല്ലാവരെയും തിരുത്തിക്കൊണ്ടിരിക്കുകയാണ്. അത് ഞാനല്ല, നടൻ ഉണ്ണി മുകുന്ദനാണ് മമ്മൂക്കയ്‌ക്കൊപ്പമുള്ളത്.\nരസകരമായ കാര്യം ഇതൊന്നുമല്ല, എന്റെ അച്ഛൻ പത്രം കണ്ടതിനു ശേഷം വിളിച്ചു, 'മമ്മൂക്കയുടെ കൂടെ നിന്റെ പടം കണ്ടു, അച്ഛന് സന്തോഷമായി' എന്നു പറഞ്ഞു. അച്ഛനെ വരെ തിരുത്തേണ്ട അവസ്ഥയിലേയ്ക്കു പോയി കാര്യങ്ങൾ. അതുകൊണ്ടാണ് ഇങ്ങനെ ലൈവിൽ വന്നത്.


Sunday 26 August 2018 3:22 pm IST\nതിരക്കഥയുടെ ലോകത്ത് മുദ്ര പതിപ്പിച്ച ബോബിയും സഞ്ജയും അഭിനേതാക്കളായിരുന്നുവെന്ന് പഴങ്കഥ. പത്മരാജന്റെ പെരുവഴിയമ്പലത്തില് അസീസിന്റെ മകനായി ഏഴുവയസ്സുള്ളപ്പോള് ബോബി അഭിനയിച്ചിരുന്നു. 'എന്റെ കാണാക്കുയില്' എന്ന ചിത്രത്തില് പത്തുവയസ്സുള്ളപ്പോള് സഞ്ജയും അഭിനയിച്ചു.\nനാല്‍പ്പത്തിയഞ്ച് കോടി രൂപ ചെലവില് ഗോകുലം ഗോപാലന് നിര്‍മിക്കുന്ന നിവിന് പോളിയും മോഹന്‍ലാലും പ്രധാന കഥാപാത്രങ്ങളായി റിലീസ് ചെയ്യാനൊരുന്ന 'കായംകുളം കൊച്ചുണ്ണി' സഹോദരങ്ങളായ ബോബി-സഞ്ജയ് ടീമിന്റെ പത്താമത്തെ ചിത്രമാണ്.\nസിനിമയുടെ ലോകമായിരുന്നു ബോബിയുടെയും സഞ്ജയുടെയും കുട്ടിക്കാലം. അമ്മാവന് നടന് ജോസ് പ്രകാശ് മലയാള സിനിമയില് നിറഞ്ഞുനില്‍ക്കുന്ന കാലം. അച്ഛന് പ്രേം പ്രകാശ് അറിയപ്പെടുന്ന നിര്‍മാതാവും നടനും. പത്മരാജന് അടക്കമുള്ള അന്നത്തെ പ്രതിഭകളായ സംവിധായകരുടെ സിനിമകള് നിര്‍മിച്ചിരുന്ന പ്രേംപ്രകാശിന്റെ മക്കള്‍ക്ക് പക്ഷേ എന്തുകൊണ്ടോ താരാരാധന തലയ്ക്കുപിടിച്ചില്ല. അഭിനേതാക്കളോട് ഇഷ്ടമുണ്ടായിരുന്നെങ്കിലും സിനിമയ്ക്കു പിന്നില് ഒരുപാടുപേരുടെ പ്രയത്‌നമുണ്ടെന്ന് തിരിച്ചറിഞ്ഞിരുന്നുവെന്ന് ഇരുവരും പറയുന്നു.\nതിരക്കഥയുടെ ലോകത്ത് മുദ്ര പതിപ്പിച്ച ബോബിയും സഞ്ജയും അഭിനേതാക്കളായിരുന്നുവെന്ന് പഴങ്കഥ. പത്മരാജന്റെ പെരുവഴിയമ്പലത്തില് അസീസിന്റെ മകനായി ഏഴുവയസ്സുള്ളപ്പോള് ബോബി അഭിനയിച്ചിരുന്നു. 'എന്റെ കാണാക്കുയില്' എന്ന ചിത്രത്തില് പത്തുവയസ്സുള്ളപ്പോള് സഞ്ജയും അഭിനയിച്ചു. പക്ഷേ പിന്നീടൊരിക്കലും തങ്ങള് അഭിനയത്തിന്റെ വഴിയിലേക്ക് വന്നിട്ടില്ലെന്ന് ബോബി പറയുന്നു.\nമേരി റോയിയുടെ കോട്ടയത്തെ കോര്‍പ്പസ് ക്രിസ്റ്റി സ്‌കൂളാണ് ഇരുവരേയും എഴുത്തിന്റെ ലോകത്തേക്ക് നയിച്ചത്. 'പള്ളിക്കൂടം' എന്നറിയപ്പെടുന്ന സ്‌കൂളില് പഠനത്തിനു പുറമേ മറ്റ് കലാപരമായ കഴിവുകള്‍ക്കും പ്രോത്സാഹനം ലഭിച്ചിരുന്നു. നാടകങ്ങള്‍ക്കും സ്‌കിറ്റുകള്‍ക്കുമായി എഴുത്ത് തുടങ്ങിയത് അവിടെനിന്നായിരുന്നു. സ്‌കൂള് വിദ്യാഭ്യാസം കഴിഞ്ഞ് ബോബി എംബിബിഎസിലേക്കും എംഡിയിലേക്കും തിരിഞ്ഞപ്പോള് സഞ്ജയ് എംഎയും ബിഎഡും തെരഞ്ഞെടുത്തു. പക്ഷേ സിനിമ അവരുടെ മനസ്സിലുണ്ടായിരുന്നു. പ്രേംപ്രകാശ് നിര്‍മാണം നിര്‍വഹിച്ച ജൂഡ് അട്ടിപ്പേറ്റിയുടെ 'അവസ്ഥാന്തരങ്ങള്' എന്ന സീരിയലാണ് ഇരുവരുടെയും ആദ്യസംരംഭം. ജൂഡ് അട്ടിപ്പേറ്റിയെപ്പോലൊരു സംവിധായകനെ പരിചയപ്പെടാന് കഴിഞ്ഞത് തങ്ങളുടെ ജീവിതത്തില് വഴിത്തിരിവായെന്ന് ഇരുവരും പറയുന്നു. ''ഒരു തിരക്കഥ എങ്ങനെ എഴുതണം. സിനിമയെ എങ്ങനെ സമീപിക്കണം എന്നു തുടങ്ങിയ കാഴ്ചപ്പാടുകള് അദ്ദേഹത്തില്‍നിന്നും ലഭിച്ചു. 'അവസ്ഥാന്തരങ്ങള്'-ക്കുശേഷം അവിചാരിതം എന്ന സീരിയലിനും ഇരുവരും തിരക്കഥയെഴുതി. പ്രേംപ്രകാശ് നിര്‍മാതാവായ 'എന്റെ വീട് അപ്പുവിന്റെ'-യും തിരക്കഥയിലൂടെ സിനിമാലോകത്ത് കാലെടുത്തുവച്ച ഇരുവര്‍ക്കും പിന്നീട് തിരിഞ്ഞുനോക്കേണ്ടിവന്നിട്ടില്ല. ബോബി ഡോക്ടറായും സഞ്ജയ്, കമലിന്റെകൂടെ സഹസംവിധായകനായും പ്രവര്‍ത്തിക്കുന്ന കാലത്താണ് ഇരുവരുടെയും മനസ്സില് 'എന്റെ വീട് അപ്പുവിന്റെയും' കഥയെത്തുന്നത്. കമലിനൊപ്പം അസിസ്റ്റന്റായിരുന്നു റോഷന് ആന്‍ഡ്രൂസ്. ആ സൗഹൃദമാണ് മലയാളികള്‍ക്ക് ഏറെ ഹിറ്റുകള് സമ്മാനിച്ച റോഷന് ആന്‍ഡ്രൂസ്-ബോബി, സഞ്ജയ് കൂട്ടിുകെട്ടിനു പിന്നില്.\n"കായംകുളം കൊച്ചുണ്ണിയില് മോഹന്‍ലാലും നിവിന്‍പോളിയും"\n'കായംകുളം കൊച്ചുണ്ണി' റിലീസിനൊരുങ്ങുമ്പോള് ഇരുവരുടെയും കുട്ടിക്കാലം മുതലുള്ള ഒരു സ്വപ്‌നമാണ് സാക്ഷാത്കരിക്കപ്പെടുന്നത്. ''ഞങ്ങളുടെ കുട്ടിക്കാലത്ത് പതിഞ്ഞ ഒരു കഥാപാത്രമായിരുന്നു കായംകുളം കൊച്ചുണ്ണി. പണക്കാരില്‍നിന്ന് മോഷണം നടത്തി പാവങ്ങള്‍ക്ക് നല്‍കുന്ന മോഷ്ടാവ്. ചെയ്യുന്നത് മോഷണമാണെങ്കിലും 'കായംകുളം കൊച്ചുണ്ണി' ഞങ്ങളുടെയുള്ളില് ഹീറോയായിരുന്നു. അമര്‍ചിത്രകഥകളില് മാത്രം കണ്ട കായംകുളം കൊച്ചുണ്ണിയെ തേടിയുള്ള യാത്രയില് ചില നോവലുകളില് നിന്നും കൊച്ചുണ്ണിയെ അറിഞ്ഞു. മുതിര്‍ന്നപ്പോഴും കായംകുളം കൊച്ചുണ്ണിയെ കഥാപാത്രമാക്കി ഒരു സിനിമ എന്നത് മനസ്സിലുണ്ടായിരുന്നു. എന്നാല് ഓരോ സിനിമയുടെയും പുറകെപോയപ്പോള് അത് വിട്ടു. ഇടയ്ക്ക് ഒരു തിരക്കഥയ്ക്കുവേണ്ടി ഗോകുലം സമീപിച്ചിരുന്നു. റോഷന് അവര്‍ക്കുവേണ്ടി സംവിധാനം ചെയ്യാമെന്നു പറഞ്ഞിരുന്നു. 'സ്‌കൂള് ബസ്സി'ന്റെ ഷൂട്ടിങ് വേള. എന്തുകൊണ്ട് 'കായംകുളം കൊച്ചുണ്ണി' സിനിമയാക്കിക്കൂടാ എന്ന് റോഷനോട് ചോദിച്ചു. റോഷന് അന്നുതന്ന ആത്മവിശ്വാസമായിരുന്നു പിന്നീട് മുന്നോട്ടുനയിച്ചത്. വലിയ ബജറ്റില് ചെയ്യേണ്ട സിനിമയായിരുന്നു 'കായംകുളം കൊച്ചുണ്ണി.' ഗോകുലം ഗോപാലനോട് സംസാരിച്ചപ്പോല് അവര് കൈതന്നു.''\nകായംകുളം കൊച്ചുണ്ണിയെ പുനഃസൃഷ്ടിക്കുക എന്നത് ചെറിയ വെല്ലുവിളിയായിരുന്നില്ലെന്ന് സഞ്ജയ് പറയുന്നു. ''ഐതിഹ്യമാല വായിച്ചാണ് കായംകുളം കൊച്ചുണ്ണിയെ വിഷ്വലൈസ് ചെയ്തത്. ഐതിഹ്യമാലയിലെ കായംകുളം കൊച്ചുണ്ണിയെക്കുറിച്ചുള്ള ചില ഒറ്റവരി വിശേഷങ്ങള്‍ക്കു പുറകെയായി യാത്ര. കൊച്ചുണ്ണിയും ജാനകിയുമായുള്ള പ്രണയം അത്തരത്തിലൊന്നാണ്. അന്നത്തെ സാമൂഹ്യ വ്യവസ്ഥിതിയില് മുസല്‍മാനായ കൊച്ചുണ്ണിയും ഹിന്ദുവായ ജാനകിയും തമ്മിലുള്ള പ്രണയം എങ്ങനെയായിരിക്കും എന്ന ചിന്ത അദ്ഭുതമുളവാക്കി. 'കായംകുളം കൊച്ചുണ്ണി'യെക്കുറിച്ചുള്ള ഗവേഷണമായി പിന്നെ. ഞങ്ങളുടെ സിനിമകള്‍ക്കാവശ്യമായ റിസര്‍ച്ചുകള് ഞങ്ങള് തന്നെയായിരുന്നു ചെയ്യാറ്. മുംബൈ പോലീസില് പോലീസിന്റെ രീതികളും 'ഹൗ ഓള്‍ഡ് ആര് യു'വില് പച്ചക്കറി കൃഷിരീതികളുമൊക്കെ വ്യക്തമായി നിരീക്ഷിച്ച ശേഷമാണ് ആ സ്‌ക്രിപ്റ്റുകളിലേക്കെത്തിയത്. എന്നാല് 'കായംകുളം കൊച്ചുണ്ണി' അത്ര അനായാസമായിരുന്നില്ല. അതുകൊണ്ടുതന്നെ മൂന്നുപേരടങ്ങുന്ന റിസര്‍ച്ച് ടീമാണ് കായംകുളം കൊച്ചുണ്ണിക്കുവേണ്ടി യത്‌നിച്ചത്. കൊച്ചുണ്ണിയുടെ ജീവിതകാലത്തെ സാമൂഹിക സാഹചര്യം, വസ്ത്രധാരണം, ജാതിവ്യവസ്ഥകള്, ഭക്ഷണരീതി, സംസാര ഭാഷ എന്നിങ്ങനെ ഓരോ തലവും സിനിമയ്ക്കുവേണ്ടി പിന്തുടരേണ്ടിവന്നു.''\nനിവിന്‍പോളിയെയോ മോഹന്‍ലാലിനെയോ പ്രിയ ആനന്ദിനെയോ മുന്നില് കണ്ടല്ല തിരക്കഥ എഴുതിയതെന്ന് ബോബിയും സഞ്ജയും പറയുന്നു. തിരക്കഥ ഏകദേശം പൂര്‍ത്തിയായപ്പോഴാണ് നിവിന് പോളി മനസ്സിലേക്കെത്തുന്നത്. കായംകുളം കൊച്ചുണ്ണിക്ക് പല ഭാവങ്ങള് ഉണ്ട്. മലയാളത്തില് അത്തരം ഒരു വേഷം ചെയ്യാന് നിവിന് കഴിയും എന്നുറപ്പായിരുന്നു. കേട്ടയുടന് നിവിന് സമ്മതം മൂളി.\nഇത്തിക്കരപ്പക്കിയുടെ റോള് സിനിമയില് അതീവപ്രാധാന്യമുള്ളതാണ്. ഒരു സാധാരണ നടന് ചെയ്താല് നന്നായേനെ എന്ന് തോന്നിയെങ്കിലും കേന്ദ്രകഥാപാത്രമല്ലാത്തതിനാല് മോഹന്‍ലാല് വരുമോ എന്ന് ആശങ്കയുണ്ടായിരുന്നു. അതുകൊണ്ട് ആദ്യം അദ്ദേഹത്തെ സമീപിച്ചില്ല. എന്നാല് മറ്റൊരു ഓപ്ഷന് ഇല്ലാതായതോടെ റോഷന് നേരിട്ടു ചോദിക്കുകയായിരുന്നു. മോഹന്‍ലാല് അത് സമ്മതിക്കുകയും ചെയ്തു.\nഅമലാപോളിനെയാണ് ആദ്യം ജാനകിയായി തീരുമാനിച്ചത്. ഡേറ്റ് പ്രശ്‌നമായതിനാല് പ്രിയ ആനന്ദിലേക്കെത്തുകയായിരുന്നു. എന്തുകൊണ്ട് ഒരു മലയാളി നടിയെ തെരഞ്ഞെടുത്തില്ല എന്ന ചോദ്യമുണ്ട്. വൈശാലിയിലും ഒരു വടക്കന് വീരഗാഥയിലും പഴശ്ശിരാജയിലുമൊന്നും മലയാളികളായിരുന്നില്ല നായികമാര്. ജാനകിയുടെ രൂപഭാവങ്ങള് പ്രിയ ആനന്ദിന് അനുയോജ്യമായിരുന്നു, സഞ്ജയ് പറയുന്നു.\nപഴയ കാലഘട്ടത്തിനനുസൃതമായ സെറ്റ് ഒരുക്കുകയായിരുന്നു ചിത്രീകരണത്തിലെ പ്രധാന വെല്ലുവിളിയെന്ന് സഞ്ജയ് പറഞ്ഞു. ''മംഗലാപുരം, ഗോവ, ശ്രീലങ്ക എന്നിവിടങ്ങളിലായി 161 ദിവസത്തെ ഷൂട്ട് വേണ്ടിവന്നു. പഴയകാല കായംകുളത്തെ സൃഷ്ടിക്കണമെങ്കില് അതുപോലെ സെറ്റിടാനേ കഴിയൂ. മംഗലാപുരത്തായിരുന്നു ഇത് ചെയ്തത്. ധാരാളം മൃഗങ്ങളെയും ചിത്രീകരണത്തിനായി ഉപയോഗിക്കേണ്ടിവന്നു. ഇത് ഷൂട്ട് നീണ്ടുപോയതിനിടയാക്കിയിട്ടുണ്ട്.''\nബോബി-സഞ്ജയ് ടീമിന്റെ തിരക്കഥകളിലെല്ലാം സാമൂഹിക വിഷയം കടന്നുവരും. അത് ഞങ്ങള് ബോധപൂര്‍വം ചെയ്യുന്നതല്ല. സ്വാഭാവികമായി വന്നുചേരുന്നതാണ്. ''കായംകുളം കൊച്ചുണ്ണി'യും ഒരു കൊമേഴ്‌സ്യല് സിനിമയാണ്. പക്ഷേ അതിലും ഒരു സാമൂഹിക വിപ്ലവമുണ്ട്. വിശപ്പുള്ളിടത്തോളം നമുക്ക് കൊച്ചുണ്ണിമാരെ ആവശ്യമുണ്ട്. ജാതിയും മതവും മനുഷ്യനെ തരംതിരിക്കുന്ന ഇക്കാലത്ത് നമുക്ക് മനുഷ്യത്വത്തിനുവേണ്ടി നില്‍ക്കുന്ന കൊച്ചുണ്ണിമാര് ആവശ്യമാണ്.''\nബോബി കോട്ടയം മെഡിക്കല് സെന്ററിലെ ഫിസിഷ്യനാണ്. സഞ്ജയ് കൊച്ചിയിലും. ഇരുവരും രണ്ട് ജില്ലകളിലാണെങ്കിലും അവര് എന്നും ഒപ്പമാണ്. ''ഒരാഴ്ചയോ രണ്ടാഴ്ചയോ കൂടുമ്പോള് സഞ്ജയ് ഇവിടേക്കു വരും. അല്ലെങ്കില് ഞാന് കൊച്ചിയിലേക്കു പോകും. എല്ലാ ദിവസവും രണ്ട് മണിക്കൂര്‍വരെ ഞങ്ങള് തമ്മില് ഫോണില് സംസാരിക്കും. അത്യാവശ്യഘട്ടമാണെങ്കില് മാത്രം ആശുപത്രി മാനേജ്‌മെന്റില്‍നിന്ന് അനുമതി വാങ്ങി ഒത്തുകൂടും. തിരക്കേറിയ ഡോക്ടര് പ്രൊഫഷന് തന്റെ സിനിമാ ജീവിതത്തെ ഇതുവരെ ബാധിച്ചിട്ടില്ലെന്ന് ബോബി പറയുന്നു.\nഅച്ഛന് പ്രേംപ്രകാശിന്റെ പിന്തുണ ഇരുവര്‍ക്കുമുണ്ട്. ''കഥകളെല്ലാം തന്നെ അച്ഛനോടും അമ്മയോടും പറയാറുണ്ട്. അച്ഛന്റെ അഭിപ്രായങ്ങള് ഉള്‍ക്കൊള്ളാറുമുണ്ട്.''\nമലയാള സിനിമ അതിന്റെ സുവര്‍ണകാലത്തിലേക്ക് മടങ്ങിവരികയാണെന്നാണ് ഇവരുടെ പക്ഷം. രണ്ട് വര്‍ഷത്തിനിടെ പുറത്തിറങ്ങിയ സിനിമകളുടെ ഉള്ളടക്കവും അവതരണരീതിയും അഭിനയമികവുമെല്ലാം മലയാള സിനിമയ്ക്ക് പുത്തന് പ്രതീക്ഷകള് നല്‍കുന്നുവെന്ന് ഇരുവരും പറയുന്നു.


ജിയോ ഫൈബർ ബ്രോഡ്‌ബാൻഡ് സേവനം കേരളത്തിലെ 33 നഗരങ്ങളിലേക്ക് കൂടി വ്യാപിപ്പിക്കുന്നു | Future Kerala\nകൊച്ചി: ജിയോ ഫൈബർ, കേരളത്തിൽ അതിന്റെ സാന്നിധ്യം കൂടുതൽ ശക്തമാക്കാനൊരുങ്ങുന്നു. ജിയോ ഫൈബർ ഇപ്പോൾ പുതുതായി സംസ്ഥാനത്തെ 33 പ്രധാന നഗരങ്ങളിലും ലഭ്യമാക്കിയിരുന്നു. കൊച്ചി, തിരുവനന്തപുരം, കോഴിക്കോട്, തൃശൂർ തുടങ്ങിയ പ്രധാന നഗരങ്ങൾക്ക് പുറമെ ജിയോ ഫൈബർ ആലപ്പുഴ, അങ്കമാലി, ചങ്ങനാശ്ശേരി, ഗുരുവായൂർ, ഇരിഞ്ഞാലക്കുട, കാഞ്ഞങ്ങാട്, കണ്ണൂർ, കാസർഗോഡ്, കായംകുളം, കൊടുങ്ങലൂർ, കൊല്ലം, കൊണ്ടോട്ടി, കോട്ടയം, കുന്നംകുളം, കുന്നത്തുനാട്, മാഹീ, മലപ്പുറം, മഞ്ചേരി, മാവേലിക്കര, മൂവാറ്റുപുഴ, നെടുമങ്ങാട്, നെയ്യാറ്റിൻകര, പാലക്കാട്, പയ്യന്നൂർ, പെരിന്തൽമന്ന, കൊയിലാണ്ടി, തലശ്ശേരി, തീരുർ, തിരുവല്ല എന്നിവടങ്ങളിലും ലഭ്യമാണ്.\n2022 അവസാനത്തോടെ 60 നഗരങ്ങളിലേക്ക് കൂടി ജിയോ ഫൈബർ വ്യാപിക്കാൻ പദ്ധതിയിടുകയാണ്. നിലവിൽ കേരളത്തിൽ 1.8 ലക്ഷത്തിലധികം ഉപഭോക്താക്കളാണ് ജിയോ ഫൈബർ സേവനം ഉപയോഗിക്കുന്നത്. ജിയോ ഫൈബർ പുതിയ പോസ്റ്റ്-പെയ്ഡ് കണക്ഷനോടൊപ്പം ഇപ്പോൾ ജിയോ സൗജന്യമായി സെറ്റ്-ടോപ്പ് ബോക്സ്, റൗട്ടർ, ഇൻസ്റ്റാളേഷൻ എന്നിവ നൽകുന്നു. 399 മുതൽ തുടങ്ങുന്ന പ്ലാനുകളിൽ അൺലിമിറ്റഡ് ഹൈ-സ്പീഡ് ഇന്റർനെറ്റ് മാത്രമാണ് ഉൾപ്പെടുന്നത്. ഇതിനോടൊപ്പം പ്രതിമാസം 100 രൂപ മുതൽ 200 രൂപ കൂടുതൽ കൊടുത്താൽ, ഉപയോക്താക്കൾക്ക് വലിയ സ്‌ക്രീനിലും ചെറിയ സ്‌ക്രീനിലും മുൻനിരയിലുള്ള 14 ഓ ടി ടി ആപ്പുകളിലേക്ക് ആക്‌സസ് ലഭിക്കും. അതുവഴി ഉപയോക്താക്കൾക്ക് ഇഷ്ടപെട്ട സിനിമകൾ, ടിവി ചാനലുകൾ, വീഡിയോ -ഓൺ-ഡിമാൻഡ്, വാർത്തകൾ, സ്‌പോർട്‌സ് എന്നീ ചാനലുകളിലൂടെ കൂടുതൽ പരിപാടികൾ ആസ്വദിക്കാം.\nPrevious ഇസാഫ് ബാങ്കിന്റെ നാലാം പാദ അറ്റാദായം 106 കോടി. വർദ്ധന 144 ശതമാനം\nNext 5ജി ട്രയലില് 5.92 ജിബിപിഎസ് ഡൗണ്‍ലോഡ് സ്പീഡുമായി വി


കെജരിവാളിനെ കാണാനെത്തിയ ആളുടെ കീശയില് വെടിയുണ്ട – Chandrika Daily\nBy chandrika Tuesday November 27, 2018 11:09 am\nകെജരിവാളിനെ കാണാനെത്തിയ ആളുടെ കീശയില് വെടിയുണ്ട\nന്യൂഡല്‍ഹി: ഡല്‍ഹി മുഖ്യമന്ത്രി അരവിന്ദ് കെജരിവാളിനെ കാണാനെത്തിയ ആളുടെ കീശയില് വെടിയുണ്ട. ഇമ്രാന് എന്നയാളെ പൊലീസ് പിടികൂടി. ശബള വര്‍ധനവ് സംബന്ധിച്ച ചര്‍ച്ചകള്‍ക്കു വേണ്ടിയെത്തിയ സംഘത്തിലുണ്ടായിരുന്ന ആളാണ്…\nന്യൂഡല്‍ഹി: ഡല്‍ഹി മുഖ്യമന്ത്രി അരവിന്ദ് കെജരിവാളിനെ കാണാനെത്തിയ ആളുടെ കീശയില് വെടിയുണ്ട. ഇമ്രാന് എന്നയാളെ പൊലീസ് പിടികൂടി. ശബള വര്‍ധനവ് സംബന്ധിച്ച ചര്‍ച്ചകള്‍ക്കു വേണ്ടിയെത്തിയ സംഘത്തിലുണ്ടായിരുന്ന ആളാണ് ഇയാള്.\nവെടിയുണ്ട സംഭാവനപെട്ടിയില് നിന്ന് കിട്ടിയതാണെന്നും തല്‍ക്കാലം പേഴ്‌സില് സൂക്ഷിച്ചതായിരുന്നുവെന്നും ഇമ്രാന് പൊലീസിനോട് പറഞ്ഞു. മുഖ്യമന്ത്രിയെ കാണാന് വന്നപ്പോള് പേഴ്‌സില് നിന്നും അത് മാറ്റിവെക്കാന് മറന്നതാണെന്നും അദ്ദേഹം പറഞ്ഞു. ഒരാഴ്ചക്കുള്ളില് രണ്ടാം തവണയാണ് കെജരിവാളിന്റെ സുരക്ഷാ വലയത്തില് പിഴവുണ്ടാകുന്നത്.


മലയാളത്തിലെ യുവനായികമാരുടെ പ്രായം അറിഞ്ഞാൽ ശെരിക്കും ഞെട്ടും; താരങ്ങളുടെ പ്രായം ഇങ്ങനെ..!! - FridayMirror\nമലയാളത്തിൽ പ്രായത്തിനേക്കാൾ പ്രാധാന്യം അഭിനയത്തിന് നൽകുമ്പോഴും മഞ്ജു വാര്യർക്കും കാവ്യാ മാധവനും മീര ജാസ്മിനും തിളങ്ങി നിന്ന അഭിനയ ലോകത്തിൽ ഒട്ടേറെ യുവ നായികമാരും ഇപ്പോൾ മികച്ച അഭിനയ മികവ് കാണിക്കുന്നുണ്ട്. മഞ്ജു വാര്യർ ലേഡി സൂപ്പർ സ്റ്റാർ ആയി തിളങ്ങി നിൽക്കുമ്പോഴും പ്രായം 42 ആയി എന്നുള്ളത് ആണ് മറ്റൊരു സത്യം.\nകാവ്യാക്ക് ഇപ്പോൾ 36 കഴിഞ്ഞു. മീര ജാസ്മിന് പ്രായം 38. മോഹൻലാലിൻറെ നായികയായി ദൃശ്യം2ൽ എത്തുന്നത് മീനയാണ് പ്രായം 44 കഴിഞ്ഞു താരത്തിന് ഇപ്പോൾ. എന്നാൽ മലയാളത്തിൽ പ്രായം കുറഞ്ഞ താരങ്ങൾ ഇവരാണ്. ക്വീൻ എന്ന ചിത്രത്തിൽ കൂടി നായിക നിരയിലേക്ക് ഉയർന്ന സാനിയ ഇയ്യപ്പന് പ്രായം വെറും 18 വയസ്സ് ആണ്. അതായത് മീനയുടെ അഭിനയ ലോകത്തിൽ ഉള്ള പ്രവർത്തി പരിചയത്തിന്റെ അത്രയും പോലും ഇല്ല. മലയാളത്തിൽ പൊട്ടാസ് ബോംബ് എന്ന ചിത്രത്തിൽ കൂടി എത്തി മമ്മൂട്ടിയുടേയും ജയസൂര്യയുടെയും ദിലീപിന്റെയും പ്രിത്വിരാജിന്റെയും ഒക്കെ നായിക ആയി തിളങ്ങിയ അനു സിത്താരക്ക് പ്രായം 25 മാത്രമാണ് ഉള്ളത്.\nമലയാളത്തിൽ ഉം തമിഴിലും തെലുങ്കിലും എല്ലാം തിളങ്ങി നിൽക്കുന്ന നിവേദിത തോമസിന്റെ പ്രായം 25 ആണ്. ബാല താരം ആയി എത്തി നായിക നിരയിലേക്ക് കയറിയ എസ്തർ അനിലിന്റെ പ്രായം 19 വയസ്സ് മാത്രം ആണ്. മോഹൻലാലിൻറെ മകൾ ആയി ദൃശ്യത്തിൽ അടക്കം തിളങ്ങിയ എസ്തർ ഓള് എന്ന ചിത്രത്തിൽ കൂടി ആണ് നായികയായി അരങ്ങേറിയത്. കുമ്പളങ്ങി നൈറ്റ്സ് എന്ന ചിത്രത്തിൽ കൂടി നായിക ആയി എത്തിയ അന്ന ബെന്നിന്റെ പ്രായം 23 ആണ്.\nമലയാള സിനിമയിൽ തുടങ്ങി പിന്നീട് പക്ഷെ തമിഴിൽ വളരെ സജീവമായ താരമാണ് ലക്ഷ്മി മേനോൻ. മലയാളത്തിൽ സിനിമകൾ വളരെ കുറവാണെങ്കിലും തമിഴിൽ താരം നേടിയെടുത്ത പ്രശസ്തി അത്ര ചെറുതല്ല. തമിഴിൽ അതിവേഗം വളരുന്ന നടിയെന്ന വിളിപ്പേരുള്ള താരമാണ് ഇപ്പോൾ ലക്ഷ്മി. ലക്ഷ്മിയുടെ പ്രായം 24 ആണ്.


ബദാം ദിവസവും ഇങ്ങനെ കഴിച്ചാൽ ലഭിക്കുന്ന ഗുണങ്ങൾ..!! നിരവധി പ്രശ്നങ്ങൾക്ക് പരിഹാരം...\nബദാം നിരവധി ഗുണങ്ങളാണ് ശരീരത്തിൽ നൽകുന്നത് എന്ന് എല്ലാവർക്കും അറിയാവുന്നതാണ്. പലതരത്തിലുള്ള ശാരീരിക പ്രശ്നങ്ങൾ മാറ്റിയെടുക്കാൻ ഏറെ സഹായകരമായഒന്നാണ് ബദാം. അമിതമായ വണ്ണം പരിഹരിക്കാനും ബദാം ഏറെ സഹായിക്കുന്നതാണ്. ഡ്രൈ നട്സിൽ നിരവധി ആരോഗ്യ ഗുണങ്ങൾ ഉണ്ട്.\nതടി കൂടാതിരിക്കാനും പലതരത്തിലുള്ള രോഗങ്ങൾ പരിഹരിക്കാൻ സഹായിക്കുന്ന ഒന്നാണ് ഇത്. ദിവസവും ഡ്രൈ നട്സ് ശീലമാക്കുന്നത് ആരോഗ്യത്തിന് ഏറ്റവും ഉത്തമമായ ഒന്നാണ്. ഡ്രൈ നട്സിൽ ബദാം തന്നെയാണ് ഏറ്റവും മികച്ച ഒന്ന്. ഹൃദയ രോഗത്തിലും തലച്ചോറിനെ എല്ലാം മികച്ചതാണ് ഇത്. ബദാം തൊലി ഏറെ കട്ടിയുള്ള താണ്. ബദാം തൊലിയിൽ എൻസയി ചെറുക്കാനുള്ള ഘടകം നിരവധിയുണ്ട്.\nഇത് ബദാംപരിപ്പിൽ നിന്നും പോഷകങ്ങൾ പുറത്തുവരുന്ന തടയാൻ സഹായിക്കുന്നു. കൂടാതെ ഇത് ദഹിക്കാനും വലിയ ബുദ്ധിമുട്ട് ആണ്. അതുകൊണ്ടുതന്നെ ഇതേ രീതിയിൽ കഴിച്ചാൽ പോഷകങ്ങൾ ശരീരത്തിൽ പെട്ടെന്നുതന്നെ ആഗിരണം ചെയ്യാൻ ബുദ്ധിമുട്ടാണ്. ഇതിന് ഏറ്റവും എളുപ്പമുള്ള വഴിയാണ് കുതിർത്ത ബദാം കഴിക്കുന്നത്.\nബദാം വെള്ളത്തിലിട്ട് കുതിർത്ത ശേഷം കഴിക്കുക. ഇതുവഴി പോഷകങ്ങൾ ശരീരത്തിന് പെട്ടെന്ന് ആഗിരണം ചെയ്യാൻ കഴിയും. കുതിർത്ത ബദാം ഇതിന്റെ തൊലിയിൽ ഉള്ള് വിഷാംശങ്ങൾ നീക്കം ചെയ്യാൻ സഹായിക്കുന്നു. ദിവസവും മൂന്നു ബദാം കഴിക്കുന്നത് ആരോഗ്യത്തിന് വളരെ നല്ലതാണ്. കൂടുതൽ അറിയുവാൻ ഈ വീഡിയോ കാണൂ.\nനീല വെള്ള കാർഡുകാർക്ക് ഇനി ആനുകൂല്യങ്ങൾ… പുതിയ നടപടികൾ…


സിഖുകാര്‍ക്കെതിരെ 'ഖലിസ്താനി' പരാമര്‍ശം; കങ്കണയ്‌ക്കെതിരെ കേസെടുത്ത് മുംബൈ പോലീസ് | Kangana faces FIR in Mumbai for 'derogatory' remarks against Sikhs\nNov 23, 2021, 08:51 PM IST\nമുംബൈ: സിഖ് മതവിഭാഗക്കാര്‍ക്കെതിരെ അപകീര്‍ത്തികരമായ പ്രസ്താവന നടത്തിയതിന് ബോളീവുഡ് താരം കങ്കണ റണാവത്തിനെതിരെ പോലീസ് കേസ്. മുംബൈയിലെ സബര്‍ബന്‍ഘര് പോലീസ് സ്‌റ്റേഷനിലാണ് കങ്കണയുടെ പേരില് എഫ്.ഐ.ആര് രജിസ്ടര് ചെയ്തിരിക്കുന്നത്.\nമതവികാരം വ്രണപ്പെടുത്തുന്നതിനെതിരെയുള്ള ഐ.പി.സി 295 എ വകുപ്പ് പ്രകാരമാണ് സിഖ് ഗുരുദ്വാര കമ്മറ്റി നല്‍കിയ പരാതിയുടെ അടിസ്ഥാനത്തില് പോലീസ് കങ്കണയ്‌ക്കെതിരെ കേസെടുത്തിരിക്കുന്നത്. കേസില് കൂടുതല് അന്വേഷണം നടന്നുകൊണ്ടിരിക്കുകയാണെന്നും പോലീസ് വ്യക്തമാക്കി.\nകങ്കണ ഇന്‍സ്റ്റഗ്രാമില് ഇട്ട പോസ്റ്റാണ് കേസിന് ആസ്പദം. പോസ്റ്റ് സിഖ് സമൂഹത്തെ മനപ്പൂര്‍വം അവഹേളിക്കാന് ലക്ഷ്യമിട്ടുള്ളതാണെന്ന് സിഖ് ഗുരുദ്വാര കമ്മറ്റിക്ക് വേണ്ടി പരാതി നല്‍കിയ അമര്‍ജീത്ത് സിങ് സിദ്ദു പറഞ്ഞു. വിഷയത്തില് കാര്യക്ഷമമായ നടപടി സ്വീകരിക്കണമെന്നാവശ്യപ്പെട്ട് സിഖ് ഗുരുദ്വാര കമ്മറ്റി മഹാരാഷ്ട്ര ആഭ്യന്തര മന്ത്രിയെ കണ്ടു.\nകര്‍ഷക സമരത്തിന്റെ പശ്ചാത്തലത്തിലായിരുന്നു കങ്കണയുടെ വിവാദ പരാമര്‍ശം. ''ഖലിസ്താനി ഭീകരര് ഇപ്പോള് സര്‍ക്കാരിനുമേല് സമ്മര്‍ദ്ദം ചെലുത്തുന്നുണ്ടാകാം. എന്നാല് ഒരു സ്ത്രീയെ നമ്മള് മറക്കാന് പാടില്ല. ഒരു വനിതാ പ്രധാനമന്ത്രി മാത്രമാണ് അവരെ ചവിട്ടിയരച്ചത്. രാജ്യത്തിന് എത്രയധികം ദുരിതം സമ്മാനിച്ച വ്യക്തിയാണെങ്കിലും അവര് ഖലിസ്താനികളെ കൊതുകുകളെപ്പോലെ ചവിട്ടിയരച്ചു. സ്വന്തം ജീവന്‍തന്നെ അതിന് വിലയായി നല്‍കേണ്ടിവന്നുവെങ്കിലും രാജ്യത്തെ വിഭജിക്കാന് അവര് അനുവദിച്ചില്ല. ഇപ്പോഴും ഇന്ദിരയുടെ പേരുകേട്ടാല് അവര് വിറയ്ക്കും. ഇന്ദിരയെപ്പോലെ ഒരു ഗുരുവിനെയാണ് അവര്‍ക്ക് വേണ്ടത് ' എന്നായിരുന്നു കങ്കണയുടെ പരാമർശം.\nContent Highlights: Kangana faces FIR in Mumbai for 'derogatory' remarks against Sikhs